title: পিচেস হানিব্লসম গেল্ডফ

text: সেপ্টেম্বর ২০০৭ এ লন্ডন ফ্যাশন উইকে গেল্ডফ পিপিকিউ (PPQ) এর হয়ে তার মডেলিং পেশা শুরু করেন। অস্ট্রেলীয় ফ্যাশন লাইন ডট্টীর (DOTTI) প্রতিনিধি হিসেবেও তাকে ঘোষণা করা হয়েছিলো। ১৯ অক্টোবর ২০০৮ এ এমটিভি ওয়ানে (MTV One) পিচেসঃ ডিজঅ্যাপিয়ার হিয়ার (Peaches: Disappear Here) রিয়্যালিটি শো প্রচারের সময় সে তারুণদের সাথে সম্পর্কিত ম্যাগাজিনের দেখা পায়।


title: পিচেস হানিব্লসম গেল্ডফ

text: ২০০৯ সালে গেল্ডফ মিস আল্টিমো কালেকশন এর আইকন হিসেবে ছয় অঙ্কের একটি মডেলিং চুক্তি স্বাক্ষর করেন।


title: পিচেস হানিব্লসম গেল্ডফ

text: আল্টিমো আন্ডারওয়্যার এর প্রধান মিসেল মোন গেল্ডফ সম্পর্কে ঐ সময় বলেন, "পিচেস ছিলো প্রচারাভিযানের জন্য পুরোপুরি যথার্থ। সে নবীন, তীক্ষ্ণ এবং স্টাইলের জন্য যথেষ্ট।" এই কালেকশনটি ২০০৯ সালের মে মাসে অক্সফোর্ড স্ট্রিটের ডিবেনহ্যামস ডিপার্টমেন্ট স্টোরে চালু হয়েছিলো। পরবর্তিতে ২০১০ সালের মার্চ মাসে আল্টিমো ব্র্যান্ড থেকে তাকে বাদ দেয়া হয়েছিলো নগ্ন ছবি এবং ড্রাগ ব্যবহারের অভিযোগে যা ইন্টারনেটে এবং গণমাধ্যমে প্রকাশ করা হয়েছিলো। গেল্ডফ তীব্রভাবে এই অভি্যোগ অস্বীকার করেছিলেন এবং বলেছিলেন, "আমি হতাশ যে আল্টিমো সিদ্ধান্ত নিয়েছে যে আমার চুক্তি না বাড়ানোর পাঁচ মাস পূর্বে লস এঞ্জেলসের এক রাতে দুর্দান্তভাবে অত্যুক্তি করার উপর ভিত্তি করে।" মোন বলেছিলেন, "ব্র্যান্ডটির লক্ষ্য যেহেতু যুবতী নারী, তাই আমরা মনে করি পিচেস এর পক্ষে এটি চালিয়ে যাওয়া আর সম্ভব না।"


title: পিচেস হানিব্লসম গেল্ডফ

text: ২০১১ সালে গেল্ডফ আইটিভি২ (ITV2) এ OMG! with Peaches Geldof নামে ছয় খন্ডের একটি সিরিজ উপস্থাপনা করেন, যেটি ছিলো শ্রোতাদের অংশগ্রহণে ম্যাগাজিন ফরম্যাটের চ্যাট এবং গেস্ট শো।


title: পিচেস হানিব্লসম গেল্ডফ

text: ২০০৮ সালের ৫ই আগস্ট গেল্ডফ আমেরিকান গায়ক ম্যাক্স ড্রামির সাথে বিবাহ বন্ধনে আবদ্ধ হন। ম্যাক্স ড্রামি ছিলেন চেস্টার ফ্রেঞ্চ ব্যান্ডের গায়ক। তারা লাস ভেগাসের দ্য লিটল হুয়াইট ওয়েডিং চ্যাপেলে বিয়ে করেন। ২০০৯ সালের ৭ই ফেব্রুয়ারি তারা ঘোষণা দেয় যে, তারা বন্ধুত্বপূর্ণভাবে বিবাহ বিচ্ছেদের সিদ্ধান্ত নিয়েছে। ২০১১ সালের ১৮ই এপ্রিল ড্রামি লস এঞ্জেলসে বিবাহ বিচ্ছেদ দায়ের করেন যেখানে তিনি উল্লেখ করেন, তাদের পুনর্মিলনে মতভেদ রয়েছে।


title: পিচেস হানিব্লসম গেল্ডফ

text: তারপর গেল্ডফ ২০১২ সালের ৮ সেপ্টেম্বর ইস্ট লন্ডনের ব্যান্ড এস সি ইউ এম (S.C.U.M) এর প্রধান গায়ক টমাস কোহেনের সাথে বিবাহ বন্ধনে আবদ্ধ হন ডেভিংটনের একটি চার্চে, যে চার্চে তার মা-বাবা ২৬ বছর পূর্বে বিয়ে করেছিলেন এবং ঐ একই চার্চে ২০০০ সালে তার মায়ের অন্তস্টিক্রিয়া সম্পন্ন হয়েছিলো। কোহেনের সাথে গেল্ডফের দুই ছেলে আছে।


title: পিচেস হানিব্লসম গেল্ডফ

text: ২০০৯ সালে ITV2 এর প্রামাণ্য অনুষ্ঠান When Fearne Met Peaches Geldof এ ফার্ন কটন এর এক সাক্ষাৎকারে গেল্ডফ বলেন যে, সে একজন সাইন্টোলজিস্ট।


title: পিচেস হানিব্লসম গেল্ডফ

text: ২০১৩ সালে এলি ম্যাগাজিনে এক সাক্ষাৎকারে গেল্ডফ তার মায়ের মৃত্যু তার কাছে কেমন কষ্টের ছিলো তার বর্নণা করেনঃআমি আমার মায়ের মৃত্যুর দিনের কথা মনে করি এবং এটা নিয়ে কথা বলা এখনও অনেক কষ্টের। আমি শুধু এটার রুপরেখা আঁকতে পারি। আমি আমার মায়ের মৃত্যুর পরের দিন স্কুলে গিয়েছিলাম কারণ আমার বাবার মানসিক অবস্থা ছিলো "শান্ত থাকো এবং চালিয়ে যাও"। সুতরাং আমরা সবাই স্কুলে যেতাম এবং যেনো কোন কিছু হয়নি এই রকম একটা ভান করার চেষ্টা করতাম। কিন্তু এটা ঘটেছিলো। আমি শোক করিনি। আমি তার অন্তোস্টিক্রিয়ায় কাঁদিনি। আমি কোন কিছুই ব্যক্ত করতে পারিনি কারণ আমি সব কিছুর প্রতি অসার হয়ে গিয়েছিলাম। সম্ভবত ১৬ বছর বয়সের আগ পর্যন্ত আমি আমার মায়ের জন্য যথার্থভাবে শোক করিনি।


title: পিচেস হানিব্লসম গেল্ডফ

text: গেল্ডফ এপ্রিলের ৬ তারিখে তার টুইটার অ্যাকাউন্টে সর্বশেষ একটি ছবি সম্বলিত পোস্ট করেন যেটিতে দেখা যাচ্ছে শিশুকালে তার মায়ের বাহুতে সে। সে একবার নিজেকে বর্নণা করেন "never that wild" ।


title: পিচেস হানিব্লসম গেল্ডফ

text: ২০১৪ সালের ৭ই এপ্রিল ২৫ বছর বয়সে গেল্ডফ তার কেন্টের রোদহ্যামের বাড়িতে মৃত্যুবরণ করেন।


title: রুডলফ এমিল কালম্যান

text: রুডলফ এমিল কালম্যান একজন হাঙ্গেরিয়ান-বংশোদ্ভূত মার্কিন তড়িৎ প্রকৌশলী।, গণিতবিদ এবং উদ্ভাবক।


title: রুডলফ এমিল কালম্যান

text: কালম্যান ১৯৩০ সালের ১৯ মে বুদাপেস্টে জন্মগ্রহণ করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে তড়িৎ প্রকৌশলে ১৯৫৩ সালে ব্যাচেলর্স এবং ১৯৫৪ সালে মাস্টার্স ডিগ্রি অর্জন করেন। তিনি কলাম্বিয়া ইউনিভার্সিটি থেকে ১৯৫৭ সালে ডক্টরেট ডিগ্রি অর্জন করেন। তিনি ১৯৫৮ থেকে ১৯৬৪ সাল পর্যন্ত বাল্টিমোরের রিসার্চ ইন্সটিটিউট ফর অ্যাডভান্সড স্টাডিজ রিসার্চ গণিতবিদ হিসেবে কাজ করেন। ১৯৬৪ থেকে ১৯৭১ সাল পর্যন্ত স্ট্যানফোর্ড বিশ্ববিদ্যালয় এ শিক্ষকতা করেন। ১৯৭১ থেকে ১৯৯২ সাল পর্যন্ত ফ্লোরিডা বিশ্ববিদ্যালয় এর গ্র্যাজুয়েট রিসার্চ অধ্যাপক এবং সেন্টার ফর ম্যাথমেটিকাল সিস্টেম থিওরি এর পরিচালক হিসেবে কর্মরত ছিলেন।


title: স্টার মুভিজ

text: স্টার মুভিজ হল স্টার টিভি এবং ফক্স ইন্টারন্যাশনাল চ্যানেলের মালিকানাধীন একটি এশিয়ান সিনেমা চ্যানেল যেটি সহায়ক হিসেবে আছেন ২১ শতকের ফক্স। স্টার মুভিজ চ্যানেলটি ২০১২ সালের ১ জানুয়ারি থেকে ফক্স মুভিজ প্রিমিয়াম নামে স্থানান্তর করা হয়, যদিও ভারতে ছাড়া এটির সম্প্রচারের এলাকা চীন, ভিয়েতনাম, মধ্য প্রাচ্য, তাইওয়ান ও ফিলিপাইন প্রভাবিত হয়েছে।


title: স্টার মুভিজ

text: নিম্নলিখিত অনুষ্ঠানমাল পূর্বের এবং বর্তমান সময় থেকে স্টার মুভিজে দেখানো হয়েছে তার নিম্নে একটি তালিকা তুলে ধরা হলঃ


title: ভারতের সাধারণ নির্বাচনের জনমত সমীক্ষা, ২০১৪

text: ভারতের সাধারণ নির্বাচন, ২০১৪-এর আগে ভারতে সরকার গঠন-সংক্রান্ত বিষয়ে দেশবাসীর মতামতের আভাস পেতে বিভিন্ন সংগঠনের পক্ষ থেকে জনমত সমীক্ষা চালানো হয়েছিল। এই পৃষ্ঠায় সেই সব সমীক্ষার ফলাফল দেওয়া হল। জানুয়ারি, ২০১৩ থেকে মার্চ-এপ্রিল, ২০১৪-এর মধ্যে এই সব সমীক্ষা চালানো হয়।


text: ভারতে জনমত সমীক্ষা বিতর্কিত। মাঝে মাঝে এই সব সমীক্ষার বিরুদ্ধে নির্দিষ্ট দলের প্রতি পক্ষপাতিত্বের অভিযোগ ওঠে।


text: জনমত সমীক্ষা পরিচালনার পদ্ধতি সম্প্রতি উন্নত হয়েছে। সিএসডিএস প্রভৃতি সংস্থা ১৬টি ক্ষেত্রে পুরো সঠিক, ৭টি ক্ষেত্রে প্রায় সঠিক ও ৪টি ক্ষেত্রে ভুল ফলাফল জানিয়েছিল।


title: চট্টগ্রামের সেনা বিদ্রোহ ১৯৭১

text: চট্টগ্রামের সেনা বিদ্রোহের মধ্য দিয়ে ১৯৭১ খ্রিস্টাব্দে বাংলাদেশের মুক্তিযুদ্ধের সূত্রপাত হয়। এই বিদ্রোহে চট্টগ্রাম সেনানিবাসের অফিসার ও সৈনিকবৃন্দ, চট্টগ্রাম শহর এলাকায় অবস্থিত ৮ম ইস্ট বেঙ্গল রেজিমেন্টের অফিসার ও সৈনিকবৃন্দ এবং চট্টগ্রাম শহরে অবস্থিত পূর্ব পাকিস্তান রাইফেলস্-এর অফিসার ও সৈনিকবৃন্দ অংশগ্রহণ করে। ১৯৭১ খ্রিস্টাব্দের ২৫শে মার্চ মধ্য রাতে যখন পাকিস্তান সেনাবাহিনী বাঙ্গালী নিধনের উদ্দেশ্যে ঢাকা শহরে অপারেশন সার্চলাইট শুরু করে, প্রায় একই সময়ে চট্টগ্রাম শহরে বাঙ্গালী সেনাদের বিদ্রোহ শুরু হয়। সেনা বিদ্রোহের একমাত্র শাস্তি ফায়ারিং স্কোয়াডে মৃত্যুদণ্ড জেনেও সাহসী বাঙ্গালী সেনাধ্যক্ষ এবং সৈনিকেরা মানসিকভাবে এই বিদ্রোহের জন্য প্রস্তুত হয়েছিলেন এবং জ্যেষ্ঠ কর্মকর্তাবৃন্দ বিভিন্ন সময়ে নিজেদের মধ্যে আলোচনা করে বিদ্রোহের সিদ্ধান্ত নিয়েছিলেন। ২৫শে মার্চ রাতে অস্বাভাবিক পরিস্থিতির আলামত পাওয়া গেলে ডিউটি অফিসার অলি আহমদ বাঙ্গালী সহকর্মীদের নিরাপত্তার জন্য প্রয়োজনীয় ব্যবস্থা গ্রহণ করেন। এ সময় মেজর জিয়াউর রহমান স্বীয় ঊধ্বর্তন কর্মকর্তার তাৎক্ষণিক নির্দেশে চট্টগ্রাম বন্দরের উদ্দেশ্যে রওনা দিয়েছিলেন। মেজর জিয়াকে সকল বিষয় অবহিত করার জন্য ক্যাপ্টেন খালেককে প্রেরণ করা হয়। দেওয়ান হাট রেলক্রসিংয়ের নিকট মেজর জিয়াউর রহমান আসন্ন বিপদ সম্পর্কে অবহিত হয়ে তৎক্ষণাৎ প্রত্যাবর্তন করেন এবং আনুমানিক রাত ১১:৪৫ মিনিটে সেনাসদরে পৌঁছানোর পর হাতে অস্ত্র নিয়ে পাকিস্তানী সেনাদের বন্দী করতে শুরু করেন। অন্যান্যদের সঙ্গে স্বীয় কম্যন্ডিং অফিসার কর্ণেল জানজুয়াকে বন্দীকে করে নিয়ে আসেন মেজর জিয়াউর রহমান। এই পদক্ষেপের মধ্য দিয়ে ১৯৭১ খ্রিস্টাব্দের ২৫ মার্চ মধ্যরাতের নিকটবর্তী সময়ে চট্টগ্রাম সেনা বিদ্রোহের সূচনা হয়।


title: ইউরেশীয় কুট

text: ইউরেশীয় কুট ("Fulica atra"), এছাড়াও যারা কুট নামে পরিচিত, হল প্রধানত এরধরনের জলচর পাখি। এরা রেলিডি পরিবারের অন্তর্গত। অস্ট্রেলিয়ান উপজাতিরা অস্ট্রেলিয়ান কুট নামে পরিচিত।


title: ইউরেশীয় কুট

text: এই পাখিরা প্রধানত জলচর পাখি, তাই তারা জলভাগেই প্রজনন করে এবং এদের বসবাস জলভাগেই। এরা প্রধানত ইউরোপ, এশিয়া, অস্ট্রেলিয়া, আফ্রিকা প্রভৃতি মহাদেশে প্রজনন করে ও এখানেই বড় হয়। এই প্রজাতিটি হটাতই নিউজিল্যান্ড পর্যন্ত তাদের পরিধি বিস্তার করেছে। এটা তার পরিসীমা মধ্যের অংশে বসবাসকারী হয় কিন্তু শীতকালে জল বরফ হয়ে গেলে এরা দক্ষিণ থেকে পুর্ব এশিয়ার দিকে পরিযান করে।


title: ইউরেশীয় কুট

text: ইউরেশীয় কুট লম্বা এবং এদের ওজন হয় , এরা পুরোপুরি কালো শুধুমাত্র সম্মুখের সাদা ঢাল ছাড়া। (যা থেকে একটি প্রবাদ বাক্য তৈরি হয়েছে "কুটের মতোন টাক")। জলচর পাখি হিসেবে তাদের দীর্ঘ শক্তিশালী পায়ের আঙ্গুলের উপর আংশিক বয়ন করার বস্তু আছে।


title: ইউরেশীয় কুট

text: তরুণরা প্রাপ্তবয়স্কদের থেকে হাল্কা রঙের হয়। এদের মুখের সামনে কোন ঢাল থাকে না বড়োদের মতোন। যখন এদের প্রায় ৩-৪ মাস বয়স হয় তখন এদের কালো পাখনা বেরতে শুরু করে। কিন্তু ওই সাদা ঢালটি তৈরি হয় যখন ওদের বয়স হয় ১ বছর।


title: ইউরেশীয় কুট

text: এটি একটি সশব্দ পাখি, কচ্কচিয়া আওয়াজ, বিস্ফোরক বা ডঙ্কা আওয়াজের মাধ্যমে এদের চেনা যায়। এমনকি রাতেও এরা এইসব শব্দ করে বলে এরা খুব আওয়াজ সৃষ্টিকারী পাখি হিসেবে পরিচিত।


title: ওয়ার্ল্ড জ্যাজ

text: ওয়ার্ল্ড জ্যাজ (ইংরেজি: World Jazz) ফ্লামেনকো প্রভাবিত ল্যাটিন গিটার যন্ত্রকৃত মানিকজোড় লারা ও রিয়েসের মুক্তিপ্রাপ্ত ষষ্ঠ সংগীত অ্যালবাম। এই অ্যালবাম "শ্রেষ্ঠ ইনস্ট্রুমেন্টাল পপ অ্যালবাম" শ্রেণীবিভাগে ২০০১ সালে ল্যাটিন গ্র্যামি পুরস্কারের জন্য মনোনীত হয়েছিল।


title: স্টার ওয়ার্ল্ড

text: স্টার ওয়ার্ল্ড (রচনাশৈলী হিসাবে স্টারওয়ার্ল্ড) হল একটি ২৪ ঘন্টার এশিয়ান ইংরেজি ভাষার ক্যাবল টিভি চ্যানেল যা স্টার টিভি এবং ফক্স ইন্টারন্যাশনাল চ্যানেলের মালিকানাধিন। এছাড়াও চ্যানেলটি ২১ সেঞ্চুরি ফক্স দুটি সম্পূর্ণরূপে মালিকানাধীন সহায়ক হিসেবে পরিচিত। এটি এখন স্টার প্লাস এর একটি উত্তরাধিকারী সহোদর চ্যানেল।


title: স্টার ওয়ার্ল্ড

text: চ্যানেল বেশিরভাগই মার্কিন যুক্তরাষ্ট্র, যুক্তরাজ্য থেকে এবং কখনো কখনো অস্ট্রেলিয়া থেকে নিষঙ্গ জনপ্রিয় অনুষ্ঠানগুলি ভারত, নেপাল, পাকিস্তান, মধ্যপ্রাচ্য, হংকং, তাইওয়ান ও দক্ষিণ পূর্ব এশিয়ার স্থানীয় ইংরেজি ভাষাভাষী পাশাপাশি প্রবাসী জনসংখ্যার মধ্যে দেখা যায়।


title: নসরুল্লাহ খাঁ

text: নসরুল্লাহ খাঁ (আনু. ১৫৬০ - আনু. ১৬২৫) মধ্যযুগের একজন বাঙালি কবি। এ পর্যন্ত তাঁর চারটি কাব্যগ্রন্থের সন্ধান পাওয়া গেছে। সেগুলো হচ্ছে "জঙ্গনামা", "মুসার সাওয়াল", "শরীয়ত নামা" ও "হিদায়িতুল ইসলাম"। "জঙ্গনামা" ও "শরীয়ত নামা" গ্রন্থে তাঁর সুদীর্ঘ আত্মবিবরণী দেখা যায়। "শরীয়ত নামা"য় লিখিত আত্মবিবরণী থেকে জানা যাচ্ছে যে, কবির পূর্ব পুরুষ হামিদুদ্দীন খান গৌড় দরবারের একজন গুরুত্বপূর্ণ ব্যক্তি ছিলেন। আধুনিক দক্ষিণ চট্টগ্রামের “বাহার ছড়াহ” নামক স্থানে তিনি বাড়ি নির্মাণ করেছিলেন। কবি নস্রুল্লাহ নিঃসন্তান ছিলেন, কিন্তু তার পিতৃব্যের বংশধরেরা এখনো বাঁশখালি থানার জলদি গ্রামে বসতি স্থাপন করে আছেন। তার কাব্যে সন্দ্বীপ বিজয়ী ফতেহ খানের (১৬০৯) উল্লেখ আছে।বংশ তালিকা থেকে দেখা যাচ্ছে যে, কবি ষোড়শ শতকের শেষ ও সপ্তদশ শতকের প্রথম দিকে জীবিত ছিলেন।


title: নসরুল্লাহ খাঁ

text: ১৬০০ সালের পরবর্তীকালে বাংলার মুসলিম সাহিত্যে একটি স্বর্ণ যুগ দেখা যায়। সেই যুগের বাংলা সাহিত্যে মুসলমানদের দান খুব গুরুত্বপূর্ণ। দৌলত কাজী, আলাওল, মোহাম্মদ খান, সৈয়দ সুলতান, নসরুল্লাহ খাঁ প্রভৃতি অসংখ্য কবি সেই সময়ে জন্মগ্রহণ করেন এবং বাংলা সাহিত্যে অসামান্য অবদান রাখেন।


title: এ্যানিম্যাক্স (ভারত)

text: এ্যানিম্যক্স ইন্ডিয়া হল একটি ভারতের মুম্বাই থেকে জাপানি সম্প্রচারিত টেলিভিশন চ্যানেল নেটওয়ার্ক। এটি বর্তমানে ইংরেজিতে ২৪ ঘন্টা সম্প্রচারিত হচ্ছে। এই চ্যানেলটি জাপানি মিডিয়া কংলোমিরেট সনি এর একটি অংশ। এছাড়াও এটি প্রথম এ্যানিমেশন চ্যানেল যাতে ১৩-৩৫ বছরের বয়সকে উদ্দেশ্য করে অনুষ্ঠানমালা সম্প্রাচার করা হচ্ছে।


title: এ্যানিম্যাক্স (ভারত)

text: এ্যানিম্যক্স ২০০৪ সালের ৫ এপ্রিল থেকে ভারত ও দক্ষিণ এশিয়ার বাকি এলাকা জুড়ে প্রাথমিকভাবে যাত্রা শুরু করে। এটি সিঙ্গাপুর থেকে এ্যানিম্যক্স এশিয়া দ্বারা পরিচালিত এবং সম্প্রচার হত এবং সেট ইন্ডিয়া কর্তৃক বিতরণ করা হয়।


title: মার্ভেল টেকনোলজি গ্রুপ

text: মার্ভেল টেকনোলজি গ্রুপ লিমিটেড একটি স্টোরেজ, কমিউনিকেশন এবং কনজিউমার সেমিকন্ডাক্টর প্রোডাক্ট নির্মাতা। ১৯৯৫ সালে কোম্পানিটি প্রতিষ্ঠিত হয়। মার্ভেলের যুক্তরাষ্ট্রে কার্যক্রমের সদর দপ্তর ক্যালিফর্নিয়ার সান্তা ক্লারায়। কোম্পানিটি কানাডা, ইউরোপ, ইসরায়েল, ভারত, সিঙ্গাপুর এবং চীনে কার্যক্রম চালায়। মার্ভেল একটি ফ্যাবলেস সেমিকন্ডাক্টর কোম্পানি এবং প্রতি বছরে এক বিলিয়নের বেশি ইন্টিগ্রেটেড সার্কিট এর চালান দেয়। এর বিপণন অংশগুলোর মধ্যে রয়েছে হাই ভলিউম স্টোরেজ, মোবাইল এন্ড ওয়্যারলেস, নেটওয়ার্কিং, কনজিউমার এন্ড ডিজিটাল এন্টারটেইনমেন্ট।


title: মার্ভেল টেকনোলজি গ্রুপ

text: মার্ভেলের প্রথম পণ্য বিক্রি হয় কম্পিউটার ডাটা স্টোরেজ ডিভাইসের জন্য। ২০০০ সালের মার্চে ইথারনেটের জন্য প্রথম কম্পিউটার নেটওয়ার্কিং প্রোডাক্টের চালান দেয়া হয়।


title: এএক্সএন (ভারত)

text: এএক্সএন (ইন্ডিয়া) হল সনি পিকচার ইন্টারটেইন্টমেন্ট মালিকানাধীন স্যাটেলাইট টিভি চ্যানেল। চ্যানেলটি শীর্ষ পর্যায়ের সিরিজ, ব্লকবাস্টার বৈশিষ্ট্য, দু:সাহসিক রিয়েলিটি অনুষ্ঠান এবং জীবনধারাভিত্তিক ক্রীড়া অনুষ্ঠান এর মাধ্যমে চ্যানেলটি তরুণ প্রাপ্তবয়স্কদের ১৫-৩৪ বয়সের মধ্যে খুবই জনপ্রিয় আন্তর্জাতিক টেলিভিশনে পরিণত হয়েছে। এএক্সএন এশিয়া, লাতিন আমেরিকা, ইউরোপ এবং মধ্যপ্রাচ্যসহ বিশ্বের ৬০ টির অধিক দেশে দেখা যায় এবং ৪০ টি আন্তর্জাতিক নেটওয়ার্কের সনি পিকচার টেলিভিশন ইন্টারন্যাশনালের বিভিন্ন পোর্টফোলিও এর অংশবিশেষ। সনি পিকচার টেলিভিশন ইন্টারন্যাশনাল হল সনি পিকচার এন্টারটেইনমেন্ট এর একটি কোম্পানী। চ্যানেলটি এ্যাকশনধর্মী এবং রিয়ালিটি শো হিসেবে উইকএন্ডে এ্যাকশন সিনেমা প্রদর্শন করতে আগ্রহী।


title: ওয়াটারলু, বেলজিয়াম

text: ওয়াটারলু বেলজিয়ামের রাজধানী ব্রাসেলস (ব্রুসেল) শহরের অদূরবর্তী একটি ছোট শহর। এটি ব্রাসেল্‌সের উপকণ্ঠে বেলজিয়ামের ওয়ালোনিয়া অঞ্চলের অন্তর্গত।


title: ওয়াটারলু, বেলজিয়াম

text: এখানে ১৮১৫ খ্রিস্টাব্দের ১৮ই জুন তারিখে ওয়াটারলুর যুদ্ধ সংঘটিত হয়েছিল। এই যুদ্ধে ফরাসী সৈন্যদলের সেনাপতি নেপোলিয়ন বোনাপার্ট পরাজিত হয়েছিলেন। এই পরাজয়ের মধ্য দিয়ে ইউরোপের নেপোলিয়ন পর্বের ইতি হয়।


title: ক্যাটেরিনা আলবার্ট

text: ক্যাটেরিনা আলবার্ট ই প্যারাডিস (ল' এস্কালা, স্পেন, ১৮৬৯-১৯৬৬), তাঁর ডাকনাম ভিক্টর কাতালা নামেই সমধিক পরচিত, একজন স্প্যানিশ লেখক ছিলেন যিনি আধুনিকতা আন্দোলনে যোগদান করেছিলেন এবং উল্লেখযোগ্য লেখকদের মধ্যে উজ্জ্বলতম তারকা তিনি। তাঁর সবচাইতে উল্লেখযোগ্য লেখা "সলিচুড" ("নির্জনতা") (১৯০৫)। ১৮৯৮ সালে তাঁর সাহিত্যিক দক্ষতা প্রথম প্রকাশিত হয়, যখন তিনি জোকস ফ্লোরালস (ফ্লোরাল গেমস) পুরষ্কার লাভ করেন। এর পরপরই তিনি তার ছদ্মনাম ভিক্টর কাতালা ধারণ করেন। নামটি তিনি তাঁর নিজেরই একটি ইচ্ছাকৃত অসম্পূর্ণ উপন্যাসের মূল চরিত্র থেকে লাভ করেন। নাট্যকার এবং কবিতার আক্রমণমূলক ক্ষমতা থাকা সত্ত্বেও তিনি আখ্যান সাহিত্য রচনার ফলেই বিখ্যাত। এতে তাঁর শৈলী বল এবং তার রচনাশৈলীগত ঐশ্বর্য বিশেষ লক্ষনীয়। তিনি ল'এস্কালা, কাতালোনিয়ায় ১৯৬৬ সালে মৃত্যুবরণ করেন এবং ভেল দ্য' এস্কালা কবরস্থানে চিরনিদ্রায় শায়িত হন।


title: ক্যাটেরিনা আলবার্ট

text: তিনি একটি যুবতী এসকুয়েলা তোরাৎজা-এর আলমানাকে তাঁর সাহিত্য কর্মজীবন শুরু করেন। এই বিদ্রুপাত্মক প্রকাশনামূলক গ্রন্থে ভার্জিল ডি'এলাকসিল এর ছদ্মনামাধীনে ১৮৯৭ এবং ১৯০০ সালের মধ্যে তার প্রথম কবিতা "ভালোবাসার থিম" প্রকাশিত হয়।


title: ক্যাটেরিনা আলবার্ট

text: এই সময়ে তিনি "লো লিব্রে নোউ" (নতুন বই) এবং "লাঁ ইনফ্যান্টিসিডা" (শিশু) সংহিতার জন্য জোকস ফ্লোরালস ডি'ওলোট পুরষ্কার (কাটালান সেন্ট জর্জেস দিবস সময় প্রদত্ত একটি পুরস্কার) লাভ করেন। কিন্তু বিচারক যখন জানেন যে আধুনিক সাহিত্যলেখক থিয়েটারের গ্লানিকর কাজগুলো করেন, তখন তাঁকে নিয়ে এক গুজব ছড়ায়। এতে আলবার্ট মর্মাহত হন এবং সেই থেকে সারাজীবন "ভিক্টর কাতালা" ছদ্মনাম ব্যবহার করেন। এ ছদ্মনামেই তাঁর বাকি লেখাগুলো প্রকাশিত হয়ে থাকে।


title: ক্যাটেরিনা আলবার্ট

text: আলবার্টের সাহিত্যিক কর্মজীবনকে তিনটি ভাগে ভাগ করা যায়ঃকাতালান আধুনিকতাকালীন সময় এবং তার সমগ্র সাহিত্য কর্মজীবন সময়কালের মধ্যে, সলিচুড বিশেষ করে, উল্লেখ করা আবশ্যক। উপন্যাস এর নায়ক, মিলা নামক এক নারী তার সামাজিক পার্শ্ববর্তী অবস্থার বিরুদ্ধে এবং তার নিজের ব্যক্তিস্বাতন্ত্র্য রক্ষার জন্য সংগ্রাম করেন। ১৯০৯ সালে কাজ প্রিমিয়াম ফাস্টেনরাথ জিতেছে, এবং অনেক ভাষায় অনূদিত হয়েছে।


title: কুন-স্পাংস-ছোস-গ্রাগ্স-দ্পাল-ব্জাং

text: কুন-স্পাংস-ছোস-গ্রাগ্স-দ্পাল-ব্জাং () (১২৮৩-১৩৬৩) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের চৌদ্দজন প্রধান শিষ্যের একজন ছিলেন যিনি বিমলপ্রভা সম্বন্ধে পন্ডিত ছিলেন।


title: কুন-স্পাংস-ছোস-গ্রাগ্স-দ্পাল-ব্জাং

text: কুন-স্পাংস-ছোস-গ্রাগ্স-দ্পাল-ব্জাং ১২৮৩ খ্রিষ্টাব্দে তিব্বতের রা-লুং অঞ্চলে জন্মগ্রহণ করেন। তাঁর পিতা রত্নমতি ছিলেন একজন নেওয়ার জাতিগোষ্ঠীর ভাস্কর যিনি নেপাল থেকে গ্ত্সাং অঞ্চলের ন্যাং-স্তোদ () নামক স্থানে মূর্তিনির্মাণের জন্য আমন্ত্রিত হয়েছিলেন। কম বয়সেই তিনি তাঁর পিতার নিকট শিল্পকলা অধ্যয়ন করেন।


title: কুন-স্পাংস-ছোস-গ্রাগ্স-দ্পাল-ব্জাং

text: কুন-স্পাংস-ছোস-গ্রাগ্স-দ্পাল-ব্জাং সাত বছর বয়সে ব্যাং-ছুব-'ওদ-জের () নামক এক বৌদ্ধভিক্ষুর নিকট ব্যাম্স-ছোস-ল্ঙ্গা () নামক শিক্ষাগ্রহণ করেন। এরপর তিনি গুংথাং বৌদ্ধবিহারের প্রধান দোন-গ্রুব-দ্পালের () নিকট দীক্ষা নেন এবং বারো বছর বয়স পর্যন্ত ঐ বিহারে অবস্থান করে অভিধর্ম সম্বন্ধে শিক্ষাগ্রহণ করেন। এরপর তিনি সা-স্ক্যা বৌদ্ধবিহারে 'জাম-দ্ব্যাংস-ছোস-ক্যি-র্গ্যাল-ম্ত্শান () নামক বৌদ্ধ পন্ডিতের নিকট বোধিচর্যাবতার ও অভিধর্ম সম্বন্ধে শিক্ষালাভ করেন। এরপর তিনি একুশ বছর বয়স পর্যন্ত তিনি মধ্য তিব্ব্তের বিভিন্ন বৌদ্ধবিহারে শিক্ষালাভ করেন। এই সময় তিনি ঝা-লু বৌদ্ধবিহারে বু-স্তোন-রিন-ছেন-গ্রুব নামক বিখ্যাত তিব্বতী পন্ডিতের নিকটেও শিক্ষালাভ করেন। তেইশ বছর বয়সে তিনি জো-নাং বৌদ্ধবিহার যাত্রা করে য়োন-তান-র্গ্যা-ম্ত্শো নামক পন্ডিতের নিকট ভিক্ষুর শপথ এবং কালচক্র ও বিমলপ্রভা টীকাভাষ্য সম্বন্ধে শিক্ষাগ্রহণ করেন। পঁচিশ বছর বয়সে তিনি 'দ্জুম-ছোস-লুং () নামক স্থানে জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের সঙ্গে সাক্ষাৎ করেন ও প্রায় বারো বছর স্ক্যিদ-ফুগ () নামক এক স্থানের গুহা মন্দিরে গোপণে শিক্ষালাভ করেন। দোল-পো-পা জো-নাং বৌদ্ধবিহারে যে বিশালাকার স্তূপমন্দির বা স্কু-'বুম নির্মাণ করেন, সেই স্তূপের সমস্ত নির্মাণের দায়িত্ব কুন-স্পাংস-ছোস-গ্রাগ্স-দ্পাল-ব্জাং নিজে গ্রহণ করেন ও ১৩৩৩ খ্রিষ্টাব্দে এই কাজ সম্পূর্ণ হয়।


title: কুন-স্পাংস-ছোস-গ্রাগ্স-দ্পাল-ব্জাং

text: এরপর স্তোন-পা-য়ে-শেস-দ্পাল () নামক বৌদ্ধ পন্ডিতের অনুরোধে তিনি ছু-ব্জাং () বৌদ্ধবিহারের দায়িত্ব নেন এবং সেখানে বিমলপ্রভা সম্বন্ধে শিক্ষাদান করেন। তিনি দোল-পো-পা-শেস-রাব-র্গ্যাল-ম্ত্শানের নির্দেশে ইউয়ান সম্রাটকে সাত মাস ধর্মশিক্ষা দান করেন। একাশি বছর বয়সে দ্পাল-স্তেং () বৌদ্ধবিহারে শিক্ষকতার অনুরোধ রাখতে যাত্রা করলে পথে ব্যাং-পা-সিদ্ধি নামক এক স্থানীয় যুদ্ধবাজ তাঁকে হত্যা করেন।


title: আল জাজিরা

text: আল জাজিরা ( ' , literally "The Island", abbreviating "The [Arabian] Peninsula"), এছাড়াও আলজাজিরা হিসাবে পরিচিত এবং জেএসসি (Jazeera Satellite Channel), হল আল জাজিরা মিডিয়া নেটওয়ার্ক মালিকানাধীন এবং কাতারের দোহা সদর দফতর থেকে সম্প্রচারিত একটি সংবাদভিত্তিক টেলিভিশন চ্যানেল। প্রাথমিকভাবে একটি আরবি ভাষার খবর হিসেবে চালু হলেও এবং বর্তমান স্যাটেলাইট চ্যানেলটি টিভি চ্যানেল হিসেবে আল জাজিরা থেকে একাধিক ভাষায় ইন্টারনেট এবং বিশিষ্ট টিভি চ্যানেল সহ বিশ্বের বিভিন্ন নেটওয়ার্কের সঙ্গে ক্রমবর্ধমানভাবে প্রসারিত হচ্ছে। আল জাজিরা বিশ্বের বিভিন্ন অঞ্চলে প্রবেশ করেছে। আল জাজিরা কাতার সরকার মালিকানাধীন চ্যানেল।


title: আল জাজিরা

text: আরবিতে, আল-গাজিরাহ আক্ষরিক অর্থে "দ্বীপ" বোঝায়। যাইহোক, এখানে আরব উপদ্বীপকে বোঝান হয়েছে। যেটি شبه الجزيرة العربية সিব আল-গাজিরাহ, আল-আরাবিয়াহ, সংক্ষিপ্তভাবে الجزيرة العربية আল-গাজিরাহ আল-আরাবিয়া।


title: আল জাজিরা

text: আল জাজিরা স্যাটেলাইট চ্যানেলটি আরবি ভাষার টেলিভিশন স্টেশন এর সাথে অরবিট কমিউনিকেশন কোম্পানির একটি যৌথ উদ্যোগ ১৯৯৬ সালের ১লা নভেম্বর তারিখে চালু করা হয়েছিল।


title: বিবিসি ওয়ার্ল্ড নিউজ

text: বিবিসি ওয়ার্ল্ড নিউজ হল বিবিসির আন্তর্জাতিক খবর এবং বর্তমান বিষয়াবলী সম্পর্কিত একটি সংবাদভিত্তিক টেলিভিশন চ্যানেল। বিবিসি চ্যানেল বিশ্বব্যাপি বৃহত্তম শ্রোতাসংখ্যা রয়েছে। ইউরোপের বাইরে বিবিসি ওয়ার্ল্ড সার্ভিস টেলিভিসন হিসাবে ১১ মার্চ ১৯৯১ তারিখে চালু করা হয়। এর নাম ১৯৯৫ সালে বিবিসি ওয়ার্ল্ড এ পরিবর্তন করা হয়েছিল এবং ২০০৮ সালে বিবিসি ওয়ার্ল্ড নিউজ নামকরণ করা হয়। চ্যানেলটি বিবিসি নিউজ বুলেটিন, ডকুমেন্টারি, জীবনধারাভিত্তিক অনুষ্ঠানামালা এবং সাক্ষাত্কারসহ টেলিভিশন অনুষ্ঠামালা সম্প্রচার করে থাকে।


title: এমিলি ব্রন্টি

text: এমিলি জেন ব্রন্টি (ইংরেজি: Emily Jane Brontë ; ৩০ জুলাই, ১৮১৮ – ১৯ ডিসেম্বর, ১৮৪৮) ছিলেন একজন ইংরেজ ঔপন্যাসিক ও কবি। তাঁর একমাত্র উপন্যাস "উদারিং হাইটস"-এর জন্যই তিনি সর্বাধিক পরিচিত। এই বইটিকে এখন ইংরেজি সাহিত্যে একটি ধ্রুপদি রচনা মনে করা হয়। তিনি ব্রন্টি ভাইবোনেদের মধ্যে তৃতীয়। তিনি এলিস বেল ছদ্মনামে লিখতেন।


title: এমিলি ব্রন্টি

text: ১৮১৮ সালের ৩০ জুলাই উত্তর ইংল্যান্ডের ওয়েস্ট রাইডিং অফ ইয়র্কশায়ারের থর্নটন গ্রামে এমিলি ব্রন্টির জন্ম। তাঁর মায়ের নাম মারিয়া ব্র্যানওয়েল ও বাবার নাম প্যাট্রিক ব্রন্টি। বাবা ছিলেন আইরিশ। তিনি শার্লট ব্রন্টির ছোটো বোন। ছয় ভাইবোনের মধ্যে তিনি ছিলেন পঞ্চম। এমিলির ছোটো বোন অ্যানি ব্রন্টির জন্মের পর তাঁরা হাওর্থে চলে আসেন। তাঁর বাবা সেখানেই কর্মরত অবস্থায় ছিলেন। এখানে থাকাকালীন তাঁর ও তাঁর ভাইবোনেদের মধ্যে সাহিত্য প্রতিভার বিকাশ ঘটেছিল।


title: এমিলি ব্রন্টি

text: ১৮২১ সালের সেপ্টেম্বর মাসে ক্যান্সারে আক্রান্ত হয়ে তাঁর মায়ের মৃত্যু ঘটে। এমিলির বয়স সেই সময় ছিল তিন। তাঁর তিন দিদি মারিয়া, এলিজাবেথ ও শার্লট কওন ব্রিজের ক্লার্জি ডটার্স স্কুলে ভর্তি হন। সেখানে তাঁদের নিগ্রহ ও দারিদ্র্যের সম্মুখীন হতে হয়। এই অভিজ্ঞতার উল্লেখ পাওয়া যায় শার্লটের "জেন আয়ার" উপন্যাসে। ছয় বছর বয়সে কিছুদিনের জন্য এমিলি তাঁর দিদিদের সঙ্গে একই স্কুলে পড়ার সুযোগ পেয়েছিলেন। কিন্তু সেই সময় টাইফয়েড মহামারী ছড়িয়ে পড়েছিল। মারিয়া সম্ভবত যক্ষায় আক্রান্ত হয় বাড়ি ফিরে আসেন এবং সেখানেই তিনি মারা যান। ১৮২৫ সালের জুন মাসে তিনি শার্লট ও এলিজাবেথের সঙ্গে এমিলিও স্কুল ছাড়েন। বাড়ি ফেরার পর এলিজাবেথও মারা যান।


title: এমিলি ব্রন্টি

text: অন্য তিন বোন ও তাঁদের ভাই প্যাট্রিক ব্র্যানওয়েল ব্রন্টি বাড়িতেই বাবা ও মাসি এলিজাবেথ ব্র্যানওয়েলের কাছে লেখাপড়া শেখেন। বাবা ছিলেন আইরিশ অ্যাংলিক্যান পাদ্রি। শিক্ষার ব্যাপারে তিনি ছিলেন কঠোর। দিনের বেলা তিনি অফিসে কাজ করতেন। সেই সময় ছেলেমেয়েদের একটা ঘরে চুপ করে বসে থাকতে হত। প্রথাগত শিক্ষা না পেলেও এমিলি ও তাঁর ভাইবোনেরা অনেক বইপত্র পড়ার সুযোগ পেয়েছিলেন। তাঁদের প্রিয় ছিল ওয়াল্টার স্কট, লর্ড বায়রন ও শেলির রচনা এবং ব্ল্যাকউড'স ম্যাগাজিন।


title: এমোরি লিওন শাফি

text: এমোরি লিওন শাফি (জন্ম: ১৫ এপ্রিল, ১৯৮৫ - মৃত্যু: ৮ মার্চ, ১৯৭৫) একজন মার্কিন পদার্থবিজ্ঞানী এবং হার্ভার্ড বিশ্ববিদ্যালয় এর সাবেক শিক্ষক।


title: এমোরি লিওন শাফি

text: শাফি ১৮৮৫ সালের ১৫ এপ্রিল ম্যাসাচুসেটসের সমারভিলে জন্মগ্রহণ করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে তড়িৎ প্রকৌশলে ব্যাচেলর অব সায়েন্স ডিগ্রি লাভ করেন। তিনি হার্ভার্ড বিশ্ববিদ্যালয় থেকে পদার্থবিজ্ঞানে ১৯০৮ সালে মাস্টার অব সায়েন্স এবং ১৯১১ সালে পিএইচডি ডিগ্রি অর্জন করেন। তাকে ১৯১১ সালে তড়িৎ প্রকৌশলের ইন্সট্রাক্টর হিসেবে নিয়োগ দেয়া হয়। তিনি ১৯১৭ সালে পদার্থবিজ্ঞানের সহকারী অধ্যাপক, ১৯২৩ সালে সহযোগী অধ্যাপক এবং ১৯২৬ সালে পূর্ণ অধ্যাপক পদে উন্নীত হন। ১৯৪০ সালে পদার্থবিজ্ঞানের রামফোর্ড অধ্যাপক এবং ১৯৪৬ সালে ফলিত পদার্থবিজ্ঞানের গর্ডন ম্যাককে অধ্যাপক নিযুক্ত হন।


title: পম্পে

text: নিয়াস পম্পেয়াস ম্যাগনাস (সরকারী নামকরণ ; ২৯শে সেপ্টেম্বর ১০৬ বিসি – ২৮শে সেপ্টেম্বর ৪৮ বিসি) পশ্চিমা দেশগুলোতে যিনি পম্পে বা পম্পে দ্য গ্রেট, নামে পরিচিত, ছিলেন সাবেক রোমান প্রজাতন্ত্রের একজন সামরিক ও রাজনৈতিক নেতা। তিনি ধনী ইতালীয় প্রাদেশিক নেপাথ্য থেকে এসেছিলেন ও তার পিতা প্রথম তৎকালীন রোমান আভিজাত্য পরিবার প্রতিষ্ঠা করতে সক্ষম হয়েছিলেন। যুবক থাকা অবস্থাও জেনারেল হিসেবে পম্পের অসাধারণ সাফল্য তাকে সরকারি গতানুগতিক প্রক্রিয়ার বাইরে সরাসরি রাষ্ট্রপ্রতিনিধির পদ পেতে সহয়তা করেছিল। সাল্লার দ্বিতীয় গৃহযুদ্ধে তার সাফ্যলের জন্য তিনি ম্যাগনাস, দ্য গ্রেট হিসেবে সকলের কাছে পরিচিত হয়ে উঠেন। তিনি তিনবার রাষ্ট্রপতিনিধি হিসেবে নিয়োগ পেয়েছিলেন ও তিনবার বিজয় উদ্‌যাপন করেছিলেন।


title: পম্পে

text: ৬০ খ্রিস্টপূর্বের মাঝামাঝি সময়ে তিনি মার্কাস লিসিনিয়াস ক্র্যাসুস ও জুলিয়াস সিজারের বেসরকারী সামরিক রাজনৈতিক জোটে যোগদান করেন যা প্রথম তিন ব্যক্তির সমন্বয় জোট বলে পরিচিত ছিল। সেখানে তিনি সিজারের কন্যা জুলিয়াকে বিয়ে করেন। ক্র্যাসুস ও জুলিয়ার মৃত্যুর পর পম্পে রোমান সিনেটের সংরক্ষণবাদিদের সাথে যোগদান করেন। পরবর্তীতে পম্পে ও সিজার রোমান সিনেটের নেতৃত্ত্বের প্রতিযোগিতা করেন যা গৃহযুদ্ধে রূপ নেয়। যখন পম্পে পারসালাসের যুদ্ধে পরাজিত হগন তখন তিনি মিশরে আশ্রয় গ্রহণ করেন ও সেখানেই তিনি খুন হন। তার কর্মজীবন ও পরাজয় প্রজাতন্ত্র থেকে রোমকে সাম্রাজ্যবাদ ও আধিপত্যবাদে রুপান্তরে বিশেষ ভূমিকা পালন করেছিল।


title: পম্পে

text: পম্পের পিতা নিয়াস পম্পেয়াস স্ট্রাবো পিসেনামের একজন ধনী ব্যক্তি ছিলেন যিনি ইতালির প্রাদেশিক অঞ্চলে স্থানান্তরিত হওয়া প্রথমদিককার ব্যক্তিদের মধ্যে অন্যতম। পম্পেয়াস স্ট্রাবো ঐতহ্যগতভাবে কারসাস সম্মান, ১০৪ খ্রিস্টপূর্বে বিচারক, ৯২ খ্রিস্টপূর্বে প্রাচীন রোমের ম্যাজিসট্রেট, ৮৯ খ্রিস্টপূর্বে দূত হিসেবে নির্বাচিত হন এবং লোভ, রাজনৈতিক ও ব্যবসায়িক দিক দিয়ে পরিচিত হয়ে উঠেন। তার সামরিক নির্মমতার জন্যও তিনি মাঝে মাঝে সমালোচিত হয়েছিলেন। মারিয়ান-সাল্লার যুদ্ধের সময় তিনি সাল্লার ঐতিহ্যগত আশাবাদীদেরকে সমর্থন করেছিলেন।


title: পম্পে

text: তিনি ৮৭ খ্রিস্টপূর্বে মারিয়ানার রোম অবরোধের সময় মৃত্যুবরণ করেন। তার মৃত্যু সম্পর্কে কয়েকটি কারণ প্রচোলিত। প্রচলিত মতানুসারে তিনি হয় রোগে আক্রান্ত হয়ে, বা বিদ্যুৎপৃষ্ট হয়ে অথবা দুটিতেই মৃত্যুবরণ করেন। তার মৃতদেহ মবদের দ্বারা শবাধার থেকে টেনে উঠানো হয়েছিল। তার ২০ বছর বয়সী পুত্র পম্পে তার সম্পত্তি, রাজনৈতিক ধারা, ও তার পিতার বাহিনীর আনুগত্য উত্তরাধিকারসূত্রে পান। পম্পের রোমার মূর্তি ইতালির মিলানে অবস্থিত। মূর্তিটি ১৬২৭ সালে গ্যালাজো অ্যার্কোনাটি দ্বারা রোম থেকে স্থানান্তর করা হয়েছিল।


title: পম্পে

text: পম্পে তার পিতার অধীনে দুবছর সামরিক বাহিনীতে কাজ কজ করেছিলেন ও ইতালীয়দের বিরুদ্ধে মার্সিক সোস্যাল যুদ্ধের শেষ পর্যায়ে অংশগ্রহণ করেছিলেন। তিনি রোমে ফিরে আসেন ও লুটতরাজের অভিযোগে অভিযুক্ত হন: বিচারকের মেয়ে অ্যান্টিসটিয়াকে বিয়ে করে তিনি বিচারের হাত থেকে রক্ষা পান। পরবর্তী কয়েকবছর মারিয়ানরা ইতালি দখলে রেখেছিল। যখন সাল্লা মিথ্রিডেটের বিরুদ্ধে একটি ক্যাম্পেইন থেকে ৮৩ খ্রিস্টপূর্বে ফিরে আসেন তখন পম্পে পিসেনীয় কয়েকটি গোত্রকে সংগঠিত করে সাল্লার পক্ষে ও মারিয়ানার নিয়াস পাপিরিয়াস কার্বোর বিরুদ্ধে প্রচারণা শুরু করেন।


title: পম্পে

text: সাল্লা ও তার মিত্ররা মারিয়ানাদের রোম ও ইতালি থেকে বিতাড়িত করেন: রোমের প্রধান ডিক্টেটর হিসেবে সাল্লা অভিষিক্ত হন ও তিনি যুবক পাম্পের আত্মবিশ্বাসে খুশি হন। তিনি পাম্পেকে তার সেনাপতি হিসেবে নিয়োগ করেন ও তার পালিত কন্যা এমিলিয়া কাউড়াকে বিবাহের প্রস্তাব দেন। কাউড়া তখন বিবাহিত, গর্ভবতী ছিলেন ও তার স্বামীকে তালাক দিয়েছিলেন। পম্পে তার প্রথম স্ত্রী অ্যান্টিসটিয়াকে তালাক দেন ও কাউড়াকে বিয়ে করেন। যদিও সন্তান জন্মের সময় কাউড়া মৃত্যুবরণ করেন তবুও পম্পের আনুগত্য ও অসাধারণ কর্মজীবন এটি নিশ্চিত করেছে।


title: ফ্যোগ্স-লাস-র্নাম-র্গ্যাল

text: ফ্যোগ্স-লাস-র্নাম-র্গ্যাল () (১৩০৬-১৩৮৬) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের চৌদ্দজন প্রধান শিষ্যের একজন ছিলেন যিনি বিমলপ্রভা সম্বন্ধে পন্ডিত ছিলেন।


title: ফ্যোগ্স-লাস-র্নাম-র্গ্যাল

text: ফ্যোগ্স-লাস-র্নাম-র্গ্যাল ১৩০৬ খ্রিষ্টাব্দে ম্ঙ্গা'-রিস () অঞ্চলে জন্মগ্রহণ করেন। কম বয়সে তিনি ভারতীয় পন্ডিত উমাপতির নিকট সংস্কৃত এবং অন্যান্য তিব্বতী শিক্ষকদের নিকট অভিধর্ম ও মধ্যমক সম্বন্ধে শিক্ষালাভ করেন। ১৩২৫ খ্রিষ্টাব্দে তিনি সা-স্ক্যা বৌদ্ধবিহারে ছাত্র হিসেবে ভর্তি হন। এরপর তিনি মধ্য তিব্বতের বিভিন্ন বৌদ্ধবিহার যাত্রা করেন। এই সময় ঝা-লু বৌদ্ধবিহারে বু-স্তোন-রিন-ছেন-গ্রুব নামক বিখ্যাত তিব্বতী পন্ডিতের নিকটেও শিক্ষালাভ করেন। ১৩৩৩ খ্রিষ্টাব্দে তিনি ব্রাগ-রাম () বৌদ্ধবিহারের প্রধান দ্কোন-ম্ছোগ-ব্জাং-পোর () অনুরোধে জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের নিকট কালচক্র ও বিমলপ্রভা টিকাভাষ্য সম্বন্ধে শিক্ষালাভ করেন। দোল-পো-পা-শেস-রাব-র্গ্যাল-ম্ত্শানের অন্যতম প্রধান শিষ্য কুন-স্পাংস-ছোস-গ্রাগ্স-দ্পাল-ব্জাং, সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান ও জো-নাং-লো-ত্সা-বা-ব্লো-গ্রোস-দ্পাল তাঁকে বিমলপ্রভা টিকাভাষ্য ও সংস্কৃত ব্যাকরণ সম্বন্ধে শিক্ষালাভ করেন।


title: ফ্যোগ্স-লাস-র্নাম-র্গ্যাল

text: তিনি ঙ্গাম-রিং () বৌদ্ধবিহারে্র প্রধান হয়ে বিমলপ্রভা সম্বন্ধে শিক্ষাদান করেন। ১৩৫৪ খ্রিষ্টাব্দে জো-নাং বৌদ্ধবিহারের প্রধান জো-নাং-লো-ত্সা-বা-ব্লো-গ্রোস-দ্পাল মৃত্যুবরণ করলে দোল-পো-পা-শেস-রাব-র্গ্যাল-ম্ত্শানের অনুরোধে তিনি চার বছর ধরে ঐ পদে অধিষ্ঠিত থাকেন। এরপর তিনি সে-ম্খার-ছুং () বৌদ্ধবিহারে শিক্ষাদান করেন। ১৩৬১ খ্রিষ্টাব্দে দোল-পো-পা-শেস-রাব-র্গ্যাল-ম্ত্শানের মৃত্যু হলে তিনি পরবর্তী পনেরো বছর ধরে পুনরায় জো-নাং বৌদ্ধবিহারের প্রধান হিসেবে যোগ দেন। বাহাত্তর বছর বয়সে তিনি লাসা যাত্রা করে কালচক্র সম্বন্ধে শিক্ষাদান করেন।


সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান () (১২৯৪-১৩৭৬) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের চৌদ্দজন প্রধান শিষ্যের একজন ছিলেন যিনি বিমলপ্রভা সম্বন্ধে পন্ডিত ছিলেন।


সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান ১২৯৪ খ্রিষ্টাব্দে ম্ঙ্গা'-রিস () অঞ্চলে জন্মগ্রহণ করেন। পনেরো বছর বয়সে তাঁকে স্ন্যে-থাং () বৌদ্ধবিহারের প্রধান ব্ক্রা-শিস-সেং-গে () দীক্ষাদান করেন। তিনি রা-লুং বৌদ্ধবিহারে অভিধর্ম ও বোধিসত্ত্বচর্যাবতার এবং সা-স্ক্যা বৌদ্ধবিহারে 'জাম-দ্ব্যাংস-ছোস-ক্যি-র্গ্যাল-ম্ত্শান () নামক বৌদ্ধ পন্ডিতের নিকট হেবজ্র তন্ত্র সম্বন্ধে শিক্ষালাভ করেন। এরপর জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের নিকট কালচক্র, বিমলপ্রভা টীকাভাষ্য ও প্রজ্ঞাপারমিতা সম্বন্ধে শিক্ষালাভ করেন। এছাড়া তিনি কুন-স্পাংস-ছোস-গ্রাগ্স-দ্পাল-ব্জাং ও জো-নাং-লো-ত্সা-বা-ব্লো-গ্রোস-দ্পাল নামক দোল-পো-পা-শেস-রাব-র্গ্যাল-ম্ত্শানের অন্যতম দুই প্রধান শিষ্যের নিকট শিক্ষালাভ করেন। দ্পাং-লো-ত্সা-বা-ব্লো-গ্রোস-ব্র্তান-পা নামক বিখ্যাত তিব্বতী অনুবাদকের নিকট তিনি সংস্কৃত অধ্যয়ন করেন। জ্লা-বা-র্গ্যাল-ম্ত্শান () নামক বৌদ্ধ পন্ডিতের অনুরোধে তিনি সা-ব্জাং-দ্গা'-ল্দান () বৌদ্ধবিহারে বিমলপ্রভা সম্বন্ধে শিক্ষাদান করেন এবং পরবর্তীকালে ঐ বিহারের প্রধান হিসেবে নির্বাচিত হন সা-ব্জাং-মা-তি-পান-ছেন উপাধি লাভ করেন। ১৩৩৪ খ্রিষ্টাব্দে তিনি ও জো-নাং-লো-ত্সা-বা-ব্লো-গ্রোস-দ্পাল কালচক্র তন্ত্র ও বিমলপ্রভা টীকাভাষ্যের তিব্বতী অনুবাদকে নতুন করে সম্পাদনা করেন যা নব্য জো-নাং ঐতিহ্য নামে বিখ্যাত হয়।


title: জাতীয় সমাজতান্ত্রিক দল

text: জাতীয় সমাজতান্ত্রিক দল (সংক্ষেপে জাসদ) বাংলাদেশের একটি রাজনৈতিক দল।


title: জাতীয় সমাজতান্ত্রিক দল

text: বর্তমানে নিবন্ধিত ১৩ নং দল জাসদ এর সভাপতি হাসানুল হক ইনু এমপি এবং সাধারণ সম্পাদক শিরীন আখতার এমপি। অন্য অংশ জাসদ এর সভাপতি শরীফ নুরূল আম্বিয়া। এ দু'জনের সমর্থিত অংশ বর্তমান মহাজোট সরকারের সাথে যুক্ত। আ.স.ম. আবদুর রব জাসদের যে অংশের সভাপতি তারা বর্তমান মহাজোট সরকারের বিরোধীদল হিসেবে আছে।


title: জাতীয় সমাজতান্ত্রিক দল

text: জাতীয় সমাজতান্ত্রিক দলের গণসংগঠনসমূহ হচ্ছে:


title: জাতীয় সমাজতান্ত্রিক দল

text: ১৯৭২ সালের ৩১ অক্টোবর দলটির সাত সদস্যবিশিষ্ট আহ্বায়ক কমিটির ঘোষণা দেয়া হয়। আবদুল জলিল হন সভাপতি এবং আ. স. ম. আবদুর রব হন যুগ্ম আহ্বায়ক। একই বছরে ২২ ডিসেম্বর অনুষ্ঠিত অতিরিক্ত কাউন্সিলে ১০৫ সদস্যের কেন্দ্রীয় কমিটি ঘোষণা করা হয়। এই সম্মেলনে জাসদ তার ঘোষণাপত্রও অনুমোদন করে। সেই ঘোষণাপত্রে সামাজিক বিপ্লবের মাধ্যমে বৈজ্ঞানিক সমাজতন্ত্র তথা শ্রেণিহীন শোষণহীন কৃষক শ্রমিকরাজ প্রতিষ্ঠা করার ঘোষণা দেয়া হয়। ৭ মার্চ ১৯৭৩ সালে বাংলাদেশের প্রথম জাতীয় নির্বাচনে ২৩৭টি আসনে প্রতিদ্বন্দ্বিতা করে, শতকরা ৭ ভাগ(১,২২৯,১১০) ভোট পেয়ে ৫টি আসনে বিজয়ী হয় । ১৯৭৪ সালের শুরু থেকে শেখ মুজিব সরকারকে অনিয়ম, দুর্নীতি, লুটপাট, নির্যাতনের বিরুদ্ধে নতুন মাত্রায় আন্দোলনের কর্মসূচি প্রণয়ন করে । ৮ ফেব্রুয়ারি, ১৯৭৪ সালে আহ্বান করে হরতাল। ১৭ মার্চ পল্টন ময়দানের জনসভা শেষে প্রায় হাজার ত্রিশ উত্তেজিত জনতার এক বিক্ষোভ মিছিল স্বরাষ্ট্রমন্ত্রীকে স্মারকলিপি দেবার উদ্দেশ্যে রওয়ানা দেয়। মিছিল স্বরাষ্ট্রমন্ত্রীর বাড়ির সামনে পৌঁছলে পুলিশের সংগে জনতার খণ্ডযুদ্ধ হয়। পরিস্থিতি নিয়ন্ত্রণে রক্ষীবাহিনী তলব করা হয় এবং রক্ষীবাহিনীর গুলিতে প্রায় ২২/২৩ জন জাসদ কর্মী নিহত হয়। এই ঘটনাকে কেন্দ্র করে সারাদেশে ১৪৪ ধারা জারি করা হয়। ১৯৭৫ সালের ১৫ আগষ্ট জাতির পিতাকে হত্যাকারী খুনী ফারুক-রশিদের তল্পী বাহক খন্দকার মোস্তাকের বিরুদ্ধে জাসদ অবস্থান নেয়। যার ফলশ্রুতিতে খন্দকার মোস্তাকের স্বল্পকালীন শাসন আমলে কয়েকশ নেতা-কর্মী নিহত হন। সেনাবহিনী শৃংখলা (চেইন অব কমান্ড) ফিরিয়ে আনার নামে ৩ নভেম্বর খালেদ মোশারফ পাল্টা ক্যু করলেও ৩ নভেম্বর জেল হত্যার ঘটনা ঘটে, বঙ্গবন্ধুর খুনীরা নির্বিঘ্নে বিদেশে চলে যায়। এই পটভুমিতে ১৯৭৫ সালের ৭ই নভেম্বর কর্নেল আবু তাহেরর নেতৃত্বে সিপাহি-জনতার বিপ্লব সংঘটিত হয়, যা খালেদ মোশাররফ স্বল্পকালীন সরকারের অবসান ঘটায়। বন্দি জেনারেল জিয়াউর রহমানকে মুক্ত হন, তাকে অভ্যুত্থানকারী সৈনিকরা বিভিন্ন দাবি দাওয়া উত্থাপন করে (-তার মধ্যে ছিল জাতীয় নির্বাচনের ব্যবস্থা করা) । আবু তাহের ছিলেন জাসদের গণবাহিনীর সর্বাধিনায়ক এবং ৭ নভেম্বরের সিপাহী অভ্যুত্থানের নেতৃত্বদানকারী বিপ্লবী সৈনিক সংস্থার সাথে জড়িত। এই বিপ্লবী সৈনিক সংস্থা ছিলো গণবাহিনীর শাখা সংগঠন। পরবর্তীতে জিয়াউর রহমানের সরকারের আমলে দায়েরকৃত এক হত্যা মামলায় সামরিক আদালতে তাহেরকে মৃত্যুদণ্ড দেয়া হয় এবং ১৯৭৬ সালের ২১শে জুলাই তাঁর ফাঁসী কার্যকর হয়।


title: জাতীয় সমাজতান্ত্রিক দল

text: ১৯৮০ সালে বিভিন্ন বিতর্ককে কেন্দ্র করে প্রথম জাসদ ভাঙনের কবলে পড়ে এবং জাসদ থেকে বেরিয়ে একদল নেতা বাসদ গড়ে তোলে। ১৯৮৪ সালে আরেক দফা ভাঙ্গন হয়। ১৯৮৬ সালে কাজী আরেফ আহমেদ ও হাসানুল হক ইনুর নেতৃত্বাধীন জাসদ জাসদ (ইনু) হিসেবে পরিচিতি পায়। ১৯৯৭ সালে জাসদ (রব), জাসদ (ইনু) এবং বাসদ (মাহাবুব) এর একাংশ মঈন উদ্দিন খান বাদলের নেতৃত্বে ঐক্যবদ্ধ হয়, আ স ম রব সভাপতি এবং হাসানুল হক ইনু সাধারণ সম্পাদক নির্বাচিত হন। ২০০২ সালে আ স ম রবের নেতৃত্বে কতিপয় নেতা জেএসডি নামে জাসদের কার্যক্রম পরিচালনা করছে। ২০০৪ সালে থেকে হাসানুল হক ইনু’র নেতৃত্বে জাসদ ১৪ দল গঠনে বিশেষ ভূমিকা পালন করে। পরবর্তীতে মহাজোট গঠিত হলে জাসদ (ইনু) মহাজোটের শরিক হয়। ২০১৬ সালের ১১ ও ১২ মার্চ জাসদের জাতীয় সম্মেলনে অনুষ্ঠিত হয়। ১২ মার্চ কাউন্সিল অধিবেশনের রাজনৈতিক ও সাংগঠনিক সেশন শেষে নির্বাচনী অধিবেশনের দায়িত্ব গ্রহন করেন, নেতা নির্বাচনের জন্য গঠিত নির্বাচন কমিশন (এ সময় মূলত দলীয় সাংগঠনিক পদ বিলুপ্ত হয়)। হাসানুল হক ইনু সর্বসম্মতভাবে একক প্রার্থী হিসেবে কন্ঠ ভোটে সভাপতি পুনঃনির্বাচিত হন। সাধারণ সম্পাদক পদে শিরীন আখতার এমপি ও নাজমুল হক প্রধান এমপি-র নাম প্রস্তাব আসে। এ সময় শ্লোগান দেয়াকে কেন্দ্র করে উভয় প্রার্থীর পক্ষের সমর্থকদের মধ্যে উত্তেজনা সৃষ্টি হয়। কয়েকজন গুরুত্বপূর্ণ নেতার নেতৃত্বে কিছু কাউন্সিলর কাউন্সিল অধিবেশন কক্ষ ত্যাগ করেন। উত্তেজনাকর পরিস্থিতি শান্ত হলে কাউন্সিলররা কাজী বশির মিলানায়াতনে (মহানগর নাট্যমঞ্চ) সাংগঠনিক নিয়মে সরাসরি সাধারণ সম্পাদক পদে গোপন ব্যালটে ভোট প্রদান করেন। শিরীন আখতার এমপি পান ৬০৩ ভোট এবং নাজমুল হক প্রধান পান ১২৩ ভোট পান । প্রাপ্ত ভোটে শিরীন আখতার সাধারণ সম্পাদক নির্বাচিত হন। অন্যদিকে কাজী বশির মিলানায়াতন (মহানগর নাট্যমঞ্চ) ত্যাগকারীরা জাতীয় প্রেসক্লাবের সামনে গিয়ে সমাবেশ করে, শরীফ নুরুল আম্বিয়াকে সভাপতি, নাজমুল হক প্রধানকে সাধারণ সম্পাদক এবং নিজেকে কার্যকরী সভাপতি ঘোষণা করেন মঈন উদ্দিন খান বাদল এমপি। এর মাধ্যমে কার্যত জাসদের আরেক দফা বিভক্তি চুড়ান্ত হয়।


title: জাতীয় সমাজতান্ত্রিক দল

text: নির্বাচন কমিশনে শরীফ নুরুল আম্বিয়া এবং নাজমুল হক প্রধান নিজেদের-কে বৈধ কমিটির সভাপতি ও সাধারণ সম্পাদক হিসেবে দাবি করে প্রতীক মশাল দাবি করেন। নির্বাচন কমিশন উভয় পক্ষের জন্য আলাদা আলাদা শুনানি এবং দাবির স্ব-পক্ষে দালিলিক প্রমান প্রদান করার জন্য পত্র প্রদান করে। ৬ এপ্রিল ২০১৬ সালে দু-পক্ষ আলাদা আলাদা শুনানিতে অংশগ্রহন করেন। ১৯ এপ্রিল ২০১৬ তারিখে হাসানুল হক ইনু, প্রধান নির্বাচন কমিশনারের কাছে মশাল সুরক্ষার আবেদন জানিয়ে চিঠি উল্লেখ করেন, জাসদ ২০০৮ সালের ০৩ নভেম্বর ইসিতে নিবন্ধন নেয়। নিবন্ধিত ১৩ নম্বর দল হিসেবে এর প্রতীক হচ্ছে ‘মশাল’। দলটির কেন্দ্রীয় কার্যালয়, ৩৫-৩৬ বঙ্গবন্ধু অ্যাভিনিউ, ঢাকা-১০০০। নিবন্ধন নেওয়ার সময় দলটির সভাপতি ছিলেন হাসানুল হক ইনু ও সাধারণ সম্পাদক ছিলেন সৈয়দ জাফর সাজ্জাদ। ১৩ এপ্রিল ২০১৬ নির্বাচন কমিশন হাসানুল হক ইনু’র নেতৃত্বাধীন অংশকে নিয়ম আনুযায়ী কাউন্সিল করার জন্য বৈধ কমিটি এবং তাদের অনুকুলে দলে নিবন্ধ বহাল রাখা হয়। নিবন্ধিত ১৩ নং দল জাসদ এর সভাপতি হাসানুল হক ইনু ও সাধারণ সম্পাদক শিরীন আখতার দলের নির্বাচনী প্রতীক ‘মশাল’ এর আইনগত কর্তৃত্ব লাভ করেন। নির্বাচন কমিশনের এ সিদ্ধান্ত স্বাভাবিক কারনেই শরীফ নুরুল আম্বিয়ার নেতৃত্বাধীন অংশ মেনে নেয়নি। তারা নির্বাচন কমিশনে রিভিউ আবেদন করেন, আবেদন নিস্পত্তিত্বে সময়ক্ষেপনের অভিযোগ নিয়ে হাইকোর্টে রীট করেন। রীটটি গ্রহন না করে নির্বাচন কমিশনকে ৩০দিনের মধ্যে আবেদন নিষ্পত্তি করতে বলেন। নির্বাচন কমিশন পুর্বের সিদ্ধান্ত বহাল রাখলে এর প্রতিকার চেয়ে শরীফ নুরুর আম্বিয়া ও নাজমুল হক প্রধান হাইকোর্টে রীট করেন। মহামান্য হাইকোর্ট এ প্রশ্নে রুল জারি করেন। কিন্তু জাসদের ‘১৩’ নং নিবন্ধন অথবা ‘মশাল’ প্রতীকের বিষয়ে মহামান্য হাইকোর্ট কোন বিধি নিষেধাজ্ঞা আরোপ করেনি। উল্লেখ্য প্রতীক বরাদ্দের ক্ষেত্রে ‘লা্ঙ্গল’ নিয়ে হাইকোর্টের একটি রায় আছে।


title: জাতীয় সমাজতান্ত্রিক দল

text: বর্তমানে জাসদ সভাপতি হাসানুল হক ইনু মহাজোট সরকারে তথ্য মন্ত্রী’র দায়িত্ব পালন করছেন। ১০ম জাতীয় সংসদে জাসদের মোট ৬ সংসদ সদস্য রয়েছেন। ১. হাসানুল হক ইনু এমপি (৭৬ কুষ্টিয়া-২), ২. শিরীন আখতার এমপি, (ফেনী-১), ৩. এ.কে.এম. রেজাউল করিম তানসেন এমপি, (বগুড়া-৪), ৪. লুৎফা তাহের এমপি (সংরক্ষিত মহিলা আসন), ৫. নাজমুল হক প্রধান এমপি (পঞ্চগড়-১), ৬. মাইন উদ্দিন খান বাদল এমপি (চট্টগ্রাম-৮)


title: জাতীয় সমাজতান্ত্রিক দল

text: জাসদ রাজনীতি বিষয়ে আলোচনা সমালোচনামূলক বেশ কিছু গ্রন্থ প্রকাশিত হয়েছে। সেগুলো হচ্ছে,


title: খ্রো-ফু-লো-ত্সা-বা-ব্যাম্স-পা-দ্পাল

text: খ্রো-ফু-লো-ত্সা-বা-ব্যাম্স-পা-দ্পাল () (১১৭২-১২৩৬) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের খ্রো-ফু-ব্কা'-ব্র্গ্যুদ (ওয়াইলি: khro phu bka' brgyud) ধর্মীয় গোষ্ঠীর প্রতিষ্ঠাতা।


title: খ্রো-ফু-লো-ত্সা-বা-ব্যাম্স-পা-দ্পাল

text: খ্রো-ফু-লো-ত্সা-বা-ব্যাম্স-পা-দ্পাল ১১৭২ খ্রিষ্টাব্দে মধ্য তিব্বতের নিম্ন শাব উপত্যকায় জন্মগ্রহণ করেন। তাঁর পিতার নাম ছিল জো-ফান () এবং মাতার নাম ছিল ব্স্রেগ্স-মো-গ্সাল-ব্যেদ ()। আট বছর বয়সে তিনি তাঁর খুল্লতাত গ্যাল-ত্শা-রিন-ছেন-ম্গোনের নিকট দীক্ষালাভ করেন এবং তাঁর নতুন নাম রাখা হয় ত্শুল-খ্রিম্স-শেস-রাব () এরপর তিনি সা-স্ক্যা বৌদ্ধবিহারে ঝাং-দ্গে-বা () নামক পন্ডিতের নিকট সংস্কৃত শিক্ষালাভ করেন। উনিশ বছর বয়সে ভিক্ষুর শপথ গ্রহণের সময় তাঁর নাম রাখা হয় ব্যাম্স-পা-দ্পাল। গ্যাল-ত্শা-রিন-ছেন-ম্গোনের মৃত্যুর পর তিনি নেপাল যাত্রা করে ভারতীয় পন্ডিত বুদ্ধশ্রীর নিকট সূত্র ও তন্ত্র অধ্যয়ন করেন।


title: খ্রো-ফু-লো-ত্সা-বা-ব্যাম্স-পা-দ্পাল

text: শিক্ষাশেষে তিনি মিত্রযোগী নামক এক ভারতীয় তন্ত্র সাধককে তিব্বতে নিয়ে যান, যার শিক্ষা তিব্বতী বৌদ্ধধর্মে প্রচুর প্রভাব বিস্তার করে। দেড় বছর পরে মিত্রযোগীকে নেপাল পর্যন্ত পৌঁছে দিতে যাওয়ার সময় তিনি ১২০০ খ্রিষ্টাব্দে বুদ্ধশ্রীকে তিব্বতে আমন্ত্রণ জানান। উভয়ে মধ্য তিব্বতে দুই বছর বৌদ্ধ ধর্মশাস্ত্র অনুবাদকর্মে ব্যস্ত থাকেন। ১২০৪ খ্রিষ্টাব্দে ব্যাম্স-পা-দ্পাল চুম্বী উপত্যকা হয়ে অসম প্রবেশ করে বিখ্যাত ভারতীয় বৌদ্ধ পন্ডীত শাক্যশ্রীভদ্রকে তিব্বত যাওয়ার আমন্ত্রণ জানান। এক দশক ধরে তিনি শাক্যশ্রীভদ্রকে অনুবাদে সহায়তা করেন এবং লো-ত্সা-বা বা অনুবাদক হিসেবে খ্যাত হন।


title: খ্রো-ফু-লো-ত্সা-বা-ব্যাম্স-পা-দ্পাল

text: খ্রো-ফু-লো-ত্সা-বা-ব্যাম্স-পা-দ্পাল শাব উপত্যকায় তামা দিয়ে তৈরী চল্লিশ মিটার উচ্চ একটি মৈত্রেয় বুদ্ধ নির্মাণ করান। ১২০১ খ্রিষ্টাব্দে এই মূর্তি নির্মাণের পরিকল্পনা শুরু হয়, ১২০৩ খ্রিষ্টাব্দে কাজ শুরু হয় এবং আরো দশ বছর পরে এই নির্মাণ সম্পন্ন হয়। শাক্যশ্রীভদ্র ও বুদ্ধশ্রীকে দর্শন করতে আসা অসংখ্য পুণ্যার্থীদের উপহার সামগ্রী থেকে এই মূর্তি নির্মাণের খরচ উঠে আসে। ১৭১৭ খ্রিষ্টাব্দে মঙ্গোল আক্রমণে এই মূর্তি ধ্বংসপ্রাপ্ত হয়।


title: খ্রো-ফু-লো-ত্সা-বা-ব্যাম্স-পা-দ্পাল

text: খ্রো-ফু-লো-ত্সা-বা-ব্যাম্স-পা-দ্পাল তিব্বতী বৌদ্ধধর্মের ব্কা'-ব্র্গ্যুদ ধর্মসম্প্রদায়ের একটি নতুন শাখা সম্প্রদায় স্থাপন করেন। এই নতুন ধর্মীয় গোষ্ঠী খ্রো-ফু-ব্কা'-ব্র্গ্যুদ নামে পরিচিত হয়। এই গোষ্ঠীর সর্বাপেক্ষা বিখ্যাত পন্ডিত ছিলেন বু-স্তোন-রিন-ছেন-গ্রুব যার প্রভাবে এই গোষ্ঠীর শিক্ষাপদ্ধতি সা-স্ক্যা ও দ্গে-লুগ্স ধর্মসম্প্রদায়ে প্রবেশ করে।


title: স্কাই নিউজ

text:
স্কাই নিউজ হল ব্রিটেন ভিত্তিক একটি ২৪ ঘন্টার সম্প্রচারিত মাল্টি মিডিয়া সংবাদভিত্তিক চ্যানেল। এটি অনলাইন, টেলিভিশনে বিরামহীন চলমান সংবাদ প্রদান করে, এবং একটি মোবাইল ডিভাইস পরিসীমা - ভাল হিসাবে ইউ কে বাণিজ্যিক বেতার কেন্দ্র থেকে জাতীয় এবং আন্তর্জাতিক রেডিও সংবাদ একটি পরিষেবা প্রদান হিসাবে.
এটি টেলিভিশনে বিরামহীন চলমান সংবাদ প্রদান করে, অনলাইন এবং একটি মোবাইল ডিভাইস পরিসীমা - এছাড়াও ইউকে বাণিজ্যিক বেতার কেন্দ্র থেকে জাতীয় এবং আন্তর্জাতিক রেডিও সংবাদ একটি পরিষেবা দিয়ে থাকে। খবরের এই চ্যানেলটি সর্বশেষ ব্রেকিং নিউজ সহ ঘূর্ণায়মান খবরেরর উপর বেশি জোর দিয়ে থাকে। ১৯৮৯ সালে ২৪ ঘন্টার টেলিভিশন নিউজ চ্যানেল হিসেবে চালু হওয়ার পর থেকে স্কাই নিউজ তার ওয়েবসাইট এবং মোবাইল অ্যাপ্লিকেশনের মাধ্যমে ডিজিটাল ভার্সনে সেবা প্রদান করে থাকে। পাশাপাশি মার্কিন যুক্তরাষ্ট্র এবং সারা বিশ্বের খবর পরিষেবার জন্য একটি বিশেষ কন্টেন্ট প্রদানকারী হিসেবে মর্যাদা লাভ করেছে।


title: স্কাই নিউজ

text: ঘরোয়া টেলিভিশন চ্যানেল ছাড়াও, স্কাই নিউজ ইউকে চ্যানেলের স্থানীয় সংস্করণ পরিচালিত হয়: তবে পূর্বে স্কাই নিউজ অস্ট্রেলিয়া ও স্কাই নিউজ আরব এবং স্কাই নিউজ আয়ারল্যান্ড পরিচালিত হত।


title: স্কাই নিউজ

text: নিম্নলিখিত অনুষ্ঠানমালা বর্তমান স্কাই নিউজ সম্প্রচার হয়ে থাকে:


title: স্কাই নিউজ

text: স্কাই নিউজ ব্যুরোর অবস্থানে: কিছু স্বাধীন, অন্যান্য ২১ শতক ফক্স নেটওয়ার্কের বা অন্যান্য আন্তর্জাতিক অনুমোদনকারীদের সাথে যৌথরূপে ব্যবহৃত হয়।


title: মোহাম্মদ শাহ আলম

text: ডাঃ মোঃ শাহ আলম (জন্ম: ১৯৪৬ - মৃত্যু: ১৯৮৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।


title: মোহাম্মদ শাহ আলম

text: মো. শাহ আলমের পৈতৃক বাড়ি নোয়াখালী জেলার বেগমগঞ্জ উপজেলার করমুল্লাপুর গ্রামের ইয়াছিন ভূঁইয়া বাড়ী । তাঁর বাবার নাম মো. আলী আহম্মদ চৌধুরী এবং মায়ের নাম জমিলা খাতুন। তাঁর স্ত্রীর নাম নাছিরা আক্তার। তাঁদের একমাত্র মেয়ের নাম সাবরিনা আলম।


title: মোহাম্মদ শাহ আলম

text: ১৯৭১ সালে চট্টগ্রাম মেডিকেল কলেজের প্রথম বর্ষের ছাত্র ছিলেন মো. শাহ আলম। মুক্তিযুদ্ধ শুরু হলে ঝাঁপিয়ে পড়েন যুদ্ধে। পরে ভারতে গিয়ে নৌ-কমান্ডো বাহিনীতে যোগ দেন।


title: মোহাম্মদ শাহ আলম

text: ১৯৭১ সালের মধ্য আগস্টে মুক্তিবাহিনীর নৌ-কমান্ডোরা নির্ধারিত তারিখে বন্দরে অবস্থানরত জাহাজ মাইনের সাহায্যে ডুবিয়ে দেবেন এমন পরিকল্পনা করেন। এ জন্য অপারেশনের আগে দিনের বেলায় বন্দর ও আশপাশের এলাকা সরেজমিন রেকি (পর্যবেক্ষণ) করা প্রয়োজন। রেকিতে ভুল হলে মারাত্মক বিপদ হতে পারে। নৌ-কমান্ডোদের একটি দলের দলনেতা মো. শাহ আলম সিদ্ধান্ত নিলেন, এ দায়িত্ব তিনি নিজেই পালন করবেন। দক্ষতার সঙ্গে সেই দায়িত্ব পালন করে তিনি গোটা অপারেশন সফল করেন। ঘটনার আকস্মিকতায় পাকিস্তানি সেনারা হকচকিত ও কিংকর্তব্যবিমূঢ়। অন্য দিকে সারা বিশ্বে এ ঘটনা তোলপাড় তুলল। বাংলাদেশের মুক্তিযুদ্ধে ‘অপারেশন জ্যাকপট’ ঐতিহাসিক এক ঘটনা। ১৯৭১ সালে মুক্তিবাহিনীর নৌ-কমান্ডো অভিযান বাংলাদেশের মুক্তিযুদ্ধে নতুন মাত্রা এবং বহির্বিশ্বে ব্যাপক প্রভাব সৃষ্টি করে। এর আওতায় চট্টগ্রাম বন্দরে অভিযানের জন্য তিনটি দলের সমন্বয়ে কমান্ডো দল গঠন করা হয়। একটি দলের দলনেতার দায়িত্ব পান মো. শাহ আলম। এ অভিযানে অংশ নেওয়ার জন্য তাঁরা ভারতের পলাশি প্রশিক্ষণঘাঁটি থেকে ২ আগস্ট চট্টগ্রামের উদ্দেশে রওনা হন। কথা ছিল, ১৩ ও ১৪ আগস্ট আকাশবাণী বেতারকেন্দ্র থেকে গানের মাধ্যমে দুটি ঘোষণা দেওয়া হবে। ঘোষণা দুটি শোনার পরই কমান্ডোরা অপারেশন করবেন। ঘোষণা দুটির প্রথমটি হলো পঙ্কজ মল্লিকের গাওয়া একটি গান, ‘আমি তোমায় যত শুনিয়েছিলেম গান।’ এ গান শোনার সঙ্গে কমান্ডোরা অপারেশনের প্রস্তুতি নিতে থাকবেন। দ্বিতীয় ঘোষণা সন্ধ্যা মুখোপাধ্যায়ের গাওয়া গান, ‘আমার পুতুল আজকে যাবে শ্বশুরবাড়ি।’ এ গান শোনার সঙ্গে সঙ্গে কমান্ডোরা প্রস্তুতি শেষ করে ওই দিন মধ্যরাতে পরিস্থিতি যতই প্রতিকূল হোক অপারেশন করবেন। এ সংকেত শুধু সমন্বয়ক ও দলনেতাই জানতেন, বাকিরা জানতেন না।নৌ-কমান্ডোরা আগরতলা হয়ে ৮ আগস্ট ১ নম্বর সেক্টরের হরিণা ক্যাম্পে পৌঁছান। সেদিন রাতেই তাঁরা বাংলাদেশে ঢোকেন। নৌকা যোগে ও হেঁটে ১৩ আগস্ট তাঁরা চট্টগ্রাম শহরের উপকণ্ঠে পৌঁছান। পরে শহরের ভেতরে বিভিন্ন নিরাপদ বাড়িতে আশ্রয় নেন। হরিণা থেকে চট্টগ্রাম পর্যন্ত আসার পথ ছিল অত্যন্ত বিপজ্জনক। চট্টগ্রাম শহরের সবুজবাগ হোটেলটি ছিল নৌ-কমান্ডোদের সম্মিলনকেন্দ্র। অপারেশনের আগে চট্টগ্রাম বন্দরে পাকিস্তানি সেনাবাহিনীর অবস্থান, তাদের গতিবিধি, বন্দরে কয়টি জাহাজ থাকবে, বয়রাগুলোর অবস্থান ইত্যাদি জানা এবং কর্ণফুলীর টাইটাল চার্ট সংগ্রহ করা প্রয়োজন ছিল। কিন্তু এ কাজ করা ছিল তখন অত্যন্ত দুরূহ। কাজটি মো. শাহ আলমই দক্ষতার সঙ্গে করেন। ১৫ আগস্ট মধ্যরাতে নৌ-কমান্ডোরা সফলতার সঙ্গে অপারেশন করেন। এতে ১০টি টার্গেট সম্পূর্ণভাবে ধ্বংস বা নিমজ্জিত হয়। এগুলো ছিল জাহাজ, গানবোট, বার্জ ও পল্টুন। চট্টগ্রাম বন্দরের ভয়াবহ অপারেশনের খবর সারা বিশ্বে ছড়িয়ে পড়ে। পৃথিবীর বিভিন্ন প্রচারমাধ্যম এ ঘটনা ফলাও করে প্রচার করে।


title: বদরুল আলম

text: বদরুল আলম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। ২০১৬ সালে তিনি স্বাধীনতা পুরস্কার ২০১৬ লাভ করেন।


title: বদরুল আলম

text: বদরুল আলমের পৈতৃক বাড়ি মানিকগঞ্জের সিঙ্গাইর উপজেলার বাড়াইয়ের চর গ্রামে। তাঁর বাবার নাম খন্দকার মোহাম্মদ বদরুদ্দোজা এবং মায়ের নাম হোসনে আরা বেগম। তাঁর স্ত্রীর নাম নাদেরা আলম। তাঁদের এক ছেলে, এক মেয়ে।


title: বদরুল আলম

text: পাকিস্তান বিমানবাহিনীতে ফ্লাইং অফিসার ছিলেন বদরুল আলম। ১৯৭১ সালের ফেব্রুয়ারির মাঝামাঝি পর্যন্ত তিনি পাকিস্তানের সারগোদা বিমানঘাঁটিতে কর্মরত ছিলেন। এ সময় নিজের ইচ্ছায় বদলি হয়ে ঢাকায় আসেন। মুক্তিযুদ্ধ শুরু হলে তিনি মে মাসের প্রথমার্ধে ঢাকা থেকে পালিয়ে ভারতে যান। প্রথম দিকে তিনি মুক্তিবাহিনীর সদর দপ্তরে স্টাফ অফিসার হিসেবে কাজ করেন। পরে বাংলাদেশ বিমানবাহিনী গঠিত হলে তিনি এতে যোগ দেন। বিমানবাহিনীর জন্য প্রয়োজনীয় বৈমানিক ও এয়ারম্যান রিক্রুট ও তাঁদের প্রশিক্ষণ দেওয়ার ক্ষেত্রে তিনি গুরুত্বপূর্ণ ভূমিকা পালন করেন। নভেম্বর থেকে প্রত্যক্ষ অপারেশন শুরু করেন। তিনি গোদনাইল ছাড়াও আখাউড়া, সিলেট ও নরসিংদীর রায়পুরাসহ আরও কয়েকটি স্থানে বিমান অপারেশন করেন। এসব হামলার বেশির ভাগ তাঁর কমান্ডেই পরিচালিত হয়। বদরুল আলম ১৯৭৫ সাল পর্যন্ত বাংলাদেশ বিমানবাহিনীতে কর্মরত ছিলেন। তিনি পরে বাংলাদেশ বিমানে চাকরি করেন।


title: বদরুল আলম

text: ১৯৭১ সালের ৩ ডিসেম্বর গভীর রাতে ভারতের নাগাল্যান্ড রাজ্যের পাহাড়ি এলাকা ডিমাপুর থেকে উড্ডয়ন করল একটি হেলিকপ্টার। সেটি চালাচ্ছেন বদরুল আলম, সুলতান মাহমুদ (বীর উত্তম) ও শাহাব উদ্দিন (বীর উত্তম)। তাঁদের সঙ্গে আছেন আরও দুজন। তাঁরা অপারেটর। হেলিকপ্টারটি ছোট আকৃতির। নাম অ্যালুয়েট। এতে আছে ১৪টি রকেট ও একটি মেশিনগান। তাঁরা যাচ্ছেন নারায়ণগঞ্জের গোদনাইল অভিমুখে। হেলিকপ্টারটির রাতে ওড়ার ক্ষমতা ছিল না। তার পরও ঝুঁকি নিয়ে তাঁরা অপারেশনে রওনা হয়েছেন। তাঁদের লক্ষ্য, গোদনাইলের তেলের ডিপো। এই ডিপো থেকে পাকিস্তানি বাহিনীর স্থল, নৌ ও আকাশ যানগুলোর জন্য জ্বালানি সরবরাহ করা হয়। ভারতের সঙ্গে সর্বাত্মক যুদ্ধের প্রস্তুতি হিসেবে পাকিস্তানিরা এখানে মজুদ রেখেছিল বিপুল পরিমাণ জ্বালানি তেল। মুক্তিবাহিনীর গেরিলারা অনেক চেষ্টা করেও এই ডিপোর ক্ষতিসাধন করতে ব্যর্থ হয়েছেন। কারণ এর নিরাপত্তাব্যবস্থা ছিল অনেক শক্তিশালী। অবশেষে সেদিন পাকিস্তানিদের শক্তিশালী নিরাপত্তা বেষ্টনী ভেদ করে সফল হামলা চালান বদরুল আলমেরা। তাঁরা সীমান্ত অতিক্রম করে ইলিয়টগঞ্জ থেকে প্রথমে কুমিল্লা ঢাকা-মহাসড়ক লক্ষ্য করে দাউদকান্দির দিকে অগ্রসর হন। পরে ঢাকার ডেমরার কাছে এসে গোদনাইল তেলের ডিপো লক্ষ্য করে দক্ষিণ দিকে মোড় নেন। পাকিস্তানিরা কোনো কিছু বুঝে ওঠার আগেই তাঁরা গোদনাইলের তেলের ট্যাংকারের ওপর বোমা নিক্ষেপ করেন। মুহূর্তের মধ্যে ট্যাংকারগুলো একের পর এক বিস্ফোরিত হতে থাকল। আগুনের লেলিহান শিখা যেন আকাশ গ্রাস করে ফেলল। চারদিক আলোকিত হয়ে পড়ল। আশপাশের মানুষ বিস্ফোরণের শব্দে জেগে উঠে অবাক বিস্ময়ে দেখতে থাকল সেই আগুন। গোদনাইল তেলের ডিপোর আগুন জ্বলে পরের দিনও। কয়েক মাইল দূর থেকেও এই আগুন দেখা যায়।


title: র্গ্যাল-ত্শা-রিন-ছেন-ম্গোন

text: র্গ্যাল-ত্শা-রিন-ছেন-ম্গোন () (১১১৮-১১৯৫) তিব্বতে খ্রো-ফু বৌদ্ধবিহারের প্রতিষ্ঠাতা ছিলেন।


title: র্গ্যাল-ত্শা-রিন-ছেন-ম্গোন

text: র্গ্যাল-ত্শা-রিন-ছেন-ম্গোন ১১১৮ খ্রিষ্টাব্দে তিব্বতের শাব উপত্যকায় গ্নুব্স () পরিবারগোষ্ঠীতে জন্মগ্রহণ করেন। তিনি পাঁচ বছর বয়স থেকে গ্নুর-ন্যি-মা (), সামন্তশ্রী প্রভৃতি পন্ডিতদের নিকট শিক্ষালাভ করেন। উনিশ বছর বয়সে তিনি মধ্য তিব্বত যাত্রা করে দ্মার-ছোস-ক্যি-র্গ্যাল-পো (), মেস-স্তোন-কুন-দ্গা'-স্ন্যিং-পো (), র্ঙ্গোগ-ম্দো-স্দে () প্রভৃতি বৌদ্ধ পন্ডিতদের নিকট অধ্যয়ন করেন। ফাগ-মো-গ্রু-পা-র্দো-র্জে-র্গ্যাল-পো তাঁকে মহামুদ্রা সম্বন্ধে শিক্ষদান করেন। তাঁর অন্যান্য উল্লেখযোগ্য শিক্ষক ছিলেন স্গোম-পো-ত্শুল-খ্রিম্স-স্ন্যিং-পো ও গ্ত্সাং-পা-র্গ্যা-রাস-য়ে-শেস-র্দো-র্জে। চুয়ান্ন বছর বয়সে তিনি ভিক্ষুর শপথ ও বৌদ্ধধর্মে দীক্ষা গ্রহণ করেন। এরপরেই তিনি শাব উপত্যকায় খ্রো-ফু বৌদ্ধবিহার স্থাপন করেন।


title: ফ্রান্স ২৪

text: ফ্রান্স ২৪ (pronounced "France vingt-quatre" on all three editions) হল প্যারিস ভিত্তিক একটি আন্তর্জাতিক খবর এবং বর্তমান চলমানভিত্তিক খবরের টেলিভিশন চ্যানেল। এটির বিবৃত উদ্দেশ্য অনুসারে, "একটি ফরাসি দৃষ্টিকোণ থেকে আন্তর্জাতিক বর্তমান ঘটনাবলী আচ্ছাদন করে এবং সারা ফরাসি মূল্যবোধ বহন করে"। চ্যানেলটি জ্যকস চিরাক এর প্রেসিডেন্সি অধীনে ২০০৬ সালের ৬ ডিসেম্বর সম্প্রচার শুরু হয়।


title: ফ্রান্স ২৪

text: এটির পরিসেবা বিদেশী বাজারের লক্ষ্য করা হয় এবং সারা বিশ্বে উপগ্রহ ও ক্যাবল অপারেটরদের মাধ্যমে সম্প্রচার করা হয়। ২০১০ সাল চলাকালীন সময়ে ফ্রান্স ২৪ চ্যানেলের নিজস্ব আইফোন অ্যাপ্লিকেশন এর মাধ্যমে সম্প্রচার শুরু করে।


title: সাহাবউদ্দিন আহমেদ

text: সাহাবউদ্দিন আহমেদ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।


title: সাহাবউদ্দিন আহমেদ

text: সাহাবউদ্দিন আহমেদের বাড়ি ফরিদপুর জেলা শহরের চরকমলাপুর। তাঁর বাবার নাম গিয়াসউদ্দিন আহমেদ এবং মায়ের নাম লাইলী রশিদ।তাঁর স্ত্রীর নাম রোকেয়া নার্গিস। তাঁদের এক মেয়ে, এক ছেলে।


title: সাহাবউদ্দিন আহমেদ

text: ১৯৭১ সালে পাকিস্তান ইন্টারন্যাশনাল এয়ারলাইন্সে (পিআইএ) কর্মরত ছিলেন সাহাবউদ্দিন আহমেদ। মুক্তিযুদ্ধ শুরু হলে ৭ এপ্রিল ভারতে গিয়ে মুক্তিযুদ্ধের পক্ষে নানা সাংগঠনিক কাজ করতে থাকেন। ২৮ সেপ্টেম্বর মুক্তিবাহিনীর বিমানবাহিনী গঠিত হলে তিনি তাতে যোগ দেন। তিনি প্রথমে জঙ্গি বিমান চালনার প্রশিক্ষণ নেন। পরে লোক-সংকটের কারণে তাঁকে হেলিকপ্টারে স্থানান্তর করা হয়। তাঁর হেলিকপ্টার চালনার পূর্ব অভিজ্ঞতা ছিল না। কয়েক দিনের প্রশিক্ষণে হেলিকপ্টার চালনায় তিনি দক্ষ হয়ে ওঠেন।যুদ্ধের পর ২০০৭ সালে বাংলাদেশ বিমানের চাকরি থেকে অবসর নেন।


title: সাহাবউদ্দিন আহমেদ

text: ১৯৭১ সালের ১১ ডিসেম্বর নরসিংদী জেলার রায়পুরা উপজেলায় খুব সকালে হেলিকপ্টারে করে ছত্রীসেনা নামায় মিত্রবাহিনী। পাকিস্তানিরা তাঁদের অ্যামবুশ করে। এতে ছত্রীসেনারা নিশ্চিত বিপর্যয়ের মুখে পড়েন। তখন মিত্রবাহিনী মুক্তিবাহিনীর নবগঠিত বিমানবাহিনীর সাহায্য কামনা করে। খবর পাওয়া মাত্র মুক্তিবাহিনীর বিমানবাহিনীর একটি ইউনিট অস্ত্রসজ্জিত হেলিকপ্টার নিয়ে রায়পুরায় রওনা হয়। সাহাবউদ্দিন আহমেদের পরিকল্পনা ছিল, তাঁরা দূর থেকে আক্রমণ চালিয়ে চলে যাবেন। কিন্তু অবস্থার পরিপ্রেক্ষিতে তাঁদের ঝুঁকি নিয়ে বেশি নিচে নেমে আক্রমণ চালাতে হয়। বেশি নিচে নামার কারণে পাকিস্তান সেনারা হেলিকপ্টারে পাল্টা আক্রমণের চেষ্টা করে। সাহাবউদ্দিন আহমেদদের আক্রমণ এত জোরালো ও নিখুঁত ছিল যে সব বাধা উপেক্ষা করে তাঁরা পাকিস্তানিদের ওপর সফল অপারেশন চালান। তাঁদের আক্রমণে পাকিস্তান সেনাবাহিনীর ২০ জন নিহত ও ২৪-২৫ জন আহত হয়। বাকিরা সেখান থেকে পালিয়ে যেতে বাধ্য হয়। এই অপারেশন শেষ করে সাহাবউদ্দিন আহমেদরা হেলিকপ্টার নিয়ে নিরাপদে ফিরে যান। সাহাবউদ্দিন আহমেদ ১০-১১টি অপারেশনে অংশ নিয়েছেন। তিনি আর দুটি অপারেশনে এ রকম বিরূপ অবস্থার মুখে পড়েছিলেন। যেকোনো সময় তাঁর হেলিকপ্টার শত্রুর গুলিতে ধ্বংস হয়ে যেতে পারত। সেটা ৬ ডিসেম্বর মৌলভীবাজারে এবং ৭ ডিসেম্বর সিলেটের শমসেরপুরে পাকিস্তান সেনাবাহিনীর গুলিতে তাঁর হেলিকপ্টার কিছুটা ক্ষতিগ্রস্ত হয়। হেলিকপ্টারে ছিলেন সাহাবউদ্দিন আহমেদ, বদরুল আলম ও একজন গানার।


title: লুইস আর্মস্ট্রং

text: লুইস আর্মস্ট্রং (৪ আগস্ট ১৯০১- ৬ জুলাই ১৯৭১) nicknamed Satchmo ডাকনাম "সাচমো" এবং "পপস" ছিলেন একজন আমেরিকান ট্রাম্পেট বাদক ও জ্যাজ সঙ্গীতশিল্পী। ১৯২০ সালের দিকে লুইস আর্মস্ট্রং প্রথমে একজন দক্ষ ট্রাম্পেট ও কর্নেট বাদক হিসেবে বিখ্যাত হলেও পরবর্তিতে জ্যাজ ঘরানার সঙ্গীতের দিকে ঝুঁকে পরেন এবং একক ও সম্মিলিত পারফরম্যান্সের দিকে মননিবেশ করেন। কর্কশ কণ্ঠস্বরের অধিকারী হওয়া স্বতেও জ্যাজ সঙ্গীতে তিনি ছিলেন স্বতন্ত্র, বিশেষ করে চাতুর্যপূর্ন, ত্বরিত ও অবস্থা অনুযায়ী গান রচনা করার বিস্ময়কর প্রতিভার জন্য তিনি বিশেষভাবে পরিচিত।


title: লুইস আর্মস্ট্রং

text: তার বিশেষ কণ্ঠস্বর, স্টেজে গান গাওয়ার ভঙ্গি ও ট্রাম্পেটের উপর অভাবনীয় দক্ষতার জন্য জ্যাজ সংগীতের বাইরেও সংগীতের সমস্ত অঙ্গনেই তিনি প্রভাব বিস্তার করতে পেরেছিলেন। লুইস আর্মস্ট্রং ছিলেন তার সময়ের বিনোদন জগতের প্রথম জনপ্রিয় আফ্রিকান-আমেরিকান যিনি আমেরিকান বর্নবৈষম্যের যুগেও সবার মাঝে প্রভাব বিস্তার করতে সক্ষম হয়েছিলেন।


title: লুইস আর্মস্ট্রং

text: তার বিরল সংগীত প্রতিভার জন্যই কেবল সে সময়কার বর্নবাদী সমাজের উচ্চ শ্রেণির মানুষের সাথে সক্ষতা ছিল যা একজন সাধারণ কৃষ্ণাঙ্গের পক্ষে সম্ভব ছিল না।


title: শরফুদ্দীন আহমেদ

text: শরফুদ্দীন আহমেদ (জন্ম: অজানা - মৃত্যু: ১০ ফেব্রুয়ারি, ১৯৭২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।


title: শরফুদ্দীন আহমেদ

text: শরফুদ্দীন আহমেদের পৈতৃক বাড়ি কুষ্টিয়া জেলার কুমারখালী উপজেলার সুলতানপুর গ্রামে। তাঁর বাবার নাম মো. শামসুল আলম এবং মায়ের নাম হাসিনা আলম। চার ভাইবোনের মধ্যে তিনি ছিলেন দ্বিতীয়।


title: শরফুদ্দীন আহমেদ

text: ১৯৬৭ সালে বিমান চালানোর বাণিজ্যিক লাইসেন্স পান শরফুদ্দীন আহমেদ। ১৯৭১ সালে পূর্ব পাকিস্তান কৃষি বিভাগের প্ল্যান্ট প্রটেকশন কর্মকর্তা হিসেবে কাজ করতেন। মুক্তিযুদ্ধ শুরু হলে তিনি মে মাসে ভারতে যান। সেপ্টেম্বর মাসের শেষদিকে মুক্তিবাহিনীর বিমান উইং গঠিত হলে তাঁকে এতে অন্তর্ভুক্ত করা হয়। বিমান উইংয়ের প্রতিষ্ঠাতা সদস্য হিসেবে তিনি প্রশিক্ষণ নেন অটার বিমান দিয়ে যুদ্ধ করার। প্রথম অপারেশনের সুযোগ পান ৫ ডিসেম্বর। পরে তিনি অটার বিমান দিয়ে ৭ ও ৮ ডিসেম্বর মৌলভীবাজারে পাকিস্তানি সেনাবাহিনীর অবস্থানে আক্রমণ চালান।


title: শরফুদ্দীন আহমেদ

text: ১৯৭১ সালের ৫ ডিসেম্বর কুশিয়ারা নদীর তীরে ভারতের ছোট এক বিমান ক্ষেত্র থেকে আকাশে উড়ল ছোট একটি বিমান—‘অটার’। বিমানের চালকের আসনে শরফুদ্দীন আহমেদ ও আকরাম আহমেদ (বীর উত্তম)। আরও আছেন একজন গানার। বিমানে আছে রকেট ও মেশিনগান। স্বল্পগতির বিমানটি সীমান্ত অতিক্রম করে বাংলাদেশের ভেতরে ঢুকে এগিয়ে যেতে থাকল লক্ষ্যস্থলের দিকে। শরফুদ্দীন আহমেদ ও আকরাম আহমেদ যতটা সম্ভব কৌশলে বিমান চালিয়ে নিয়ে যাচ্ছেন। একসময় তাঁরা পৌঁছে গেলেন লক্ষ্যস্থলে। তারপর আকাশের নির্দিষ্ট স্থানে বারবার চক্কর দিয়ে কয়েকটি রকেট ছুড়লেন। একই সময় গানার মেশিনগান দিয়ে গুলি করলেন। নিচে ভূমিতে থাকা পাকিস্তানি সেনারা জীবন বাঁচাতে ছোটাছুটি করতে থাকল। বিস্ফোরিত রকেটের স্প্লিন্টার ও গুলিতে নিহত এবং আহত হলো অনেক পাকিস্তানি সেনা। মুক্তিযুদ্ধের চূড়ান্ত পর্যায়ে মুক্তিবাহিনী মিত্রবাহিনীর সহযোগিতায় বৃহত্তর সিলেট মুক্ত করার জন্য যৌথভাবে অভিযান শুরু করে। তাঁরা সীমান্ত অতিক্রম করে আটগ্রাম-চরখাই-সিলেট, জাফলং-ছোটখেল-গোয়াইনঘাট-কোম্পানিগঞ্জ-সালুটিকর-সিলেট এবং ছাতক-গোবিন্দগঞ্জ-লামাকাজিঘাট-সিলেট অক্ষ ধরে অগ্রসর হতে থাকেন। এ সময় পাকিস্তানি সেনারা সীমান্ত এলাকা থেকে পশ্চাদপসরণ করে বিভিন্ন স্থানে অবস্থান নেয়। তারা মুক্তিবাহিনী ও মিত্রবাহিনীকে প্রবল বাধা দিতে থাকে। এতে মুক্তিবাহিনী ও মিত্রবাহিনীর অগ্রযাত্রা শ্লথ হয়ে পড়ে। এ অবস্থায় পাকিস্তানি অবস্থানে বিমান থেকে হামলার প্রয়োজন হয়। তখন মুক্তিবাহিনীর নবগঠিত বিমান উইং পাকিস্তানি অবস্থানের ওপর বিমান থেকে হামলা করে মুক্তিবাহিনী ও মিত্রবাহিনীকে সাহায্য করতে থাকে। কুশিয়ারা নদীর তীরে এক স্থানে পাকিস্তানিরা বিপুল সেনা সমাবেশ ঘটায়। ওই পথ দিয়ে মুক্তিবাহিনী ও মিত্রবাহিনীর যোদ্ধারা অগ্রসর হচ্ছিলেন। শরফুদ্দীন আহমেদ ও আকরাম আহমেদ সাহসিকতার সঙ্গে পাকিস্তানি অবস্থানে হামলা চালিয়ে তাদের ছত্রভঙ্গ করে দেন। বিমান হামলায় বিপুলসংখ্যক পাকিস্তানি সেনা নিহত হয়। আহতও হয় অনেক। এরপর পাকিস্তানি সেনাদের মনোবল ভেঙে পড়ে। সেদিন ওই বিমান হামলা পরিচালনা ছিল যথেষ্ট ঝুঁকিপূর্ণ। কারণ, স্বল্পগতির অটার বিমানটি যেকোনো সময় পাকিস্তানি সেনাদের মেশিনগানের গুলিতে ভূপতিত হতে পারত।


title: হ্যারি নিকুইস্ট

text: হ্যারি নিকুইস্ট কমিউনিকেশন থিওরিতে অবদান রাখা একজন বিজ্ঞানী।


title: হ্যারি নিকুইস্ট

text: নিকুইস্ট ১৮৮৯ সালের ৭ ফেব্রুয়ারি জন্মগ্রহণ করেন। তিনি ইউনিভার্সিটি অব নর্থ ডাকোটা থেকে তড়িৎ প্রকৌশলে ১৯১৪ সালে বিএস এবং ১৯১৫ সালে এমএস ডিগ্রি অর্জন করেন। তিনি ইয়েল বিশ্ববিদ্যালয় থেকে ১৯১৭ সালে পদার্থবিজ্ঞানে পিএইচডি ডিগ্রি অর্জন করেন। তিনি ১৯১৭ থেকে ১৯৩৪ সাল পর্যন্ত এটিঅ্যান্ডটির ডিপার্টমেন্ট অব ডেভেলপমেন্ট অ্যান্ড রিসার্চে কাজ করেন। ১৯৩৪ থেকে ১৯৫৪ সাল পর্যন্ত বেল ল্যাব্‌স এ কর্মরত ছিলেন। তার ৩৭ বছরের কর্মজীবনে তিনি ১৩৮টি প্যাটেন্ট লাভ করেন।


ক্যারেবীয় অঞ্চলে জলদস্যুতা


title: ক্যারেবীয় অঞ্চলে জলদস্যুতা

text: ক্যারেবীয় দ্বীপপুঞ্জে জলদস্যুতার যুগ শুরু হয় ষষ্টদশ শতাব্দীতে এবং এর সমাপ্তি ঘটে আঠারশো তিরিশের দশকে যখন পশ্চিম ইউরোপ ও উত্তর আমেরিকার নৌবাহিনী তাদের ক্যারেবীয় উপনিবেশকে নিয়ে তাদের বিরুদ্ধাচারণ করে। ষোলশ ষাটের দশক থেকে সতরশ তিরিশের দশককে জলদস্যুতার স্বর্ণযুগ বলা হয়। কারণ জানা যায় এই সময় অধিকাংশ ক্ষেত্রে জলদস্যুরা আক্রমণে সফলতা অর্জন করেছে। জলদস্যুদের সমুদ্র বন্দরের সংখ্যা বাড়ায় ক্যারেবীয় অঞ্চলে জলদস্যুতার অবস্থা উন্নত হয়। এদের মধ্যে রয়েছে জামাইকার পোর্ট রয়েল , হাইতির তোরতুগা এবং বাহামা দ্বীপপুঞ্জের নাসাউ উল্লেখযোগ্য।


title: ক্যারেবীয় অঞ্চলে জলদস্যুতা

text: জলদস্যুরা অধিকাংশ সময় থাকতেন নৌ যুদ্ধের সাবেক নাবিক। তাদের বলা হতো বুকেনিয়ার বা বোম্বেটে। জলদস্যুতাকে মাঝে মাঝে “বৈধতা” দেয়া হয় বিশেষ করে ফ্রান্স যতদিন রাজা ফ্রান্সিসের অধীনে ছিল। জলদস্যুতার এই বৈধ অবস্থানকে বলা হতো প্রাইভেটেরিং। ১৫২০ থেকে ১৫৬০ পর্যন্ত বিশাল স্পেনীয় সাম্রাজ্যের বিপক্ষে ফরাসি প্রাইভেটীয়াররা একাই লড়াই করে। পরবর্তীতে তাদের সাথে ডাচ ও ইংরেজ জলদস্যুরা যোগ দেয়।


title: ক্যারেবীয় অঞ্চলে জলদস্যুতা

text: স্পেনের জন্য কলম্বাসের নতুন বিশ্ব আবিষ্কারের পর ক্যারেবীয় দ্বীপপুঞ্জ ইউরোপীয় বাণিজ্য ও উপনিবেশ স্থাপনের কেন্দ্রবিন্দুতে পরিণত হয়। আটলান্টিকে ওঁত পেতে থাকা জলদস্যুদের হাত থেকে রক্ষার জন্য স্পেনীয়রা একধরণের বহর ব্যবস্থা চালু করে যাকে ফ্লোটা বা গুপ্তধনের বহর বলা হতো। এরা স্পেনের সেভিল থেকে তাদের উপনিবেশ স্থাপন করা নতুন বিশ্ব অর্থাৎ ক্যারেবীয় অঞ্চলে যাতায়াত করত। তারা মুলত যাত্রী, সৈনিক ইউরোপে তৈরি পণ্যসামগ্রী বহন করত। এইসব মালামাল লাভজনক হলেও এর মূল উদ্দেশ্য ছিল ঐ বছরের সঞ্চিত সকল রূপা ইউরোপে পাঠানো। এর প্রথম ধাপে সকল রূপা রূপার ট্রেন নামের একটি খচ্চরের বহরে করে পেরু এবং নতুন স্পেনে পাঠানো হত। এই ফ্লোটা অর্থাৎ গুপ্তধনের বহর তখন রূপার ট্রেনের সাথে দেখা করত। এটি তখন তার বহনকারী সামাগ্রী, যাত্রীকে গন্তব্যস্থানে নামিয়ে দিত এবং উপনিবেশে বসবাসরত বণিকদের জন্য অপেক্ষা করত যারা এর কাছে সোনা ও রূপোর তৈরি মূল্যবান মালামাল পাঠাবে। এইসব মালামাল ফ্লোটাকে স্পেনে ফিরে যাওয়ার সময় জলদস্যুদের কাছে অত্যন্ত লোভনীয় লক্ষে পরিণত করে।


title: ক্যারেবীয় অঞ্চলে জলদস্যুতা

text: সপ্তদশ শতকের শেষের দিক ও অস্টদশ শতকের শুরুর দিকের (বিশেষ করে ১৭১৬ থেকে ১৭২৬ খ্রিস্টাব্দ) সময়কে অনেক ক্ষেত্রে ক্যারেবীয় দ্বীপপুঞ্জে “জলদস্যুতার স্বর্ণযুগ” বলা হয়। এও ধারণা করা হয় যে এই সময় আনুমানিক ২৪০০ জন জলদস্যু সক্রীয় ছিলেন। নতুন বিশ্বের স্পেনীয় সাম্রাজ্যের সামরিক শক্তি রাজা স্পেনের চতুর্থ ফিলিপকে অবজ্ঞা করতে শুরু, যিনি রাজা দ্বিতীয় চার্লসের স্থলভীশক্ত হয়েছিলেন। স্পেনীয় আমেরিকার কিছুটা প্রতিরক্ষা ব্যবস্থা ছিল যখন স্পেন ধীরে ধীরে মহাশক্তি থেকে নিচে নেমে আসছিল।


title: ক্যারেবীয় অঞ্চলে জলদস্যুতা

text: ইংল্যান্ড, ফ্রান্স ও ডাচ নেদারল্যান্ডস ১৬৬৬০-এর মধ্যে স্বনির্ভরভাবে নতুন বিশ্বের শক্তিঘরে পরিণত হয়। ডাচ প্রজাতন্ত্র দুশ্চিন্তার মুখে ছিল যতদিন না পর্যন্ত তার বিপুল বাণিজ্যিক সফলতা অর্জন করতে সক্ষম হয়। এই বাণিজ্যিক সফলতা আসে ওয়েস্টফেলিয়া চুক্তি স্বাক্ষরের মাধ্যমে এবং এরই মধ্যে ইংল্যান্ড তাদের সাথে বাণিজ্যিক লড়াইয়ে জড়িয়ে পরে। ইংরেজ সংসদ নিজেরাই দুটি বাণিজ্যিক ধারা প্রবর্তন করে। এর মধ্যে ন্যাভিগেশন এক্টস ১৬৫১ সালে ও দ্যা স্টেপল এক্টস ১৬৬৩ সালে। যার মধ্যে বলা হয় ইংরেজ উপনিবেশের জন্য বহনকারী মালামাল শুধুমাত্র ইংরেজ জাহাজে বহন করা হবে এবং ইংরেজ উপনিবেশ ও বিদেশীদের মধ্যে বাণিজ্যের একটি সীমা নির্ধারণ করে আইন জারি করা হয়। এই আইনগুলো দ্রুত বর্ধনশীল ডাচ বাণিজ্যকে লক্ষ্য করে তৈরি করা হয়েছিল যা মূলত মুক্ত বাণিজ্যের উপর নির্ভরশীল ছিল।


title: ক্যারেবীয় অঞ্চলে জলদস্যুতা

text: এইরকম রাজনৈতিক পরিস্থিতি, ক্যারেবীয় দ্বীপপুঞ্জে অবস্থানরত উপনিবেশ গভর্নরদের জন্য পরিস্থিতি কঠিন করে তোলে। শুধুমাত্র আধিপত্য বজায় রাখাকে কেন্দ্র করে নেদারল্যান্ডের চিনির দ্বীপ সিন্ট ইউস্টেসোশের মালিকানা ১৬৪ থেকে ১৬৭৪-এর মধ্যে ইংরেজ ও ডাচদের মধ্যে দশবার পরিবর্তিত হয়। ইউরোপে বিভিন্ন যুদ্ধের মধ্যেই, শক্তিধর রাষ্ট্ররা তাদের উপনিবেশে পুণরায় শক্তিবৃদ্ধি শুরু করে; ফলে ক্যারেবীয় দ্বীপপুঞ্জের উপনিবেশ গভর্নররা বুকেনিয়ারদের ভাড়াটে সৈনিক হিসেবে এবং প্রাইভেটিয়ারদের উপনিবেশ পাহারা ও সেই সব শক্তিধর দেশের বর্তমান শত্রুর বিরুদ্ধে লড়াই করার জন্য উত্তরোত্তর ব্যবহার শুরু করেন।


title: ক্যারেবীয় অঞ্চলে জলদস্যুতা

text: ১৭শ শতকের শেষের দিকে ক্যারেবীয় দ্বীপপুঞ্জের স্পেনীয় শহরগুলো উন্নতি লাভ করা শুরু করে এবং স্পেনেও ধীরে, অনিয়মিতভাবে পুনরুদ্ধার শুরু করে কিন্তু স্পেনের সমস্যার কারণে সামরিক বাহিনী নীচু মানের প্রতিরক্ষা উপযোগীই থেকে যার ফলে অনেকে সময়ই তারা জলদস্যু ও প্রাভেটিয়ারদের সহজ শিকারে পরিণত হয়। ইংল্যান্ডের ইউরোপে উদীয়মান শক্তি হিসেবে অবস্থান পাওয়ার ফলে ক্যারেবীয় দ্বীপপুঞ্জে ইংরেজদের উপস্থিতি দিন দিন বিস্তৃত হতেই থাকে। ১৬৫৫ সালে ইংরেজরা জামাইকা দ্বীপপুঞ্জ স্পেন থেকে নিজেদের অধীনে আনে এবং এর কেন্দ্রস্থল পোর্ট রয়েল স্পেনীয় সাম্রাজ্যের মধ্যস্থলে ইংরেজ বুকেনিয়ারদের আশ্রয়স্থলে পরিণত হয়।


title: ক্যারেবীয় অঞ্চলে জলদস্যুতা

text: অর্থনৈতিকভাবে সপ্তদশ শতকের শেষ থেকে অষ্টদশ শতাব্দীর শুরু ক্যারেবীয় দ্বীপপুঞ্জের সকল রাষ্ট্রেরই সম্পদ ও বাণিজ্য বৃদ্ধি পেতে থাকে। অস্টদশ শতকের দিকেই বাহামা দ্বীপপুঞ্জ ব্রিটিশ উপনিবেশের জন্য নতুন ঠিকানা হয়ে দ্বারায়। নাসাউ বন্দর জলদস্যুদের শেষ আশ্রয়স্থলে পরিণত হয়।


title: ক্যারেবীয় অঞ্চলে জলদস্যুতা

text: স্বর্ণযুগের অনেক জলদস্যু সম্পর্কে জানা যায় যারা বিভিন্ন সময় বিভিন্ন ক্ষেত্রে আক্রমণে সফল হয়েছেন। যদিও তাদের অনেকেই বিভিন্ন রাষ্ট্রীয় বাহিনীর হাতেই মৃত্যুবরণ করেন।


title: ক্যারেবীয় অঞ্চলে জলদস্যুতা

text: এডওয়ার্ড টীচ বা ড্রুমন্ড নাম নিয়ে তার জন্ম ১৬৮০-এর দিকে ইংল্যান্ডে। তিনি ব্ল্যাকবিয়ার্ড নামেই অধিক পরিচিত ছিলেন। তিনি মূলত উত্তর আমেরিকার পূর্ব উপকূল ও বিশেষ করে ক্যারেবীয় দ্বীপপুঞ্জের বাহামা দ্বীপপুঞ্জে অবস্থান করতেন এবং দক্ষিণ ক্যারোলিনার কার্লিস্টোন বন্দরকে কেন্দ্র করে একটি জলদস্যু জোট গঠন করেন। তার জলদস্যু জীবনের অধিকাংশ সময় ক্যাপ্টেন বেঞ্জামিন হর্নিগোল্ড তার সহকর্মী ছিলেন। বেঞ্জামিনও ছিলেন আরেক জলদস্যু সর্দার। ব্ল্যাকবিয়ার্ডের জাহাজের নাম ছিল কুইন অ্যানি’স রিভেঞ্জ যার ওজন ছিল ২০০ টনেরও বেশী।


title: ক্যারেবীয় অঞ্চলে জলদস্যুতা

text: ভার্জিনিয়ার শাসক স্পাউড্‌স তার সম্পর্কে অবগত হওয়ার পর নাবিক ও সৈন্যদের সমন্বয়ে একটি বাহিনী গঠন করে ব্ল্যাকবিয়ার্ডকে ধরতে অভিযান চালান। যার নেতৃত্বে ছিলেন লেফটেনান্ট রবার্ট ম্যানার্ড। এই রক্তক্ষয়ী যুদ্ধে টীচ হার মানতে বাধ্য হন। রবার্ট ম্যানার্ড তাকে তার তার নাবিকদের সাহায্যে হত্যা করেন। কথিত রয়েছে যে ব্ল্যাকবিয়ার্ডকে হত্যা করার জন্য পাঁচবার গুলি করতে হয় এবং বিশবার কাটারি দিয়ে আঘাত করতে হয়।


title: ক্যারেবীয় অঞ্চলে জলদস্যুতা

text: এডওয়ার্ড টীচকে ব্ল্যাকবিয়ার্ড নামটি দেওয়া হয়েছিল তার লম্বা কালো দাড়ি ও ভীতিকর চেহারার জন্য। এই কথা প্রচলিত রয়েছে যে, তিনি তার বিখ্যাত কালো দাড়িতে ঘষে আগুন ধরাতে পারতেন।


title: ক্যারেবীয় অঞ্চলে জলদস্যুতা

text: বার্থোলুমিউ রবার্টস বা ব্ল্যাক বার্ট ছিলেন ওয়েলসের একজন জলদস্যু। যিনি জলদস্যুতায় খুব সফল ও অভিজ্ঞ ছিলেন। এও জানা যায় তিনি ৪০০-এর মত জাহাজ লুণ্ঠন করেছিলেন এবং অন্যান্য জলদস্যু ক্যাপ্টেনের মত তিনি এতে খুশিই ছিলেন। তিনি ১৭১৯-এর ফেব্রুয়ারিতে গিনি উপসাগরে স্বাধীনভাবে জাহাজ চালানো শুরু করেন এবং সেই সময়ই ক্যাপ্টেন হুওয়েল ডেভিসের নেতৃত্বে একদল জলদস্যু তাদের জাহাজ আক্রমণ করে এবং তাকে যোগ দেয়ার আহ্বান জানান। ক্যাপ্টেন পদে উন্নতি লাভ করা পর ক্যারেবীয় অঞ্চলে চলে আসেন। ১৭২২ এর ফেব্রুয়ারি পর্যন্ত সেখানে থেকে তিনি আফ্রিকায় ফিরে আসেন। যেখানে তার নাবিকদের আটক করা হয় এবং তিনি মৃত্যুবরণ করেন।


title: ক্যারেবীয় অঞ্চলে জলদস্যুতা

text: চার্লস ভেন ছিলেন অন্যান্য আরও অনেক জলদস্যুদের মতই যিনি বাহামা দ্বীপপুঞ্জের নাসাউকে কেন্দ্র করে অবস্থান করতেন। ভেনই একমাত্র জলদস্যু ক্যাপ্টেন ছিলেন যে কিনা ক্যাপ্টেন উড রোজার্সকে প্রতিহত করতে সক্ষম হন। ভেনের কুয়ার্টার মাস্টার ক্যালিকো জ্যাক রেকহাম যে কিনা তাকে পদচ্যুত করে। পরে ভেন নতুন নাবিকদের নিয়ে শুরু করেন, কিন্তু তাকে ধরে ফেলা হয় ১৭২০ সালে জামাইকায় ফাঁসি দেয়া হয়।


title: ক্যারেবীয় অঞ্চলে জলদস্যুতা

text: “রাজা”, “বয়সি” অথবা “বয়সি সিং” নামে পরিচিত জন বয়সি সিং-এর জন্ম ত্রিনিদাদের পোর্ট অফ স্পেন, উডব্রুকে ১৯০৮ সালের ৫ এপ্রিল এবং শেষ পর্যন্ত ১৯৫৭ সালে নিজের ভাগ্নী হাতি ওয়ার্ককে হত্যার দায়ে ফাঁসিতে ঝোলানো হয়।


title: ক্যারেবীয় অঞ্চলে জলদস্যুতা

text: জলদস্যুতায় যোগ দেয়ার পুর্বে মাস্তান ও জুয়াড়ি হিসেবে তার দীর্ঘ ও সফল জীবন ছিল। ১৯৪৭ থেকে ১৯৫৬ পর্যন্ত প্রায় দীর্ঘ দশ বছর তিনি এবং তার দোসরেরা ত্রিনিদাদ থেকে ভেনেজুয়েলার জলসীমা পর্যন্ত সন্ত্রাসী কর্মকান্ড চালায়। ধারণা করা তারা আনুমানিক চারশো মানুষকে হত্যার জন্য দায়ী। বয়সি ত্রিনিদাদ ও টোবাগোর মানুষের কাছে বেশ পরিচিত।


title: পাতি জলমুরগি

text: কমন জলমুরগি বা পাতি জলমুরগি ("Gallinula chloropus") (জলা চিকেন নামেও এরা পরিচিত) হল রেলিডি পরিবারের অন্তর্ভুক্ত একটি প্রজাতি। এদেরকে আফ্রিকা, ইউরোপ, এশিয়া এই তিনটি মহাদেশে সাধারণত দেখতে পাওয়া যায়।


title: পাতি জলমুরগি

text: এই জলমুরগিরা বিভিন্ন লতাপাতাযুক্ত জলাভুমি, পুকুর, খাল ইত্যাদি জায়গায় এদের দেখতে পাওয়া যায়। এই প্রজাতিটিকে মেরু অঞ্চলে, অথবা অনেক ক্রান্তীয় রেনফরেস্টে পাওয়া যায় না। এগুলো ছাড়া এই প্রজাতি রেলিডি পরিবারের অন্তর্ভুক্ত অন্যান্য প্রজাতির মতোই। শুধুমাত্র ইউরেশীয় কুট প্রজাতিটি এদের থেকে একটু আলাদা।


title: পাতি জলমুরগি

text: প্রচলিত ডাহুকের সাথে এরা খুব কাছাকাছি সম্পর্কযুক্ত, ২০১১ সালে আমেরিকান পক্ষীবিদ ইউনিয়ন এবং আন্তর্জাতিক পক্ষিবিজ্ঞানসম্বন্ধীয় কমিটি এর পরিসংখ্যান অনুযায়ী।


title: পাতি জলমুরগি

text: প্রায় ১৩ তম শতাব্দী থেকে এরা ইংরাজি বিশ্বে সংরক্ষিত রয়েছে। ইংরাজিতে এদেরকে বলা হয় "Common Moorhen"। যেখানে "moor" কথাটির অর্থ হল "marsh" যার একটা পুরনো অর্থ আছে। সবসময় এদেরকে জলাভুমিতে পাওয়া যায় না। এদের ইংরাজীতে একটি পুরনো নাম চালু আছে যা হল "Common Waterhen", যেটা পাখিটার বাসস্থানকে আরোও পরিষ্কার করে বুঝিয়ে দেয়।


title: পাতি জলমুরগি

text: এদের বিজ্ঞানসম্মত নাম "Gallinula chloropus" আসে ল্যাটিন শব্দ "Gallinula" (একটা ছোটো মুরগি) থেকে এবং গ্রীক শব্দ "chloropus" ("khloros" χλωρός সবুজ অথবা হলুদ, "pous" πούς পা).


title: চার ছক্কা হৈ হৈ

text: চার ছক্কা হৈ হৈ বাংলাদেশে অনুষ্ঠিত ২০১৪ সালের আইসিসি বিশ্ব টুয়েন্টি২০ প্রতিযোগিতার সূচনা সঙ্গীত। প্রতিযোগিতা শুরুর পূর্বে ২০ ফেব্রুয়ারি, ২০১৪ তারিখে বিশ্বব্যাপী এ গানটি আনুষ্ঠানিকভাবে প্রকাশ করা হয়। গানটিতে সুরারোপ করেছেন ফুয়াদ আল মুক্তাদির; রচনা করেছেন - অনম বিশ্বাস ও রিফায়েত আহমেদ। দিলশাদ নাহার কনা, দিলশাদ করিম এলিটা, পান্থ কানাই, যোহন আলমগীর, সানবির হুদা, বাঁধন সরকার পূজা ও কৌশিক হোসেন তাপশ এ গানটি গেয়েছেন। গানের অধিকাংশ কথাই বাংলা ভাষায় ব্যক্ত হয়েছে; পাশাপাশি ইংরেজি ভাষাও এতে অন্তর্ভুক্ত ঘটেছে। বাংলাদেশের যুব সমাজসহ দেশ-বিদেশের যুবদের কাছে গানটি ব্যাপক জনপ্রিয়তা অর্জন করে। এ গানের মাধ্যমেই বাংলাদেশের প্রধান প্রধান নগরগুলোয় ফ্ল্যাশমবের ন্যায় নতুন ধারার জন্ম হয়।


title: চার ছক্কা হৈ হৈ

text: বাংলাদেশে গানটি মিশ্র প্রতিক্রিয়া সৃষ্টি করেছে। গানের কথা ও সৃষ্ট মিউজিক ভিডিও বৈশ্বিকভাবে সমালোচনার সৃষ্টি করে যা বাংলাদেশের সংস্কৃতিকে সঠিকভাবে তুলে ধরতে পারেনি। তা স্বত্ত্বেও গানটি স্বল্পসময়ের মধ্যে ব্যাপক জনপ্রিয়তা লাভ করে। ইন্টারন্যাশনাল ক্রিকেট কাউন্সিল (আইসিসি) কর্তৃপক্ষ সূচনা সঙ্গীত নির্ধারণের জন্য প্রতিযোগিতার আয়োজন করে। প্রতিযোগিতা আয়োজনে বাংলাদেশের তিন স্বাগতিক শহর - ঢাকা, চট্টগ্রাম ও সিলেটের বিশ্ববিদ্যালয় পড়ুয়া ছাত্রদেরকে প্রতিযোগিতায় অংশগ্রহণের জন্য আমন্ত্রণ জানানো হয় ও তাদের নিজস্ব নৃত্যসহযোগে ভিডিও চিত্র জমাদানের জন্য বলা হয়। এরফলে গানটিকে আরও গ্রহণযোগ্য করতে সহায়তা করে।


title: চার ছক্কা হৈ হৈ

text: গানের প্রতিযোগিতা আয়োজনের ফলে বাংলাদেশে ফ্ল্যাশমবের ধারণা বৃদ্ধি পায় ও এ গানটি বাংলাদেশের প্রধান শহরসহ ছোট শহরগুলোতে প্রদর্শিত হতে থাকে। নিউইয়র্ক, লন্ডন, চীন, রাশিয়ায়ও প্রতিযোগিতা পরবর্তী সময়ে ছড়িয়ে যায়। গানের বৈশ্বিক আবেদন ও নৃত্যের গ্রহণযোগ্যতায় চার ছক্কা হৈ হৈ গানটিকে গ্যাংনাম স্টাইল ও হার্লেম শেকের ন্যায় নৃত্যধর্মী গানের সাথে তুলনা করা হয়েছে।


title: খন্দকার নাজমুল হুদা

text: খন্দকার নাজমুল হুদা (জন্ম: অজানা - মৃত্যু: ১৯৭৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।


title: খন্দকার নাজমুল হুদা

text: খন্দকার নাজমুল হুদার পৈতৃক আদি নিবাস ফরিদপুর জেলার নগরকান্দা উপজেলার কোদালিয়া গ্রামে। তাঁর বাবার নাম খন্দকার মোয়াজ্জেম হোসেন এবং মায়ের নাম বদরুন নেছা খাতুন। তাঁর স্ত্রীর নাম নীলুফার হুদা। তাঁদের এক ছেলে ও এক মেয়ে।


title: খন্দকার নাজমুল হুদা

text: পাকিস্তান সেনাবাহিনীতে চাকরি করতেন খন্দকার নাজমুল হুদা। ১৯৬৮ সালের ৩ জানুয়ারি তথাকথিত আগরতলা মামলার অভিযুক্ত হিসেবে আরও অনেকের সঙ্গে আটক হন। তিনি ছিলেন ২৭ নম্বর আসামি। ১৯৬৯ সালে বঙ্গবন্ধু শেখ মুজিবুর রহমানের সঙ্গে বেকসুর খালাস পান। কিন্তু চাকরিচ্যুত করা হয়। মুক্তিযুদ্ধ শুরু হলে তিনি এই যুদ্ধে ঝাঁপিয়ে পড়েন। তখন তাঁকে বাংলাদেশ সেনাবাহিনীতে অন্তর্ভুক্ত করা হয়। ১৯৭৫ সালে বঙ্গবন্ধু হত্যাকাণ্ডের পর নভেম্বরের অভ্যুত্থান-পাল্টা অভ্যুত্থানে তিনি খালেদ মোশাররফ, এ টি এম হায়দারের সঙ্গে নিহত হন।


title: খন্দকার নাজমুল হুদা

text: যশোর জেলার চৌগাছা উপজেলার বর্ণী বিওপি। সেখানে ছিল পাকিস্তানি সেনাবাহিনীর শক্ত একটি ঘাঁটি। ছিল প্রায় ৭৫ জন পাকিস্তানি সেনা। ওই ঘাঁটির কারণে মুক্তিযোদ্ধারা দেশের অভ্যন্তরে সহজে অপারেশন করতে পারছিলেন না। আগস্ট মাসের প্রথম দিকে খন্দকার নাজমুল হুদা সিদ্ধান্ত নিলেন সেখানে আক্রমণের। ৫ আগস্ট দুই কোম্পানি মুক্তিযোদ্ধা তাঁর নেতৃত্বে আক্রমণ চালায়। তাঁর পণ, পাকিস্তানিদের সেখান থেকে তাড়াবেনই। শেষ পর্যন্ত তিনি তাঁর পণ রক্ষা করলেন। মুক্তিবাহিনীর তীব্র আক্রমণের মুখে পাকিস্তানি সেনারা তাদের ১৫ জনের লাশ ফেলে রেখেই পালিয়ে গেল। যুদ্ধজয়ের পর মুক্তিযোদ্ধারা পাকিস্তানিদের ফেলে যাওয়া অস্ত্রশস্ত্র, গোলাবারুদ নিজেদের ঘাঁটিতে নিয়ে যাচ্ছিলেন। নাজমুল হুদা তা তদারক করছিলেন। এমন সময় হঠাৎ আরেক দল পাকিস্তানি সেনা পেছন থেকে এসে তাঁদের ওপর আক্রমণ করল। এর জন্য তাঁরা প্রস্তুত ছিলেন না। এ সময় শুরু হয় আবার ব্যাপক সংঘর্ষ। খন্দকার নাজমুল হুদার নেতৃত্বে মুক্তিযোদ্ধারা সাহসিকতার সঙ্গে পাকিস্তানিদের মোকাবিলা করতে থাকেন। তিনি নিজেও অস্ত্র হাতে সহযোদ্ধাদের পাশে থেকে বীরত্বের সঙ্গে যুদ্ধ করছিলেন। একপর্যায়ে তিনি পাকিস্তানিদের আওতার মধ্যে পড়ে যান। তখন কয়েকজন সহযোদ্ধা তাঁকে পেছনে নিরাপদ স্থানে নিয়ে আসেন। ফলে নিশ্চিত মৃত্যুর হাত থেকে তিনি অলৌকিকভাবে রক্ষা পান। সেদিন চারজন মুক্তিযোদ্ধা যুদ্ধে শহীদ এবং কয়েকজন আহত হন। খন্দকার নাজমুল হুদা প্রকৃতপক্ষেই ছিলেন একজন সাহসী যোদ্ধা। ৮ নম্বর সেক্টরের বয়রা সাব-সেক্টরের সাব-সেক্টর কমান্ডার ছিলেন তিনি। যুদ্ধের ময়দানে তিনি শুধু অধিনায়কত্ব বা নির্দেশ দিতেন না। বেশির ভাগ সময় নিজেও প্রত্যক্ষ যুদ্ধে অংশ নিতেন। মুক্তিযুদ্ধ চলাকালে বয়রা সাব-সেক্টরে অসংখ্য যুদ্ধ সংঘটিত হয়। রঘুনাথপুর, যাদবপুর, বেলতা, গঙ্গানদ, বর্ণী, চৌগাছা-মাসলিয়া, চৌগাছার যুদ্ধ প্রভৃতি উল্লেখযোগ্য। ২০-২১ নভেম্বর চৌগাছার গরীবপুরে পাকিস্তানি বাহিনীর সঙ্গে ভয়াবহ যুদ্ধ হয়। এছাড়া মুক্তিবাহিনী অসংখ্য অ্যামবুশ, ডিমোলিশন, আকস্মিক আক্রমণ করে।


title: টমাস এম কভার

text: টমাস এম কভার একজন ইনফর্মেশন থিওরিস্ট এবং স্ট্যানফোর্ড বিশ্ববিদ্যালয় এর তড়িৎ প্রকৌশল এবং পরিসংখ্যান এর অধ্যাপক ছিলেন।


title: টমাস এম কভার

text: কভার ম্যাসাচুসেট্‌স ইনস্টিটিউট অফ টেকনোলজি থেকে ১৯৬০ সালে পদার্থবিজ্ঞানে বিএস ডিগ্রি অর্জন করেন এবং স্ট্যানফোর্ড বিশ্ববিদ্যালয় থেকে তড়িৎ প্রকৌশলে ১৯৬১ সালে এমএস এবং ১৯৬৪ সালে পিএইচডি ডিগ্রি অর্জন করেন। কভার ১৯৬৪ সালে স্ট্যানফোর্ড বিশ্ববিদ্যালয় এর তড়িৎ প্রকৌশল বিভাগে সহকারী অধ্যাপক হিসেবে যোগদান করেন। তিনি ১৯৬৭ সালে সহযোগী অধ্যাপক পদে উন্নীত হন। ১৯৭১ সালে তড়িৎ প্রকৌশল ও পরিসংখ্যান বিভাগে যৌথভাবে সহযোগী অধ্যাপক নিযুক্ত হন এবং ১৯৭২ সালে পূর্ণ অধ্যাপক পদে উন্নীত হন। তিনি ১৯৮৮ থেকে ১৯৯৩ এবং ১৯৯৪ থেকে ১৯৯৬ সাল পর্যন্ত দুই দফায় তড়িৎ প্রকৌশল বিভাগের ইনফর্মেশন সিস্টেমস ল্যাবের পরিচালক হিসেবে দায়িত্ব পালন করেন। তিনি ১৯৭১-১৯৭২ সালে ম্যাসাচুসেট্‌স ইনস্টিটিউট অফ টেকনোলজি এর তড়িৎ প্রকৌশল বিভাগের ভিজিটিং সহযোগী অধ্যাপক হিসেবে কাজ করেন।


title: রেড হাউস জাদুঘর

text: রেড হাউস জাদুঘর যুক্তরাজ্যের পশ্চিম ইয়র্কশায়ারের গোমার্সেলে অবস্থিত একটি ঐতিহাসিক বাড়ি এবং জাদুঘর।


title: রেড হাউস জাদুঘর

text: রেড হাউস ১৬৬০ সালে উইলিয়াম টেইলর কর্তৃক নির্মিত হয়েছিল, এবং ১৯২০ সাল পর্যন্ত এটি টেলর পরিবারের মালিকানাধীন ছিলো। এই জাদুঘরের বৃহত সংখ্যক বিখ্যাত দর্শনার্থী ছিলো। তাদের মধ্যে ছিলেন ব্যাংকার এবং উল বণিক চার্লট ব্রোন্টে, যিনি যিহোশূয় টেইলরের কন্যা মেরি টেইলরের সাথে রো হেডে একজন ছাত্র ছিলেন। চার্লট ব্রোন্টে তার "শার্লি" উপন্যাসে এই পরিবার এবং বাড়ির উল্লেখ করেছেন।


title: রেড হাউস জাদুঘর

text: রেড হাউস, এছাড়াও জন ওয়েসলি এবং চার্লস ওয়েসলি কর্তৃক নিয়মিত পরিদর্শিত হতো। জন টেইলরের বন্ধু এবং উইলিয়াম টেইলরের বড়-পৌত্র ছিল মেথডিস্ট প্রচারক।


title: আলেকজান্দ্রা সোরিনা

text: আলেকজান্দ্রা সোরিনা (ইংরেজি: Alexandra Sorina) (১৭ সেপ্টেম্বর ১৮৯৯ - ৩১ মে ১৯৭৩১) একজন বেলারুশীয় অভিনেত্রী।


title: আলেকজান্দ্রা সোরিনা

text: আলেকজান্দ্রা সোরিনা ১৮৯৯ সালে পোল্যান্ড, রাশিয়ান সাম্রাজ্যে (বর্তমানে বেলারুশ) জন্ম নেন। চার ভাই-বোনের মধ্যে তিনি সর্বকনিষ্ঠ। ১৯৭৩ সালের ৩১ মে সান রাফায়েল, ক্যালিফোর্নিয়া, মার্কিন যুক্তরাষ্ট্রে তিনি মৃত্যুবরণ করেন।


title: জো-নাং-লো-ত্সা-বা-ব্লো-গ্রোস-দ্পাল

text: জো-নাং-লো-ত্সা-বা-ব্লো-গ্রোস-দ্পাল () (১২৯৯-১৩৫৪) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের চৌদ্দজন প্রধান শিষ্যের একজন ছিলেন যিনি কালচক্র ও বিমলপ্রভা সম্বন্ধে পন্ডিত ছিলেন।


title: জো-নাং-লো-ত্সা-বা-ব্লো-গ্রোস-দ্পাল

text: জো-নাং-লো-ত্সা-বা-ব্লো-গ্রোস-দ্পাল ১২৯৯ খ্রিষ্টাব্দে তিব্বতের ম্দো-স্মাদ () নামক স্থানে জন্মগ্রহণ করেন। কম বয়সেই তিনি দ্বাং-র্দ্জোং-পা () নামক বৌদ্ধভিক্ষুর নিকট হেবজ্র তন্ত্র, বজ্রপঞ্জরতন্ত্র, সম্পুততন্ত্র, বোধিসত্ত্বচর্যাবতার প্রভৃতি বিভিন্ন বিষয় সম্বন্ধে অধ্যয়ন করেন। নয় বছর বয়সে র্তা-নাগ () বৌদ্ধবিহারে তিনি দীক্ষা নেন এবং ঐ বিহারে ত্শুল-খ্রিম্স-ব্জাং () নামক ভিক্ষুর নিকট পনেরো বছর বয়স পর্যন্ত প্রজ্ঞাপারমিতা ও অভিধর্ম সম্বন্ধে শিক্ষালাভ করেন। এরপর তিনি সা-স্ক্যা বৌদ্ধবিহার যাত্রা কত্র স্তোন-পা-নাম-মখা'-য়ে-শেস নামক বৌদ্ধভিক্ষুর নিকট সূত্র ও তন্ত্র সম্বন্ধে অধ্যয়ন করেন। পঁচিশ বছর বয়সে ব্রাগ-রাম নামক স্থানে দ্পাং-লো-ত্সা-বা-ব্লো-গ্রোস-ব্র্তান-পা নামক বিখ্যাত তিব্বতী অনুবাদকের নিকট সংস্কৃত ব্যাকরণ ও ভাষাশিক্ষা করেন। এরপর দ্পাং-লো-ত্সা-বা-ব্লো-গ্রোস-ব্র্তান-পার নির্দেশে তিনি জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের নিকট অধ্যয়ন করেন ও সাতাশ বছর বয়সে তাঁর নিকট ভিক্ষুর শপথ গ্রহণ করেন।


title: জো-নাং-লো-ত্সা-বা-ব্লো-গ্রোস-দ্পাল

text: দোল-পো-পা-শেস-রাব-র্গ্যাল-ম্ত্শানের নির্দেশে জো-নাং-লো-ত্সা-বা-ব্লো-গ্রোস-দ্পাল কালচক্র তন্ত্র ও বিমলপ্রভা টীকাভাষ্য সম্বন্ধে শিক্ষাদানশুরু করেন। ১৩৩৪ খ্রিষ্টাব্দে তিনি ও সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান কালচক্র তন্ত্র ও বিমলপ্রভা টীকাভাষ্যের তিব্বতী অনুবাদকে নতুন করে সম্পাদনা করেন যা নব্য জো-নাং ঐতিহ্য নামে বিখ্যাত হয়। ১৩৩৯ খ্রিষ্টাব্দে দোল-পো-পা-শেস-রাব-র্গ্যাল-ম্ত্শান তাঁকে জো-নাং বৌদ্ধবিহারের প্রধান হিসেবে নির্বাচিত করেন এবং এই পদে তিনি পনেরো বছর থাকেন।


title: চার্লস লিন্ডবার্গ

text: চার্লস অগাস্টাস লিন্ডবার্গ (জন্ম: ৪ ফেব্রুয়ারি, ১৯০২ - মৃত্যু: ২৬ আগস্ট, ১৯৭৪) মিশিগান অঙ্গরাজ্যের ডেট্রয়েট এলাকায় জন্মগ্রহণকারী বিশিষ্ট আমেরিকান বিমান চালক, প্রকৌশলী ও পুলিৎজার পুরস্কার বিজয়ী ব্যক্তি। "স্লিম", "লাকি লিন্ডি" এবং "দ্য লোন ঈগল ডাক" নামে তিনি পরিচিত ছিলেন। মে, ১৯২৭ সালে প্রথম ব্যক্তি হিসেবে একাকী বিরতিহীনভাবে যুক্তরাষ্ট্রের নিউইয়র্ক সিটি থেকে ফ্রান্সের প্যারিস পর্যন্ত বিমান চালনা করে আটলান্টিক মহাসাগর পাড়ি দেন।


title: চার্লস লিন্ডবার্গ

text: ডেট্রয়েটে ৪ ফেব্রুয়ারি, ১৯০২ তারিখে জন্মগ্রহণ করেন চার্লস লিন্ডবার্গ। শৈশবের কয়েক বছর মিনেসোটা এবং ওয়াশিংটনে অতিবাহিত করেন। তাঁর বাবা মিনেসোটার ৬ষ্ঠ জেলার হয়ে কংগ্রেসে ১০ বছর প্রতিনিধিত্ব করেছেন। ম্যাডিসনের উইসকনসিন বিশ্ববিদ্যালয়ে প্রাতিষ্ঠানিকভাবে অধ্যয়ন করেন। কিন্তু নেব্রাস্কার লিঙ্কনে আকাশে উড়ার লক্ষ্যে প্রতিষ্ঠিত একটি বিদ্যালয়ে অধ্যয়নের জন্য দুই বছর পরই উইসকনসিন বিশ্ববিদ্যালয়ের পড়াশোনা ত্যাগ করেন। ১৯২২ সালে তিনি আকাশে উড়েন। প্রথম বিশ্বযুদ্ধের কার্টিস জেনি বিমান ক্রয় করেন। এ বিমান দিয়ে তিনি দক্ষিণের রাজ্য থেকে মধ্য-পশ্চিমের রাজ্যগুলোয় সুনিপুণভাবে বিমান পরিচালনা করতেন। চার বছর পর তিনি একটি মেইল প্লেনের পাইলট হন যা মিসৌরী ও শিকাগো শহরের মধ্যে সীমাবদ্ধ ছিল।


title: চার্লস লিন্ডবার্গ

text:
২৫ বছর বয়সী ইউ.এস. এয়ার মেইল পাইলট লিন্ডবার্গ আকস্মিকভাবে অর্তিয়েগ পুরস্কার জয় করেন ও বিশ্বব্যাপী জনপ্রিয় ব্যক্তিত্বে পরিণত হন।
১৯১৯ সালে নিউইয়র্কের রেমন্ড বি অর্টিগ নামীয় ফ্রাঙ্কো-আমেরিকান বিশ্বপ্রেমিকের আমন্ত্রণে ২৫,০০০ মার্কিন ডলার পুরস্কারের প্রতিযোগিতায় অংশগ্রহণে সিদ্ধান্ত নেন। এটি ছিল প্রথম নিরবিচ্ছিন্নভাবে আটলান্টিক মহাসাগর পাড়ি দিয়ে নিউইয়র্ক থেকে প্যারিসে পারাপারের বিমান চালনা। এক আসন ও এক ইঞ্জিনবিশিষ্ট স্পিরিট অব সেন্ট লুইস রায়ান মনোপ্লেন নিয়ে ২০ মে, ১৯২৭ তারিখে সকাল ৭:৫২ ঘটিকায় নিউইয়র্কের গার্ডেন সিটির রুজভেল্ট ফিল্ড থেকে দূরত্বের পথ অতিক্রমণের উদ্দেশ্যে উড্ডয়ন করেন। ৩৩ ঘন্টা ৩২ মিনিট পর প্যারিসের কাছাকাছি লে বোরগেট বিমানবন্দরে নিরাপদে অবতরণ করেন। মানব ইতিহাসের প্রথম ব্যক্তিরূপে প্রথম দিন নিউইয়র্কে ও পরদিন প্যারিসে গমনের সৌভাগ্য অর্জন করেন। এরফলে বিশ্ববাসী তাঁর এ অর্জনকে অত্যন্ত গুরুত্বসহকারে দেখে এবং তিনি ইউরোপ ও মার্কিন যুক্তরাষ্ট্রের জাতীয় বীরে পরিণত হন।


title: চার্লস লিন্ডবার্গ

text: ১৪ ডিসেম্বর, ১৯২৭ তারিখে কংগ্রেসের বিশেষ ধারায় মার্কিন যুক্তরাষ্ট্রের সর্বোচ্চ সামরিক সম্মাননা মেডেল অব অনার লাভ করার কথা ঘোষণা করা হয়। মূলতঃ যুদ্ধক্ষেত্রে বীরত্বগাঁথা রচয়িতাদেরকে এ পুরস্কার প্রদান করা হয়। ২১ মে, ১৯২৮ তারখি হোয়াইট হাউজে মার্কিন প্রেসিডেন্ট কুলিজ তাঁকে এ সম্মানে ভূষিত করেন।


title: চার্লস লিন্ডবার্গ

text: পরবর্তীকালে তিনি মার্কিন যুক্তরাষ্ট্রের বিমান সেবা সংরক্ষণ বিভাগে কর্নেলরূপে কমিশন্ডপ্রাপ্ত হন। এছাড়াও তিনি বাণিজ্যিক বিমান সংস্থার কারিগরী পরামর্শদাতার ভূমিকায় অবতীর্ণ হয়েছিলেন। মেক্সিকো, মধ্য আমেরিকা এবং ওয়েস্ট ইন্ডিজে শুভেচ্ছা সফরে যান। ১৯২৯ সালে ইউকাতান এবং মেক্সিকো ও ১৯৩১ সালে দূরপ্রাচ্য গমন করেন। ১৯৩৩ সালে আটলান্টিক মহাসাগরীয় এলাকার ৪৮,০০০ কিলোমিটারের অধিক দূরত্বের বিমান পথ ও অবতরণ ক্ষেত্রের জরীপ করেন। নোবেল পুরস্কার বিজয়ী ফরাসি সার্জন ড. আলেক্সিজ কারেলের সাথে যৌথভাবে কৃত্রিম হার্ট পাম্পের মানোন্নয়নে একযোগে কাজ করে যান।


title: ফ্রাঁসোয়া আরাগো

text: ফ্রাঁসোয়া জিয়ান ডোমিনিক আরাগো (), সহজভাবে ফ্রাঁসোয়া আরাগো (; কাতালান ভাষা: "ফ্রান্সেস আরাগো", ) (১৭৮৬-১৮৫৩), একজন ফরাসি গণিতবিদ, পদার্থবিদ, জ্যোতির্বিদ, ফ্রিম্যাসন, কার্বোনারি এবং রাজনীতিবিদ ছিলেন।


title: ফ্রাঁসোয়া আরাগো

text: আরাগো ৩০০০-এর একটি ছোট গ্রান এস্টাজেলে জন্মগ্রহণ করেন। স্থানটি ফ্রান্সের পিয়েরে-ওরিয়েন্টালেসের "" -এ জন্মগ্রহণ করেন যেখানে তাঁর পিতা পুদিনার কোষাধ্যক্ষ ছিলেন।


title: ফ্রাঁসোয়া আরাগো

text: চার ভাইয়ের মধ্যে আরাগোই ছিলেন জ্যেষ্ঠ। জিয়ান (১৭৮৮-১৮৩৬) উত্তর আমেরিকায় যান এবং মেক্সিকোর সামরিক বাহিনীতে যোগ দেন। জ্যাকুয়েস এত্তিনে ভিক্টর (১৭৯৯-১৮৫৫) লুইস দ্য ফ্রেসিনেট-এর "ইউরেনি" আবিষ্কারের অভিযানে (১৮১৭-১৮২১) যোগ দেন এবং ফ্রান্সে ফিরে আসার পর নিজেকে সাংবাদিকতা এবং নাটক-এর সাথে যুক্ত করান। চতুর্থ ভাই, এত্তিনে ভিনসেন্ট দে (১৮০২-১৮৯২) সম্পর্কে বলা হয়ে তাকে যে তিনি অনরে দ্য বালজা্কের সাথে ১৮২২ থেকে ১৮৪৭ সালের মধ্যকালে "বিরাগের উত্তরাধিকারিণী"র সাথে মৈত্রী করেন এবং বহুসংখ্যক হালকা ধাঁচের নাটকীয় টুকরো রচনা করেন, বস্তুত মৈত্রীবিষয়ক।


title: ফ্রাঁসোয়া আরাগো

text: সামরিক স্বাদ পাবার উদ্দেশ্যে ফ্রাঁসোয়া আরাগোকে পারপিগ্নান পৌর কলেজে পাঠানো হয়। এখানে তিনি গণিতে্র ওপর শিক্ষা নিতে শুরু করেন এবং স্কুল পলিটেকনিক এর এনট্র্যান্সের জন্য প্রস্তুতি নেন। আড়াই বছরের মধ্যেই তিনি পরীক্ষার জন্য বলে দেয়া সব বিষয়ের জন্য প্রস্তুত হন এবং আরো বেশি পড়াশোনা করেন। তোউলৌসে পরীক্ষাকালীন তিনি জে. এল. ল্যাগরেঞ্জ সম্পর্কে জ্ঞান দেখিয়ে তাঁর পরীক্ষককে বিস্ময়াভূত করে দেন।


title: ফ্রাঁসোয়া আরাগো

text:
১৮০৩ সালের শেষের দিকে আরাগো প্যারিসের স্কুল পলিটেকনিকে প্রবেশ করেন তবে তিনি আবিষ্কার করেন যে সেখানকার অধ্যাপকেরা জ্ঞান প্রদানে বা শৃঙ্খলা বজায় রাখতে সক্ষম নন। তাঁর লক্ষ্য ছিল আর্টিলারি সেবা এবং ১৮০ সালে সাইমন পোসেন-এর পরামর্শ ও সুপারিশে তিনি প্যারিস মানমন্দিরের সেক্রেটারি পদে নিযুক্ত হন। এখানে তিনি পিয়েরে-সাইমন ল্যাপলেস-এর সাথে যুক্ত হয়ে পড়েন। মাধ্যাহ্নিক চাপ জনিত পরিমাপের জন্য জিয়ান-ব্যাপটিস্টে বাইওট কর্তৃক তাঁর প্রভাব আরো সুবিস্তৃত হয়ে। এই পরিমাপের কাজ শুরু হয়ে জে.বি.জে. ডিলামব্রের মাধ্যমে এবং ১৮০৪ সালে পি.এফ.এ. মিশাইনের মৃত্যুর আগ পর্যন্ত সাময়িক বিরতিসহ চলে।
আরাগো ও বাইওট ১৮০৬ সালে প্যারিস ত্যাগ করেন এবং স্পেনের পর্বতসমূহের ওপর অভিযান পরিচালনা করতে যান।
সর্বদক্ষিণের বিন্দু ফোরমেন্টেরার অক্ষাংশ নির্ণয়ের পর আবারও প্যারিসে চলে আসেন।
আরাগোন ১৮০৯ সাল পর্যন্ত তাঁদের কাজ চালিয়ে যান। মিটারের প্রকৃত দৈর্ঘ্য নির্ণয়ের জন্য তিনি মাধ্যাহ্নিক চাপ নির্ণয় করতে চান।


title: ফ্রাঁসোয়া আরাগো

text: বাইওটের চলে যাবার পর স্পেনবর্ধিত ব্যালেরিক দ্বীপে ফরাসি প্রবেশ রাজনৈতিক খামিরা ডেকে আনে এবং মানুষ গালাৎজো পর্বতের (কাতালান: Mola de l'Esclop) ওপর গোলাবর্ষণকে সেনা আক্রমণমূলক আরাগোর কাজ বলে মনে করেন। তাঁদের প্রতিক্রিয়া ছিল এমন যে তিনি বেলভারের দুর্গে জুন, ১৮০৮ সালে নিজেকে আত্মসমর্পণ করতে বাধ্য হন। ২৮শে জুলাই তিনি একটি মাছ ধরার জাহাজে করে দ্বীপ থেকে পালিয়ে যান এবং একটি রোমাঞ্চকর অভিযানের পর তিনি ৩রা আগস্ট আলজিয়ার্স পৌছান। সেখান থেকে তিনি মারসেইলি পর্যন্ত একটি যাত্রা করেন। ১৬ই আগস্ট মারসেইলির একেবারে কাছে এসে এটি এক স্প্যানিশ জলদস্যুদের হাতে পড়ে। বাকি সদস্যদের মত তাঁকেও রোজেস নিয়ে যাওয়া হয়। প্রথমে এক বায়ুকলে এবং এরপর এক দুর্গে তাঁকে বন্দী করা হয়। তিনি সেখানেই ছিলেন, যদ্দিন না ফরাসিদের হাতে ঐ শহর পড়ে এবং বাকি বন্দীদের পালামোস নিয়ে যাওয়া হয়।


title: ফ্রাঁসোয়া আরাগো

text: তিনি মাসের জেলভোগের পর আরাগো এবং অন্যান্যরা আলজিয়ার্সের দে এর চাওয়ামত মুক্তি দেয়া হয়। ২৮শে নভেম্বর তাঁরা আবারও মারসেইলির উদ্দেশ্যে যাত্রা করেন। কিন্তু তাঁদের বন্দর যখন দৃষ্টিসীমায়, ঠিক তখনই এক উত্তরে বাতাসের কবলে পড়ে তাঁরা বোউজি, আফ্রিকার উপকূলে চলে যান। এ স্থান থেকে সমুদ্রে আলজিয়ার্স যাত্রা তিন মাসের এক ফালতু দেরি বয়ে নিয়ে আসবে; আরাগো তাই স্থলপথেই যাত্রা শুরু করলেন। এক মুসলিম ইমাম তাঁকে রাস্তা চিনিয়ে দেয় এবং ক্রিসমাস-এর দিন গন্তব্যে পৌছান। ছয়মাস পর ২১শে জুন, ১৮০৯ সালে তিনি আলজিয়ার্স থেকে আবারও মারসেইলির উদ্দেশ্যে যাত্রা করেন। তাঁকে এক একঘেয়ে ও অনাত্মীয় পরিপার্শ্বের মধ্য দিয়ে ল্যাজারেট্টোতে পৌছতে হয়, যতদিন না সকল সমস্যা দূর হয়েন যায়। আলেকজান্ডার ভন হামবোল্ডট-এর কাছ থেকেই তিনি প্রথম চিঠি পান; এবং এর মাধ্যমে তাঁর সাথে সম্পর্কের সূত্রপাত ঘটে। আরাগোর ভাষায়, "চল্লিশ বছর ধরে এই সম্পর্ক কোন প্রকার মেঘের উৎপাত ছাড়াই বহাল ছিল।"


title: ফ্রাঁসোয়া আরাগো

text: আরাগো শেষ পর্যন্ত একজন ধারাবাহিক প্রজাতান্ত্রিক ছিলেন এবং ১৮৫২ সালের অভ্যূত্থানের পর ডায়াবেটিসে ভোগার ফলে এবং এরপর শ্বেতরোগ যা ড্রপসির মাধ্যমে মারাত্মক হয়ে ওঠে, তিনি জ্যোতির্বিদ হিসেবে তাঁর পদ ত্যাগ করেন এবং আনুগত্যের শপথ নেন। তৃতীয় নেপোলিয়ন বলে দিয়েছিলেন যে বুড়ো মানুষকে কোনক্রমেই যেন বিরক্ত করা না হয় এবং তাঁর যা ইচ্ছা সে যেন তাই করতে পারে। ১৮৫৩ সালের গ্রীষ্মে আরাগোর শারীরবিদেরা তাঁকে হাওয়া বদলানোর উপদেশ দিলে তিনি পূর্ব পিয়েরেনেস-এর দিকে যাত্রা করেন। তবে এই পরামর্শ কোন কাজে আসে না এবং তিনি প্যারিসে মৃত্যুবরণ করেন। প্যারিসের বিখ্যাত পিয়েরে ল্যাচাইজ সমাধিক্ষেত্রে তাঁকে দাফন করা হয়,


title: ফ্রাঁসোয়া আরাগো

text: মঙ্গল গ্রহের জ্বালামুখ এবং চাঁদ এবং নেপচুনের একটি বলয় তাঁর এবং টুয়েন্টে বিশ্ববিদ্যালয়ের ফলিত পদার্থবিজ্ঞান বিভাগের নামানুসারে রাখা হয়েছে। আইফেল টাওয়ারে খোদাইকৃত ৭২টি নামের মধ্যে তাঁর নাম রয়েছে।


title: ফ্রাঁসোয়া আরাগো

text: আরাগোর কাজগুলো তাঁর মৃত্যুর পর জে.এ.ব্যারেল-এর হাত ধরে ১৭টি ভলিউমে প্রকাশিত হয়। পৃথকভাবেও "জনপ্রিয় জ্যোতির্বিদ্যা" ("Astronomie populaire") ৪ ভলিউমে, "জীবনী" ("Notices biographiques") ৩ ভলিউমে, "বৈজ্ঞানিক প্রমাণ" ("Indices scientifiques") ৫ ভলিউমে, "বৈজ্ঞানিক অভিযান" ("Voyages scientifiques") ১ ভলিউমে, "বৈজ্ঞানিক টোমেস" ("Grimoires scientifiques") ২ ভলিউমে, "মিশ্রণ" ("Mélanges") ১ ভলিউমে এবং "বিশ্লেষণাত্নক টেবিল এবং গুরুত্বপূর্ণ নথি (ছবিসহ)" ১ ভলিউমে প্রকাশিত হয়।


title: ফ্রাঁসোয়া আরাগো

text: আরাগোর কাজের নিম্নলিখিত অংশগুলো ইংরেজি ভাষায় অনূদিত হয়েছেঃ


title: প্রেস টিভি

text: প্রেস টিভি (stylised PRESSTV) হল ইরান ব্রডকাস্টিং ইসলামী প্রজাতন্ত্র (আইআরআইবি) কর্তৃক একটি ২৪ ঘন্টার ইংরেজি ভাষায় সম্প্রচারিত সংবাদ সংস্থাভিত্তিক চ্যানেল। আইআরআইবি হল ইরানের স্বাধীন সরকার কিন্তু দেশটির রক্ষণশীল রাজনৈতিক দলাদলি বিশেষ করে অভিজাত বিপ্লবী রক্ষিবাহিনীর কারনে বন্ধ করা হয়েছে। প্রেস টিভির সদর দপ্তর তেহরান, ইরানে অবস্থিত।


title: প্রেস টিভি

text: সংবাদ উপস্থাপক হিসেবে কাভে তাগভে, হাসান তাভাকলি, কানিজ ফাতিমা, হোমা লেজগি, বারদিয়া হোনারদার, ওয়াকার রিজভী, এবং মারজি হাশেমিকে অন্তর্ভুক্ত করা হয।


title: প্রেস টিভি

text: প্রেস টিভি মধ্যবর্তী কোম্পানীর মাধ্যমে মার্কিন যুক্তরাষ্ট্রের উপস্থিতি বজায় রাখে। উদাহরণস্বরূপ, আলোচনা অনুষ্ঠানটিতে আমেরিকান ড্রিম, ওয়াশিংটনে নিয়ে তৈরী করা হয়। এটি পূর্বে মার্ক লেভাইন কর্তৃক হোস্ট করা হয়েছিল, যিনি সম্পাদকীয়তে হস্তক্ষেপ করার অভিযোগের পর থেকে অনুষ্ঠান থেকে বাদ পড়েন। নিউ ইয়র্কে "হ্যাঁক ফ্লিন" এবং ওয়াশিংটন ডিসি মধ্যে "এ্যাশান্তায় হ্যাথঅ্যাওয়ে" প্রেস টিভি জন্য ফ্রিল্যান্স ভিডিওর সাংবাদিক হিসেবে মার্কিন যুক্তরাষ্ট্রে থেকে দায়িত্ব পালন করছেন।


title: আই ২৪ নিউজ

text: আই ২৪ নিউজ হল জাফা পোর্ট, তেল আবিব, ইসরায়েল ভিত্তিক একটি আন্তর্জাতিক ২৪ ঘন্টা ব্যাপি খবর এবং বর্তমান ঘটিত বিষয়াবলি সম্পর্কে সম্প্রচারিত খবরের টেলিভিশন চ্যানেল। চ্যানেলটি ইংরেজি, ফরাসি এবং আরবি ভাষায় সম্প্রচার করে থাকে। এটির মালিক প্যাট্রিক ড্রাহি এবং প্রধান নির্বাহী কর্মকর্তা ফ্রাঙ্ক মেলাউল।


title: সিসিটিভি নিউজ

text: সিসিটিিভি নিউজ পূর্বে হিসাবে পরিচিত সিসিটিভি-৯ হল বেইজিং ভিত্তিক চীনা সেন্ট্রাল টেলিভিশন (সিসিটিভি) এর একটি ২৪ ঘন্টাব্যাপি সম্প্রচারিত ইংরেজি নিউজ টেলিভিশন ক্যাবল চ্যানেল। চ্যানেলটি ২০০০ সালের ১৫ সেপ্টেম্বর চালু করা হয়েছিল।


title: সিসিটিভি নিউজ

text: সিসিটিভি নিউজের উল্লেখযোগ্য অনুষ্ঠানমালার মধ্যে "নিউজ কাস্ট", "ইন-ডীপ রিপোর্ট" এবং "কমেন্টরী প্রোগ্রাম"। এছাড়ার এর সাথে রয়েছে বৈশিষ্ট্যপূর্ণ উপস্থাপনাভিত্তিক অনুষ্ঠান। এটি ফ্রি টু এয়ার উপগ্রহের মাধ্যমে ১০০ টিরও বেশি দেশে বা অঞ্চলে ৮৫ মিলিয়ন দর্শক সম্পূর্ণ বিনামূল্যে চ্যানেলটি দেখতে পান। এছাড়াও এটি "ডিটিএইচ", "আইপিটিভি" এবং টেরিস্টরিয়াল টিভি প্লাটফর্মস এর মাধ্যমেও পাওয়া যায়। এটি মূলত আন্তর্জাতিকভাবে ইংরেজি ভাষাভাষী দর্শক এবং চীনের মধ্যে বসবাসকারী বিদেশী ইংরেজি ভাষাভাষীদের জন্য নির্মাণ করা হয়।


title: সিসিটিভি নিউজ

text: ফিচার প্রোগ্রাম


title: সিসিটিভি নিউজ

text: " 'রিপোর্টার্স (চীন)"'


title: সিসিটিভি নিউজ

text: প্রতিনিধি (বিশ্বব্যাপী)


title: সিসিটিভি নিউজ

text: " 'সাবেক এ্যাংকর এবং উপস্থাপক"'


title: সিসিটিভি নিউজ

text: ২০১০ সালে সিসিটিভি-নিউজ তার বৈচিত্র্য এবং বিশ্বব্যাপী তথ্য প্রবাহের বৃহত্তর দৃষ্টিকোণ এর জন্য "২০১০ হট বার্ড টিভি অ্যাওয়ার্ডস" জাতীয় উইন্ডো পুরস্কার জিতে নেন।


title: দ্বিতীয় পুলকেশি

text: দ্বিতীয় পুলকেশি ("ইমামাদি পুলকেশি", ৬১০ খ্রিস্টাব্দ থেকে ৬৪২ খ্রিস্টাব্দ) চালুক্য সাম্রাজ্যের অন্যতম শ্রেষ্ঠ সম্রাট। তিনি "পরমেশ্বর পরমভাগবত", "পৃথিবীবল্লভ" নামেও খ্যাত ছিলেন। হর্ষবর্ধনকেও তিনি পরাস্ত করেন। তাই, চীনা পর্যটক হিউয়েন-সাঙ তাকে 'দক্ষিণ ভারতের শ্রেষ্ঠ সম্রাটও বলেছেন।


title: নিউজ টাইম

text: নিউজ টাইম হল ২০১০ সালে চালুকৃত ২৪ ঘন্টার সংবাদ চ্যানেল। চ্যানেলটি রোজ ভ্যালি গ্রুপ লিমিটেড এর একটি প্যান-ইন্ডিয়া উপস্থাপিত একটি মাল্টি বিজনেস বহু-সমন্বিত মালিকানাধীন। ২০১১ সালে তারা কলকাতায় অনুষ্ঠিতব্য ৩৩ তম ফেডারেশন কাপ সম্প্রচারের অধিকার লাভ করেন।


title: ন্যাশনাল মিউজিকাল স্ট্রিং কোম্পানি

text: ন্যাশনাল মিউজিকাল স্ট্রিং কোম্পানি (ইংরেজি: The National Musical String Company) নিউ জার্সি, নিউ ব্রান্সউইকে অবস্থিত একটি বিলুপ্ত সংগীত স্ট্রিং কারখানার। কারখানার জন্যে তৈরি অধিকাংশ বাড়ি বর্তমানে শহুরে ক্ষয়ের কারণে পচনশীল অবস্থায় রয়েছে। এই কোম্পানির আমেরিকায় সর্বপ্রথম হারমোনিকা তৈরি করে ছিলো, এবং বিশ্বের বৃহত্তম ইস্পাত স্ট্রিংয়ের প্রযোজক হয়ে ওঠে।


title: গণ (জীববিদ্যা)

text: জীববিজ্ঞানে, গণ (,  genera) হচ্ছে একটি বিশেষ শ্রেণীবিন্যাসবৈদ্যিক ধাপ যা পরিবারের নিচে ও প্রজাতির উপরে অবস্থান করে। একটি গোত্রের গঠন একটি শ্রেণীবিন্যাস দ্বারা নির্ধারিত হয়। গোত্র শ্রেণীবিন্যাসের জন্যে মান কঠোরভাবে সংহিতাবদ্ধ হয় না, তাই বিভিন্ন কর্তৃপক্ষ প্রায়ই বিভিন্ন গোত্রের জন্যে বিভিন্ন শ্রেণীবিভাগ করে থাকে। দ্বিপদী শ্রেণীবিন্যাস ব্যবস্থা অনুক্রমের মধ্যে, গণ প্রজাতির উপরে এবং পরিবারের নিচে অবস্থান করে। ব্যবহৃত কিছু সাধারণ চর্চা রয়েছে, তবে, একটি সদ্য সংজ্ঞায়িত গণের উপযোগী হতে এই তিনটি মানদণ্ড পূর্ণ করা উচিত বলে ধারণা করা হয়:মনে করা হয়, জোসেফ পিটন ডি ট্যুরনিফোর্ট (১৬৫৬–১৭০৮), একজন ফরাসি উদ্ভিদবিজ্ঞানী, "গণের আধুনিক ধারণার প্রতিষ্ঠাতা"।


title: গণ (জীববিদ্যা)

text: একটি গণের বৈজ্ঞানিক নাম গণবাচক নাম বা গণবাচক বিশেষণ নামে অভিহিত হয়ে থাকে: যা সবসময় বড় অক্ষরের হয়। জীবের নামকরণের পদ্ধতিতে এটা দ্বিপদ নামকরণে একটি কেঁদ্রগত ভূমিকা পালন করে থাকে।


title: সমেরা (মথ)

text: সমেরা (ইংরেজি: Somera) নোটোডনটিডি পরিবারের মথ বা পশম কীটের একধরণের গণ।


title: ফারাহ খান

text: ফারাহ খান (জন্ম: ৯ই জানুয়ারি ১৯৬৫) একজন ভারতীয় নৃত্য পরিকল্পনাকারী, চলচ্চিত্র পরিচালক, অভিনেত্রী, টেলিভিশন উপস্থাপক। তিনি অসংখ্য বলিউড চলচ্চিত্রে তার নৃত্যপরিকল্পনা’র জন্য পরিচিত। তিনি ৮০ টিরও বেশি হিন্দি চলচ্চিত্রের নৃত্যপরিকল্পনা করেছেন। এরপর থেকে তিনি একজন চলচ্চিত্র পরিচালক হিসেবেও কাজ করছেন। সর্বোপরী, তিনি কিছু আন্তর্জাতিক চলচ্চিত্র প্রকল্প যেমন, মেরি গোল্ড: অ্যান অ্যাডভেঞ্চার ইন ইন্ডিয়া, মনসুন ওয়েডিং এবং চাইনীজ চলচ্চিত্র পারহেপ্স লাভ এ কাজ করেছেন।তিনি জলক দিখলা জা তে হোস্ট


title: ফারাহ খান

text: ফারাহ খান ১৯৬৫ সালের ৯ জানুয়ারি জন্মগ্রহণ করেন। তার মা মেনাকা চিত্রনাট্যকার হানি ইরানী এবং প্রাক্তন শিশু শিল্পী ডেইজী ইরানীর বোন। ফারাহ’র ভাই কমেডিয়ান, অভিনেতা এবং চলচ্চিত্র পরিচালক সাজিদ খান। যখন তাদের মা-বাবার বিচ্ছেদ হয়, তখন ফারাহ এবং সাজিদ দুইজন আলাদাভাবে বেড়ে উঠেন। চলচ্চিত্র ব্যক্তিত্ব ফারহান আখতার এবং জয়া আক্তার ফারাহ’র চাচাতো ভাই-বোন।


title: ফারাহ খান

text: ফারাহ ম্যায় হুঁ না সিনেমার পরিচালক শিরিশ কুন্দেরকে বিয়ে করেন, ২০০৪ সালের ৯ ডিসেম্বর। তারপর থেকে তারা পরস্পর একই চলচ্চিত্রে কাজ করেছেন, যেমন, জান-ই-মান, ওম শান্তি ওম এবং তিস মার খান। ফারাহ খানে তিনজন জমজ সন্তান, এক ছেলে এবং দুই মেয়ে। তারা একসাথে ২০০৮ সালে জন্মগ্রহণ করেন।


title: ফারাহ খান

text: ফারাহ মুম্বাইয়ের সেন্ট জাভিয়ার’স কলেজে সমাজতত্ত্ব নিয়ে পড়ালেখা করেন যখন মাইকেল জ্যাকসনের থ্রিলার প্রচারিত হচ্ছিল। এরফলে তিনি প্রচুর উৎসাহ পান, যদিও তিনি এই গানে সাথে নাচতে পারতেন না এবং এটি তার জীবনের লক্ষ্য হয়ে উঠে। প্রধানত তিনি নিজ প্রচেষ্টায় নাচ শিখেন, এবং একটি নৃত্যদল গঠন করেন।


title: ফারাহ খান

text: যখন নৃত্যপরিকল্পনাকারী সারোজ খান জো জিতা ওহি সিকান্দার সিনেমার কাজ ছেড়ে দেন, তখন ফারাহ সেই সিনেমার কাজটি হাতে তুলে নেন। এরপর তিনি আরো বহু গানের নৃত্যে কাজ করেন। তিনি কাভি হা কাভি না সিনেমায় কাজের সময় শাহরুখ খানের সাথে পরিচিত হন এবং এরপর তারা অনেক ভাল বন্ধু হয়ে উঠেন এবং তারা একসাথে কাজ শুরু করেন।


title: ফারাহ খান

text: মনসুন ওয়েডিং, ভ্যানিটি ফেয়ার এবং বম্বে ড্রীমস সিনেমায় ফারাহ খানের কাজ ২০০৪ সালের টনি পুরস্কার অনুষ্ঠানে টনি সেরা নৃত্য পরিকল্পনাকারী পুরস্কারের এর জন্য মনোনীত হয়। বম্বে ড্রীমস সিনেমায় তিনি আন্থনী ভান লাস্টের সাথে যৌথভাবে এই পুরস্কারের জন্য মনোনীত হন। তিনি পাচবার ফিল্মফেয়ার সেরা নৃত্যপরিকল্পনাকারী পুরস্কার জিতেছেন। রেড চিলি ইন্টারটেইনমেন্ট প্রযোজিত ফারাহ খানে প্রথম পরিচালিত সিনেমা ম্যায় হুঁ না। তিনি দ্বিতীয় নারী পরিচালক হিসেবে ফিল্মফেয়ার সেরা পরিচালক পুরস্কারের জন্য মনোনীত হন। পরিচালক হিসেবে তার দ্বিতীয় সিনেমা হল, ওম শান্তি ওম, যা মুক্তির পর সর্বোচ্চ আয়কারী সিনেমা। তিস মার খান তার পরিচালিত পরবর্তী মুক্তপ্রাপ্ত সিনেমা। ২০১২ সালে, তিনি বেলা বাংশালী সেহ্‌গাল পরিচালিত শিরি ফারহাদ কি তো নিকাল পাড়ি সিনেমায় কেন্দ্রীয় চরিত্রে অপভিনয়ের মাধ্যমে তিনি প্রধান অভনেত্রী হিসেবে অভিষেক করেন।


title: ফারাহ খান

text: ফারাহ খান ২০০৫ সালে হ্যাপি নিউ ইয়ার সিনেমা পরিচালনা করার পরিকল্পনা ঘোষনা করে, বহু বছর ধরে বিভিন্ন কারণে এই সিনেমার নির্মানকাজ পিছিয়ে যায়। ২০১২ সালের প্রতিবেদন অনুযায়ী এই সিনেমার নির্মানকাজ পুনরায় শুরু হয়।


title: ফারাহ খান

text: ২০০৬ সালের ৩১ আগষ্টে এমটিভি ভিডিও মিউজিক পুরস্কারের জন্য তিনি কলম্বিয়ার পপ স্টার শাকিরার হিপ্‌স ডোন্ট লায় গানের বলিউড ভার্সনের জন্য ফারাহ প্রশিক্ষণগ্রহণ করেন। এছাড়া ফারাহ ২০০৯ সালের ব্লু সিনেমায় চিজ্ঞি উইজ্ঞি গানের জন্য কাইলি মিনোগো নৃত্যপরিকল্পনা করেন।


title: ফারাহ খান

text: তিনি তারকা আলাপ অনুষ্ঠান তেরে মেরে বিচ ম্যায় এর উপস্থাপক এবং টেলিভিশন গানের প্রতিযোগিতার অনুষ্ঠান ইন্ডিয়ান আইডল ১ এবং ২, জো জিতা ও সুপারস্টার, এন্টারটেইমেন্ট কে লিয়ে কুচ বি কারেগা এবং ডান্স ইন্ডিয়া ডান্স লি’ল মাস্টারস এর বিচারক থাকেন। এছাড়া তিনি স্টারপ্লাস চ্যানেলে প্রচারিত নাচের প্রতিযোগিতা অনুষ্ঠান জাস্ট ডান্স এ ঋত্বিক রোশন এবং ভাইভাবী মার্চান্ট এর পাশাপাশি সাথে বিচারক থাকেন।


title: ফারাহ খান

text:
ফারাহ এবং তার স্বামী যৌথভাবে তাদের তিন জমজ সন্তানের সম্মানার্থে থি’স কোম্পানী নামে একটি চলচ্চিত্র চলচ্চিত্র প্রযোজনা প্রতিষ্ঠান গঠন করেন। ২০১২ সালে তিনি স্টুডেন্ট অব দ্য ইয়ার সিনেমার ইস্‌ক ওয়ালা লাভ এবং রাধ’আ গানের নৃত্যপরিকল্পনা করেন। ২০১৩ সালে তিনি জাম্পিং ঝাপাক এর নৃত্যপরিকল্পনা করেন।
ফারাহ খান তার নৃত্যপরিকল্পনার জন্য বহু পুরস্কার অর্জন করেছেন, যার মধ্যে ফিল্মফেয়ার পুরস্কার অন্যতম।


title: ফারাহ খান

text: তিনি ফিল্মফেয়ার পুরস্কার ছয়বার জিতেছেনঃ ১৯৯৮, ১৯৯৯, ২০০১, ২০০২, ২০০৪ এবং ২০১১ সালে। তিনি নৃত্যপরিকল্পনাকারী বিভাগে দ্বিতীয় সর্বোচ্চ সংখ্যক ফিল্মফেয়ার পুরস্কার জয়ী, সর্বোচ্চ পুরস্কার জয়ী হলেন সারোজ খান।


title: নোর-বু-দ্পাল-য়ে-শেস

text: নোর-বু-দ্পাল-য়ে-শেস () বা মণিকশ্রীজ্ঞান (১২৮৯-১৩৬৩) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের চৌদ্দজন প্রধান শিষ্যের একজন ছিলেন যিনি কালচক্র সম্বন্ধে পন্ডিত ছিলেন।


title: নোর-বু-দ্পাল-য়ে-শেস

text: নোর-বু-দ্পাল-য়ে-শেস ১২৮৯ খ্রিষ্টাব্দে তিব্বতের গ্যের-ফু () নামক স্থানে জন্মগ্রহণ করেন। তিনি গ্সাং-ফু () বৌদ্ধবিহারে দীক্ষা নেন। মধ্য তিব্বতের বিভিন্ন বৌদ্ধবিহারে শিক্ষাগ্রহণ করে তিনি সা-স্ক্যা বৌদ্ধবিহারে 'জাম-দ্ব্যাংস-ছোস-ক্যি-র্গ্যাল-ম্ত্শান () নামক বৌদ্ধভিক্ষুর নিকট অভিধর্ম সম্বন্ধে শিক্ষাগ্রহণ করেন। এরপর তিনি ব্রাগ-রাম () বৌদ্ধবিহারে দ্কোন-ম্ছোগ-ব্জাং-পো () নামক বৌদ্ধভিক্ষুর নিকট ভিক্ষুর শপথ গ্রহণ করেন। ঝ্বা-লু () বৌদ্ধবিহারে বু-স্তোন-রিন-ছেন-গ্রুব নামক বিখ্যাত পন্ডিতের নিকট সংস্কৃত ব্যাকরণ ও কাব্য সম্বন্ধে শিক্ষাগ্রহণ করেন। এরপর তিনি 'ব্রি-কুং বৌদ্ধবিহারে ভারতীয় পন্ডিত দ্বস্তনকরের নিকট ভারতীয় ভাষা, সংস্কৃত ব্যাকরণ এবং ভারতীয় ধর্মশাস্ত্রগু এবং বতিকর নামক ভারতীয় পন্ডিতের নিকট পূর্ব ও পশ্চিম ভারতের কথ্য ভাষাগুলি সম্বন্ধে অধ্যয়ন করেন। এই বৌদ্ধবিহারের তৎকালীন প্রধান তাঁকে মহামুদ্রা, নারোপার ছয় যোগ ও নিগুমার ছয় যোগ সম্বন্ধে শিক্ষাদান করেন। পাঁচ বছর এই বিহারে অধ্যয়নের পর তিনি স্ন্যে-থাং () বৌদ্ধবিহারে জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের নিকট কালচক্র ও বিমলপ্রভা টীকাভাষ্য সম্বন্ধে অধ্যয়ন করেন।


title: নোর-বু-দ্পাল-য়ে-শেস

text: দোল-পো-পা-শেস-রাব-র্গ্যাল-ম্ত্শানের মৃত্যুর পর তিনি ব্রাগ-দ্কার-ছোস-স্তেং () বৌদ্ধবিহারে সাধনা ও বিমলপ্রভা সম্বন্ধে শিক্ষাদানে লিপ্ত থাকেন। জো-নাং বৌদ্ধবিহারে সাত বছর তিনি প্রধানের পদে অধিষ্ঠিত থাকেন এবং বাহাত্তর বছর বয়সে তিনি ম্খা'-ল্দিং-ফুং-পো () বৌদ্ধবিহারে পরবর্তী দুই বছর বিমলপ্রভা সম্বন্ধে শিক্ষাদান করেন


title: ঘা-রুং-বা-ল্হা'ই-র্গ্যাল-ম্ত্শান

text: ঘা-রুং-বা-ল্হা'ই-র্গ্যাল-ম্ত্শান () (১৩১৯-১৪০১) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের চৌদ্দজন প্রধান শিষ্যের একজন ছিলেন যিনি কালচক্র সম্বন্ধে পন্ডিত ছিলেন।


title: ঘা-রুং-বা-ল্হা'ই-র্গ্যাল-ম্ত্শান

text: ঘা-রুং-বা-ল্হা'ই-র্গ্যাল-ম্ত্শান ১৩১৯ খ্রিষ্টাব্দে তিব্বতের স্ন্যে-থাং () নামক স্থানে জন্মগ্রহণ করেন। তিনি পাঁচ বছর বয়সে স্কু-'বুম-থাং () বৌদ্ধবিহারে দীক্ষা নেন এবং প্রজ্ঞাপারমিতা ও অভিধর্ম সম্বন্ধে শিক্ষালাভ করেন। মধ্য তিব্বতের বিভিন্ন বৌদ্ধবিহারে শিক্ষাগ্রহণ করে তিনি ম্ত্শুর-ফু () বৌদ্ধবিহারে প্রথম ঝ্বা-দ্মার-পা গ্রাগ্স-পা-সেং-গের নিকট বৌদ্ধধর্মের বিভিন্ন বিষয় সম্বন্ধে এবং ব্রাগ-রাম () বৌদ্ধবিহারে দ্কোন-ম্ছোগ-ব্জাং-পো () নামক বৌদ্ধভিক্ষুর নিকট অভিধর্ম সম্বন্ধে অধ্যয়ন করেন। তিনি সা-স্ক্যা বৌদ্ধবিহারে 'জাম-দ্ব্যাংস-ছোস-ক্যি-র্গ্যাল-ম্ত্শান () নামক বৌদ্ধভিক্ষুর নিকট অভিধর্ম ও হেবজ্র তন্ত্র সম্বন্ধে ও রা-লুং বৌদ্ধবিহারে সরহ পা রচিত দোঁহা ও হেবজ্র তন্ত্র সম্বন্ধে শিক্ষালাভ করেন। বত্রিশ বছর বয়সে জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের নিকট কালচক্র ও গুহ্যসমাজতন্ত্র সম্বন্ধে অধ্যয়ন করেন। কুন-স্পাংস-ছোস-গ্রাগ্স-দ্পাল-ব্জাং, সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান, ফ্যোগ্স-লাস-র্নাম-র্গ্যাল, জো-নাং-লো-ত্সা-বা-ব্লো-গ্রোস-দ্পাল ও ন্যা-দ্বোন-কুন-দ্গা'-দ্পাল নামক দোল-পো-পা-শেস-রাব-র্গ্যাল-ম্ত্শানের অন্যতম প্রধান শিষ্যদের নিকট তিনি কালচক্র ও মার্গফল সম্বন্ধে জ্ঞানলাভ করেন। এরপর তিনি ঘা-রুং বৌদ্ধবিহার এবং নাম-ম্খা'-ম্দ্জোদ () বৌদ্ধবিহারে প্রধানের পদে অধিষ্ঠিত হন।


title: চ্যানেল ১০ (ভারত)

text: চ্যানেল ১০ ছিল ভারতের সংবাদ এবং বর্তমান ঘটিত সংবাদভিত্তিক একটি প্রধান বাংলা ভাষার টেলিভিশন নেটওয়ার্ক। কলকাতা ভিত্তিক এই চ্যানেলটি অংশীদারিত্বমূলক নেটওয়ার্কের মাধ্যমে দক্ষিণ এশিয়ার অঞ্চলগুলোতে এবং পরবর্তীতে মার্কিন যুক্তরাষ্ট্রে প্রাথমিকভাবে সম্প্রচার শুরু করা হয়েছিল। এই চ্যানেলটি সারদা গ্রুপের মালিকানাধীন এবং এটির প্রধান সম্পাদক কুনাল ঘোষ একজন তৃণমূল কংগ্রেস দলের রাজ্যসভার সাংসদ ছিলেন। সারদা চিট ফান্ড কেলেঙ্কারীতে পর থেকে, চ্যানেলটির সম্পাদক কুনাল ঘোষ এবং সারদা গ্রুপের মধ্যে কোন যোগাযোগ ছিলনা।


title: ন্যা-দ্বোন-কুন-দ্গা'-দ্পাল

text: ন্যা-দ্বোন-কুন-দ্গা'-দ্পাল () (১২৮৫-১৩৭৯) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের চৌদ্দজন প্রধান শিষ্যের একজন ছিলেন যিনি কালচক্র সম্বন্ধে পণ্ডিত ছিলেন।


title: ন্যা-দ্বোন-কুন-দ্গা'-দ্পাল

text: ন্যা-দ্বোন-কুন-দ্গা'-দ্পাল ১২৮৫ খ্রিষ্টাব্দে মধ্য তিব্বতের ন্যাং নামক অঞ্চলে জন্মগ্রহণ করেন। সা-স্ক্যা বৌদ্ধবিহারে তিনি প্রজ্ঞাপারমিতা ও অভিধর্ম সম্বন্ধে শিক্ষালাভ করেন ও বারো বছর বয়সে ন্যি-মা-র্গ্যাল-ম্ত্শান () নামক ঐ বিহারের প্রধানের নিকট দীক্ষালাভ করেন। উনিশ বছর বয়সে স্ন্যে-থাং () বৌদ্ধবিহারের প্রধান ব্ক্রা-শিস-সেং-গে () তাঁকে ভিক্ষুর শপথ দান করেন। তিনি জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের নিকট কালচক্র ও মার্গফল সম্বন্ধে শিক্ষালাভ করেন। এই সময় তিনি গুর-ব্র্তাগ-সাম-গ্সুম () এবং সেম্স-'গ্রেল-স্কোর-গ্সুম () নামক দুইটি তিব্বতী পুঁথি সম্বন্ধে অধ্যয়ন করেন। তিনি পরবর্তীকালে জো-নাং বৌদ্ধবিহারের দশম প্রধান নির্বাচিত হন এবং ন্যাং উপত্যকায় র্ত্সে-ছেন () বৌদ্ধবিহার প্রতিষ্ঠা করেন।


স্মান-ছু-খা-বা-ব্লো-গ্রোস-র্গ্যাল-ম্ত্শান () (১৩১৪-১৩৮৯) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের চৌদ্দজন প্রধান শিষ্যের একজন ছিলেন যিনি কালচক্র সম্বন্ধে পন্ডিত ছিলেন।


স্মান-ছু-খা-বা-ব্লো-গ্রোস-র্গ্যাল-ম্ত্শান ১৩১৪ খ্রিষ্টাব্দে মধ্য তিব্বতের স্ক্যিদ-শোদ-স্তোদ-লুং () নামক স্থানে জন্মগ্রহণ করেন। তেরো বছর বয়সে তিনি গ্সাং-ফু () বৌদ্ধবিহারে দীক্ষা নেন। সা-স্ক্যা বৌদ্ধবিহারে তিনি 'জিগ্স-মেদ-গ্রাগ্স-পা () নামক বৌদ্ধ ভিক্ষুর নিকট ব্যাকরণ, হেবজ্র তন্ত্র ও অভিধর্ম সম্বন্ধে শিক্ষালাভ করেন। তিনি জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের নিকট কালচক্র, প্রজ্ঞাপারমিতা, মধ্যমক, ছেদ সাধনা ছাড়াও সেম্স-'গ্রেল-স্কোর-গ্সুম () নামক দুইটি তিব্বতী পুঁথি সম্বন্ধে অধ্যয়ন করেন। আটচল্লিশ বছর বয়সে তিনি কুন-স্পাংস-ছোস-গ্রাগ্স-দ্পাল-ব্জাং নামক দোল-পো-পা-শেস-রাব-র্গ্যাল-ম্ত্শানের এক প্রধান শিষ্যের নিকট মার্গফল ও বিমলপ্রভা টীকাভষ্য, হেবজ্র তন্ত্র ও গুর-ব্র্তাগ-সাম-গ্সুম () এবং মার্গফল সম্বন্ধে শিক্ষালাভ করেন। দোল-পো-পা-শেস-রাব-র্গ্যাল-ম্ত্শানের অপর এক প্রধান শিষ্য ফ্যোগ্স-লাস-র্নাম-র্গ্যাল তাঁকে চক্রসম্বর ও গুহ্যসমাজতন্ত্র সম্বন্ধে শিক্ষাদান করেন। ১৩৫৮ খ্রিষ্টাব্দে স্মান-ছু বৌদ্ধবিহারের প্রধান হিসেবে তিনি নির্বাচিত হন। পরবর্তীকালে তিনি মধ্য তিব্বতের বিভিন্ন বৌদ্ধবহারে কালচক্র সম্বন্ধে শিক্ষাদান করেন।


title: মুং চিয়াং

text: মুং চিয়াং একজন মার্কিন প্রকৌশল গবেষক, শিক্ষাবিদ এবং উদ্যোক্তা। তিনি প্রিন্সটন বিশ্ববিদ্যালয় এর তড়িৎ প্রকৌশলের আর্থার লেগ্রান্ড ডটি অধ্যাপক।


title: মুং চিয়াং

text: চিয়াং স্ট্যানফোর্ড বিশ্ববিদ্যালয় থেকে ১৯৯৯ সালে তড়িৎ প্রকৌশল এবং গণিতে বিএস, তড়িৎ প্রকৌশলে ২০০০ সালে এমএস এবং ২০০৩ সালে পিএইচডি ডিগ্রি অর্জন করেন। তিনি প্রিন্সটন বিশ্ববিদ্যালয় এর তড়িৎ প্রকৌশল বিভাগে ২০০৩ সালে সহকারী অধ্যাপক হিসেবে যোগদান করেন। তিনি ২০০৮ সালে সহযোগী অধ্যাপক এবং ২০১১ সালে পূর্ণ অধ্যাপক পদে উন্নীত হন।


title: তাহের আহমেদ

text: তাহের আহমেদ (জন্ম: ১৯৫০ সালের ১ ডিসেম্বর ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: তাহের আহমেদ

text: তাহের আহমেদ'র পৈতৃক বাড়ি নোয়াখালি জেলার চাটখিল উপজেলার নিজ ভাওরে গ্রামে। তাঁর বাবার নাম সাইদুর রহমান এবং মায়ের নাম তহুরুন নাহার, স্ত্রী: আনজুমা আখতার। ।


title: তাহের আহমেদ

text: ১৯৭১ সালে তাহের আহমেদ ঢাকা কলেজে পড়াশোনা করতেন [ স্বাধীনতার পর তাহের আহমেদ [ সেনাবাহিনীতেই থেকে যান।[১৯৮০]মেজর পদ থেকে অবসর নেন।


title: তাহের আহমেদ

text: শেরপুর জেলার নকলা উপজেলার ব্রহ্মপুত্র নদের কাছে বুরেরচরের যুদ্ধে তাহের আহমেদ যথেষ্ট রণকৌশল প্রদর্শন করেন। তাঁর নেতৃত্বে সেখানে জামালপুরের বেগুনবাড়ি সেতু ধ্বংসের উদ্দেশ্যে একদল মুক্তিযোদ্ধা অবস্থান নিয়েছিলেন সেখানে। সেই সময় ট্রেনে একদল পাকিস্তানি সেনা আসলে তিনি আক্রমণের সিদ্ধান্ত নেন। পরিকল্পনামতো বেলা ১১টায় তাঁরা একযোগে পাকিস্তানি সেনাদের আক্রমণ করেন এবং বিকেল পর্যন্ত যুধের পর পাকিস্তানি সেনারা পালিয়ে নদীর পাড়ে সমবেত হয়। এই সময় তাহের আহমেদ একটি কৌশল প্রয়োগ করেন। তাহের আহমেদের নির্দেশে কয়েকজন গ্রামবাসী নৌকায় করে পাকিস্তানি সেনাদের পার করে দেওয়ার অভিনয় করেন, নৌকা মাঝনদীতে যাওয়ামাত্র গ্রামবাসীরা তাঁর সঙ্কেতে জলে ডুব দেন। তখন মুক্তিযোদ্ধারা পাকিস্তানি সেনাদের ওপর আক্রমণ চালালে পাকিস্তানি সেনারা এই অতর্কিত আক্রমণে নিহত হয়।


title: ফুন-ত্শোগ্স-দ্পাল-ব্জাং

text: ফুন-ত্শোগ্স-দ্পাল-ব্জাং () (১৩০৪-১৩৭৭) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের চৌদ্দজন প্রধান শিষ্যের একজন ছিলেন যিনি কালচক্র সম্বন্ধে পন্ডিত ছিলেন।


title: ফুন-ত্শোগ্স-দ্পাল-ব্জাং

text: ফুন-ত্শোগ্স-দ্পাল-ব্জাং ১৩০৪ খ্রিষ্টাব্দে মধ্য তিব্বতের 'ফান-য়ুল () নামক স্থানে জন্মগ্রহণ করেন। সতেরো বছর বয়সে তিনি স্তাগ-লুং বৌদ্ধবিহারে দীক্ষা নেন এবং প্রজ্ঞাপারমিতা, বিনয় ও অভিধর্ম সম্বন্ধে অধ্যয়ন করেন। তিনি ম্ত্শুর-ফু () বৌদ্ধবিহারে কার্মা-ব্কা'-ব্র্গ্যুদ ধর্মীয় গোষ্ঠীর তৃতীয় র্গ্যাল-বা-কার্মা-পা রাং-'ব্যুং-র্দো-র্জের নিকট হেবজ্র তন্ত্রের ওপর লিখিত গুর-ব্র্তাগ-সাম-গ্সুম () নামক তিব্বতী পুঁথি ও যমারি সাধন পদ্ধতি এবং প্রথম ঝ্বা-দ্মার-পা গ্রাগ্স-পা-সেং-গের নিকট নারো পার ছয় যোগ, নিগুমার ছয় যোগ, বজ্রবরাহী সাধন পদ্ধতি, চক্রসম্বর ও গুহ্যসমাজতন্ত্র সম্বন্ধে অধ্যয়ন করেন। এরপর তিনি জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের নিকট কালচক্র, বিমলপ্রভা টীকাভাষ্য ও গুহ্যসমাজতন্ত্র সম্বন্ধে অধ্যয়ন করেন। দোল-পো-পা-শেস-রাব-র্গ্যাল-ম্ত্শানের নিকট তিনি ভিক্ষুর শপথ গ্রহণ করেন। এছাড়াও বু-স্তোন-রিন-ছেন-গ্রুব এবং দোল-পো-পা-শেস-রাব-র্গ্যাল-ম্ত্শানের অন্যতম প্রধান শিষ্য ফ্যোগ্স-লাস-র্নাম-র্গ্যাল তাঁর শিক্ষক ছিলেন। ১৩৬৩ খ্রিষ্টাব্দে তিনি 'বাব-রিম বৌদ্ধবিহারে কালচক্র ও বিমলপ্রভা টীকাভাষ্য সম্বন্ধে এবং ১৩৬৫ খ্রিষ্টাব্দে লাসা শহরে ব্লো-স্ব্যোং সম্বন্ধে শিক্ষাদান করেন। পরবর্তীকালে তিনি 'ফান-য়ুল অঞ্চলে কলপ বৌদ্ধবিহার স্থাপন করেন।


title: লাইফ ওকে

text: লাইফ ওকে হল হিন্দি ভাষায় সম্প্রচারিত ভারতীয় ক্যাবল ও স্যাটেলাইট টেলিভিশন চ্যানেল, যেটি সম্পূর্ণরূপে "শোমেকার কোম্পানি" এবং "২১ শতক ফক্স" মালিকানাধীন চ্যানেল হিসেবে স্টার ইন্ডিয়া ও আইবিসি নেটওয়ার্কের কর্তৃক পরিচালিত হয়ে থাকে। চ্যানেলটি ২০১১ সালের ১৮ ডিসেম্বর চালু করা হয় এবং বিশ্বের বহু দেশে প্রচারিত হয়। স্টার ইন্ডিয়া কর্তৃক চ্যানেলটি "স্টার ওয়ান" থেকে স্থানান্তর করে "লাইফ ওকে" নামে নামান্তর করা হয়।


title: লাইফ ওকে

text: লাইফ ওকে "হাই ডেফিনেশন ১০৮০আই" পিকচার কোয়ালিটির গুণগত মান ফরমেটে ভারতে তাদের এইচডি সংস্করণ শুরু করে এবং ২০১২ সালের অক্টোবর ৫.১ ডলবি ডিজিটাল সাউন্ড সিস্টেম চালু করে। বর্তমানে লাইফ ওকে টাটা স্কাই, ভিডিওকন ডিটুএইচ ও ডিশ টিভি সহ সকল প্রকার প্ল্যাটফর্ম পাওয়া যাচ্ছে।


title: লাইফ ওকে

text:
২০১২ সালের ১লা মার্চ তারিখে চ্যানেলটি মার্কিন যুক্তরাষ্ট্র চালু চালু করা হয়। এছাড়াও যুক্তরাজ্য ও আয়ারল্যান্ড লাইফ ওকে নামান্তর হওয়ার আগে স্টার ওয়ান নাম নিয়ে ২০১২ সালের ২৮ মে পর্যন্ত সম্প্রচারিত হয়।
বর্তমানে সম্প্রচারিত অনুষ্ঠানের তালিকা:-
৮.০০-৮.৩০ হার মার্দ কা দার্দ
৮.৩০-৯.০০ কলস
৯.০০-৯.৩০ গুলাম
৯.৩০-১০.০০ মে আই কাম ইন ম্যাডাম
চ্যানেলটি তার চতুর্থ সপ্তাহে ১০০ জিআরপিএস অর্জন করে। বর্তমানে, লাইফ ওকের অনুষ্ঠানমালা ৩০ মিনিটের জন্য সম্প্রচার করা হচ্ছে।


title: লাইফ ওকে

text: চ্যানেলটির বর্তমান জেনারেল ম্যানেজার হিসেবে দায়িত্বে আছেন অজিত ঠাকুর।


title: মুভিজ ওকে

text: মুভিজ ওকে হল ভারতের হিন্দি ভাষায় সম্প্রচারিত চলচ্চিত্র বিষয়ক স্যাটেলাইট টেলিভিশন চ্যানেল। এটি স্টার টিভি এবং ফক্স ইন্টারন্যাশনাল চ্যানেলের মালিকানাধীন একটি চ্যানেল। চ্যানেলটি ২০১২ সালের ৬ মে সর্বপ্রথম চালু করা হয়েছিল। এটি হচ্ছে স্টার কোম্পানীর দ্বিতীয় হিন্দি সিনেমার চ্যানেল, প্রথমটি ২০০০ সালে স্টার গোল্ড নামে চালু করা হয়েছিল।


title: গ্রাগ্স-পা-সেং-গে

text: গ্রাগ্স-পা-সেং-গে () (১২৮৩-১৩৪৯) তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর প্রথম ঝ্বা-দ্মার-পা ছিলেন।